'പൈസക്ക് പേപ്പറിന്റെ വിലപോലുമില്ല'; നാണംകെട്ട് പാകിസ്ഥാന് - Newscom - Malayalam News\n-49 min. ago-കെ എസ് ആർ ടി സിയ്ക്ക് 455 കോടി അനുവദിക്കാൻ മന്ത്രിസഭ തീരുമാനം\n-43 min. ago-ഷിഗെല്ല; പ്രതിരോധ നടപടികള് ശക്തമാക്കി ആരോഗ്യവകുപ്പ്\n-29 min. ago-തണുപ്പിൽ താഴേക്ക് പൊന്ന്\nപാകിസ്ഥാന് കനത്ത പ്രഹരമേൽപ്പിച്ച് പാകിസ്ഥാനി രൂപയുടെ മൂല്യം കുത്തനെ ഇടിഞ്ഞു. കഴിഞ്ഞ ചൊവ്വാഴ്ച ഡോളറിനെതിരെ പാക്കിസ്ഥാൻ രൂപ 168.94 എന്നരീതിയിലാണ് വ്യാപാരം നടന്നത്. അടുത്തകാലത്തെ ഏറ്റവും താഴ്ന്ന മൂല്യമായിരുന്നു ഇത്. ഇതോടെ ഏഷ്യയിലെ ഏറ്റവും മോശം പ്രകടനം നടത്തുന്ന കറൻസി ഉപയോഗിക്കുന്ന രാജ്യം എന്ന പേരുദോഷം കൂടി പാകിസ്ഥാന് നേടി.\nഎന്നാൽ മൂല്യം പിടിച്ചുനിറുത്താനുള്ള നടപടികളിൽ സ്റ്റേറ്റ് ബാങ്ക് ഒഫ് പാകിസ്ഥാൻ ഇതുവരെ ഇടപെട്ടിട്ടില്ല. ഇടപെടാൻ വൈകിയാൽ രൂപയുടെ മൂല്യം ഇനിയും കുറയുമെന്നും അത് രാജ്യത്തിന്റെ സമസ്ത മേഖലകളെയും ബാധിക്കുമെന്നും സാമ്പത്തിക വിദഗ്ദ്ധർ മുന്നറിയിപ്പ് നൽകി കഴിഞ്ഞു.\nഭരണാധികാരികളുടെ കെടുകാര്യസ്ഥതയാണ് പാകിസ്ഥാന്റെ ഇപ്പോഴത്തെ മോശം അവസ്ഥയ്ക്ക് കാരണമെന്നാണ് വിലയിരുത്തുന്നത്. അത്യാവശ്യ കാര്യങ്ങൾക്ക് പോലും പണമില്ലാതെ വിഷമിക്കുന്ന അവസ്ഥയിലാണ് രാജ്യം. കിട്ടുന്ന പണം ഭീകരപ്രർത്തനങ്ങൾക്ക് വേണ്ടിയാണ് കൂടുതലും ചെലവാക്കുന്നത്. രാജ്യത്തിന്റെ പ്രതിരോധ ബഡ്ജറ്റിൽ പോലും കുറവുവരുത്തിയിരിക്കുകയാണ്.\nവ്യോമാതിർത്തി അടച്ചു; എയർ ഇന്ത്യ മടങ്ങി\nസമാധാന ചർച്ച നടക്കും; ബെലാറൂസിൽ തന്നെ\n‘അമ്മേ, ഞാൻ യുക്രൈനിലാണ്, ഇവിടെ എല്ലായിടത്തും ബോംബിടുകയാണ്…


ഡാനിലോവ, അലക് സാണ്ട്ര (1903 - 97) - സര്‍വ്വവിജ്ഞാനകോശം\nഡാനിലോവ, അലക് സാണ്ട്ര (1903 - 97)\nഡാനിലോവ, അലക്സാണ്ട്ര (1903 - 97)\nറഷ്യന് - അമേരിക്കന് ബാലെ നര്‍ത്തകിയും അധ്യാപികയും. 1903 ന. 20-ന് റഷ്യയിലെ പീറ്റര് ഹോഫില് ജനിച്ചു. 1912-ല് സെന്റ് പീറ്റേഴ്സ് ബര്‍ഗിലെ ഇംപീരിയല് തിയെറ്റര് സ്കൂളിലെ ബാലെ വിഭാഗത്തില് പഠനമാരംഭിച്ചു. ബിരുദാനന്തരം റഷ്യയിലെ അഗ്രിപ്പിന വഗനോവ, അന്നാ ജോഹാന്‍സന് എന്നിവരുടേയും പാരിസിലെ വെറാട്രിഫിലോവയുടേയും ശിക്ഷണത്തില് മികച്ച പരിശീലനമാര്‍ജിച്ചു. റഷ്യയിലെ സ്റ്റേറ്റ് അക്കാദമിക് തിയെറ്റര് ഫോര് ഓപ്പറ ആന്‍ഡ് ബാലെയുടെ കോര്‍പ്സ് ഡി ബാലെയിലാണ് ആദ്യം അഭിനയിച്ചത്. പിന്നീട് ദ് സ്ലീപ്പിംഗ് ബ്യൂട്ടി എന്ന ബാലെയിലൂടെ ശ്രദ്ധേയ നര്‍ത്തകിയായി. 1922 മുതല് 24 വരെ പെട്രോ ഗ്രാഡിലെ അവാന്ത് ഗാര്‍ഡ് നൃത്തപ്രസ്ഥാനവുമായി ബന്ധപ്പെട്ടു പ്രവര്‍ത്തിച്ചു. അങ്ങനെ ജോര്‍ജ് ബലാന്‍ചിനിന്റെ പരീക്ഷണാത്മക സൃഷ്ടികളില് പങ്കാളിയായി. 1924-ല് 'പ്രിന്‍സിപ്പല് ഡാന്‍സേഴ്സ് ഒഫ് ദ് റഷ്യന് ബാലെ' എന്ന സംഘത്തോടൊപ്പം ജര്‍മനി സന്ദര്‍ശിച്ചു. സംഘാംഗങ്ങളെപ്പോലെ തന്നെ ഡാനിലോവയും അവിടെ നിന്നും പാരിസിലെത്തി സ്ഥിരതാമസമാരംഭിച്ചു. തുടര്‍ന്ന് ഡാനിലോവ സെര്‍ഗീഡയാഖിലോവിന്റെ ബാലെസംഘത്തില് ചേര്‍ന്നു. 1929 വരെ അവരോടൊപ്പം സഹകരിച്ചു പ്രവര്‍ത്തിച്ചു. അക്കാലയളവില് ഇവര് പ്രധാന വേഷങ്ങള് അവതരിപ്പിച്ച ബാലെകള് ലെ പാസ് ഡി ഏഷ്യര്, ദ് ട്രൈംഫ് ഒഫ് നെപ്ട്യൂണ്, ദ് ഗോഡ്സ് ഗോ എ ബെഗ്ഗിങ് ലെബാല് എന്നിവയാണ്. തുടര്‍ന്ന് 1929 മുതല് 31 വരെ മോണ്ടി കാര്‍ലൊ ഓപ്പറ ബാലെയുമായി ചേര്‍ന്നു പ്രവര്‍ത്തിച്ചു.\n1932-ല് വിവാഹിതയായെങ്കിലും 36-ല് വിധവയായി. 1933 മുതല് 38 വരെ കേണല് വാസിലിയുടെ ബാലെ, റസ്സസ് ഡി മോണ്ടി-കാര്‍ലോയില് അഭിനേത്രിയായിരുന്നു. ഈ കാലയളവില് മാസിന്, ഡേവിഡ് ലിചിന് എന്നിവരുടെ സൃഷ്ടികളിലൂടെ ഇവര് അഭിനയമികവ് പ്രദര്‍ശിപ്പിച്ചു. ദ് ഫയര്‍ബേഡ് സ്വാന്‍ലേക്ക്, ലെബ്യൂ ഡാന്യൂബ് എന്നിവയാണ് അക്കൂട്ടത്തില് ശ്രദ്ധേയമായ ബാലെകള്. അതിനു ശേഷം ഡെന്‍ഹാം കമ്പനിയില് ചേര്‍ന്നു. ജിസെല്ലെ, ദ് നട്ട് ക്രാക്കര്, കോപ്പെലിയ ഗെയ്റ്റെ പരിസിയെന്നെ എന്നിവയാണ് അവര്‍ക്കു വേണ്ടി ചെയ്ത ബാലെകളില് പ്രധാനം. 1941-ല് വീണ്ടും വിവാഹിതയായി. 1951-ല് ഔപചാരികമായി ബാലെ അഭിനയത്തില് നിന്ന് വിടവാങ്ങിയെങ്കിലും തുടര്‍ന്ന് പലപ്പോഴും അതിഥി താരമായി അഭിനയിച്ചിട്ടുണ്ട്. സ്വന്തമായി ഒരു ബാലെ സംഘം രൂപീകരിച്ച് 1954 മുതല് 56 വരെ ഇവര് നിരവധി രാജ്യങ്ങള് സന്ദര്‍ശിക്കുകയുണ്ടായി. അവസാനം അഭിനയിച്ച ബാലെ റെയ് മോണ്ട (1957) ആണ്.\n1958 മുതല് ഒരു സംഘാടക എന്നനിലയില് പ്രവര്‍ത്തിച്ചു തുടങ്ങി. 1964-ല് സ്ക്കൂള് ഒഫ് അമേരിക്കന് ബാലെയില് അധ്യാപികയായി. അവിടത്തെ ശില്പശാലകള്‍ക്കും വാര്‍ഷിക പരിപാടികള്‍ക്കും പിന്നീട് ഏതാനും ബാലെകള് അവതരിപ്പിക്കുകയുണ്ടായി. 1989-ല് അവിടെ നിന്നും വിരമിച്ചു.\n1958-ല് കാപെഷ്യോ അവാര്‍ഡും 1984-ല് ഡാന്‍സ് മാഗസിന് അവാര്‍ഡും ലഭിച്ച ഡാനിലോവയെ 1989-ല് കെന്നഡി സെന്റര് പുരസ്കാരം നല്‍കി ആദരിക്കുകയുമുണ്ടായി. 30-കളിലും 40-കളിലും പാശ്ചാത്യലോകത്തെ ഏറ്റവും പ്രശസ്തയായ ബാലെ നര്‍ത്തകിയായിരുന്നു ഇവര്. പ്രസാദാത്മകതയും ചടുലതയും ഡാനിലോവയുടെ നടനവിശേഷങ്ങളാണ്. നിരവധി ദുഃഖ കഥാപാത്രങ്ങളെ അവതരിപ്പിട്ടുണ്ടെങ്കിലും ഇവരുടെ ഹാസ്യ വേഷങ്ങളായിരുന്നു ഏറെ ജനപ്രിയങ്ങളായത്. 1997 ജൂല. 13-ന് ന്യൂയോര്‍ക്കില് അന്തരിച്ചു.\n"http://web-edition.sarvavijnanakosam.gov.in/index.php?title=%E0%B4%A1%E0%B4%BE%E0%B4%A8%E0%B4%BF%E0%B4%B2%E0%B5%8B%E0%B4%B5,_%E0%B4%85%E0%B4%B2%E0%B4%95%E0%B5%8D_%E0%B4%B8%E0%B4%BE%E0%B4%A3%E0%B5%8D%E0%B4%9F%E0%B5%8D%E0%B4%B0_(1903_-_97)" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 05:42, 12 ഡിസംബര് 2008.


കീഴ്ശാന്തിയുടെ കളഭച്ചാർത്ത് വർണനക്ക് നൂറുദിനം… – Latest Guruvayur News, Guruvayoor News, Temple News, Municipality News | guruvayoorOnline.com\nHOME⇛GOL NEWS MALAYALAM⇛GURUVAYOOR NOW⇛കീഴ്ശാന്തിയുടെ കളഭച്ചാർത്ത് വർണനക്ക് നൂറുദിനം…\nജി ഒ എൽ ലേഖകൻJan 23,2021 11:51 AM IST\nഗുരുവായൂർ: ‘‘കൃഷ്ണാ… ഗുരുവായൂരപ്പാശരണം. ഉച്ചപ്പൂജ തൊഴുത് എത്തീട്ടോ ഞാൻ. നല്ല സന്തോഷത്തിലാണ്. നല്ല ഭംഗിയുള്ള കളഭച്ചാർത്ത്. അസലായി ചാർത്തീട്ടുേണ്ട…’’ -ഭക്തി തുളുമ്പുന്ന ശബ്ദം കേട്ടുതുടങ്ങിയിട്ട് നൂറുദിനം പിന്നിട്ടു. ക്ഷേത്രം കീഴ്ശാന്തി തിരുവാലൂർ ശ്രീകുമാരൻ നമ്പൂതിരിയാണ് ഗുരുവായൂരപ്പന്റെ ഉച്ചപ്പൂജ തൊഴുത് അന്നത്തെ കളഭച്ചാർത്ത് മുടങ്ങാതെ വർണിക്കുന്നത്.\nഉച്ചപ്പൂജയ്ക്കാണ് ഗുരുവായൂരപ്പനെ മേൽശാന്തിയോ ഓതിക്കന്മാരോ കളഭത്തിൽ വിവിധ രൂപങ്ങളിൽ അണിയിച്ചൊരുക്കുക. ഈ അലങ്കാരം പിറ്റേദിവസം നിർമാല്യദർശനം വരെയുണ്ടാകും. വെള്ളിയാഴ്‌ച ആനപ്പുറത്ത് തിടമ്പ് എഴുന്നള്ളിക്കുന്ന കണ്ണനായിട്ടായിരുന്നു അലങ്കാരം. ഇടത്തേ കൈകൊണ്ട് തിടമ്പ് പിടിച്ച് വലത്തേകൈയിൽ ഓടക്കുഴലുമായി ആനപ്പുറത്ത് എഴുന്നള്ളുന്ന കണ്ണൻ. ഓതിക്കൻ പൊട്ടക്കുഴി ഭവദാസ് നമ്പൂതിരിയാണ് ചാർത്തിയത്.\nശ്രീകുമാരൻ നമ്പൂതിരിയുടെ ഉച്ചപ്പൂജ അലങ്കാരവർണന ശബ്ദരേഖ ദേവസ്വം ഔദ്യോഗിക യൂ ട്യൂബ് ചാനലിൽ നൽകുന്നുണ്ട്. നിരവധി ശ്രോതാക്കളാണ് അമ്പത്തിനാലുകാരനായ ശ്രീകുമാരൻ നമ്പൂതിരി പന്ത്രണ്ടാമത്തെ വയസ്സുമുതൽ ക്ഷേത്രത്തിൽ കീഴ്ശാന്തിപ്രവൃത്തി ചെയ്യുന്നു.\nകീഴ്ശാന്തിപ്രവൃത്തിയുടെ ചുമതലക്കാരനായി മൂന്നുതവണ ശാന്തിയേറ്റിട്ടുണ്ട്. മക്കളായ ദേവനാരായണനും ബ്രഹ്മദത്തനും വിദ്യാർഥികളാണെങ്കിലും കീഴ്ശാന്തിപ്രവൃത്തിക്ക് എത്തുന്നുണ്ട്. ഭാര്യ: ശ്രീദേവി അന്തർജനം.


പാവപ്പെട്ടവര്‍ക്ക് പാചക വാതക സബ്സിഡി തുടരുമെന്ന് കേന്ദ്രമന്ത്രി: നീക്കിയത് അനര്‍ഹരുടെ സബ്സിഡിയെന്ന്! | LPG subsidy continued for poor people in India - Malayalam Oneindia\nപാവപ്പെട്ടവര്‍ക്ക് പാചക വാതക സബ്സിഡി തുടരുമെന്ന് കേന്ദ്രമന്ത്രി: നീക്കിയത് അനര്‍ഹരുടെ സബ്സിഡിയെന്ന്!\nPublished: August 1 2017, 15:21 [IST]\nദില്ലി: രാജ്യത്തെ പാചകവാതക സബ്സിഡി പൂര്‍ണ്ണമായി നിര്‍ത്തലാക്കിയിട്ടില്ലെന്നും പാവപ്പെട്ടവര്‍ക്കുള്ള സബ്സിഡി തുടരുമെന്നും കേന്ദ്ര പെട്രോളിയം മന്ത്രി ധര്‍മേന്ദ്ര പ്രധാന്. നിര്‍ത്തലാക്കിയിട്ടുള്ളത് അനര്‍ഹര്‍ക്കുള്ള സബ്സിഡിയാണെന്നും ഇത് സംബന്ധിച്ചുള്ള തീരുമാനമുണ്ടായിട്ടുള്ളതെന്നും പാര്‍ലമെന്‍റിലാണ് വ്യക്തമാക്കിയിട്ടുള്ളത്. പെട്രോളിയം മന്ത്രി ഇക്കാര്യം വ്യക്തമാക്കിയതോടെ സഭയില് പ്രതിപക്ഷം പ്രക്ഷോഭം ആരംഭിച്ചിരുന്നു. വിഷയം ചര്‍ച്ച ചെയ്യണമെന്നാവശ്യപ്പെട്ട് കോണ്‍ഗ്രസ് നോട്ടീസും നല്‍കിയിരുന്നു. ഇതോടെയാണ് കേന്ദ്ര സര്‍ക്കാര് നിലപാടില് അയവ് വരുത്തിയിട്ടുള്ളത്.\n2018 മാര്‍ച്ചോടെ സബ്‌സിഡി ഇല്ലാതാകുമെന്നും അതുവരെ ഓരോ മാസവും സിലിണ്ടറിന് നാല് രൂപ വര്‍ധിക്കുമെന്നും കേന്ദ്ര പെട്രോളിയം വകുപ്പ് മന്ത്രി ധര്‍മേന്ദ്ര പ്രധാന് ആണ് ലോക്‌സഭയെ അറിയിച്ചത്. ഇതുസംബന്ധിച്ച് എണ്ണ കമ്പനികള്‍ക്ക് സര്‍ക്കാര് നിര്‍ദേശം നല്‍കിയെന്നും സബ്‌സിഡിയുള്ള പാചക വാതക സിലിണ്ടറിന് ഓരോ മാസവും രണ്ട് രൂപ വച്ച് വര്‍ധിപ്പിക്കാന് കേന്ദ്രസര്‍ക്കാര് നേരത്തെ എണ്ണ കമ്പനികളോട് ആവശ്യപ്പെട്ടിരുന്നുവെന്നും അദ്ദേഹം ചൂണ്ടിക്കാട്ടി. ഇപ്പോള് ഇരട്ടി വില വര്‍ധിപ്പിക്കാനാണ് നല്‍കിയ നിര്‍ദേശം.\nഇന്ത്യന് ഓയില്, ഭാരത് പെട്രോളിയം, ഹിന്ദുസ്ഥാന് പെട്രോളിയം തുടങ്ങിയ കമ്പനികളോടാണ് വില വര്‍ധിപ്പിക്കാന് സര്‍ക്കാര് നിര്‍ദേശം നല്‍കിയത്. ഇപ്പോള് രണ്ട് രൂപ എന്നത് നാല് രൂപയാക്കി വര്‍ധിപ്പിച്ചു. സബ്സിഡി ഒഴിവാക്കാന് നേരത്തെ തന്നെ കേന്ദ്രം ജനങ്ങളോട് ആവശ്യപ്പെട്ടിരുന്നുവെങ്കിലും സാധാരണക്കാര്‍ക്ക് ആശങ്കയേകുന്ന തീരുമാനമാണ് കേന്ദ്രത്തിന്‍റെതെന്ന് വിമര്‍ശനമുയര്‍ന്നിരുന്നു. ഒരു കുടുംബത്തിന് 12 സിലിണ്ടറുകളെന്ന തോതിലായിരുന്നു ഗ്യാസ് ലഭിച്ചിരുന്നത്. കഴിഞ്ഞ ജൂണില് 419 രൂപയ്ക്ക് വിതരണം ചെയ്തിരുന്ന ഗ്യാസ് സിലിണ്ടറുകളാണ് ഇപ്പോള് സബ്സിഡിയില് 477 രൂപയ്ക്കാണ് നല്‍കുന്നത്.\nLPG subsidy continued for poor people in India\nStory first published: Tuesday, August 1, 2017, 15:21 [IST]


ഒരു നാടിനെ വിഴുങ്ങിയ മഹാദുരന്തം; പ്രേതഭൂമിയിൽ ഒരു ദിവസം | Rameswaram Dhanushkodi Tourist places in india Ghost Town\nഎം.എ ജോസ് January 23, 2020 01:01 PM IST\nചില സ്ഥലങ്ങൾ അങ്ങനെയാണ്. നമ്മെ മാടി വിളിച്ചുകൊണ്ടേയിരിക്കും. ഒരു നിയോഗം പോലെ ഒരിക്കൽ അവിടെ എത്തിച്ചേരുന്നതു വരെ. ഏറെ നാളുകളായി മനസ്സിൽ കൊണ്ടു നടന്നിരുന്ന ഒരു ആഗ്രഹം. അതിഭീകരമായ ഒരു ചുഴലി കൊടുങ്കാറ്റിന്റെ ഉഗ്രതാണ്ഡവം ബാക്കി വച്ചു പോയ പ്രേതനഗരത്തിന്റെ അവശിഷ്ടങ്ങളിലേക്ക് ഒരു യാത്ര. കേട്ടറിവുകളും നാട്ടറിവുകളും ചരിത്രവും എല്ലാം സാക്ഷ്യപ്പെടുത്തുന്നത് അരനൂറ്റാണ്ടിനു മുൻപ് അതൊരു തിരക്കുള്ള തുറമുഖ പട്ടണമായിരുന്നു എന്നാണ്. ഒരു സ്‌കൂളും പോസ്റ്റ് ഓഫിസും പള്ളിയും ഒരു ചെറിയ റെയില്‍വേ സ്‌റ്റേഷനും അവിടെ പ്രവര്‍ത്തിച്ചിരുന്നു.\nമത്സ്യബന്ധനം തൊഴിലാക്കിയ രണ്ടായിരത്തോളം മനുഷ്യരും. ഒരു നൂലു പോലെ സമുദ്രത്തിലേക്ക് നീണ്ടു കിടക്കുന്ന ഒരു പട്ടണം. ഇന്നേക്ക് 56 വർഷങ്ങൾക്കു മുൻപ് പ്രകൃതിയുടെ വികൃതിയായി പാഞ്ഞെത്തിയ അതിഭീകരമായ ചുഴലിക്കാറ്റും ഭ്രാന്തു പിടിച്ച വൻതിരമാലകളും കടലാഴങ്ങളിലേക്കു കൊണ്ടുപോയി ശ്വാസം മുട്ടിച്ചു കൊന്നു. ആയിരക്കണക്കിന് മനുഷ്യരുടെ ഗതി കിട്ടാത്ത പ്രേതങ്ങൾ വിജനമായ കടൽക്കരയിൽ ഇന്നും അലഞ്ഞു തിരിഞ്ഞു നടക്കുന്ന പ്രേതഭൂമി. ഒരു കാലഘട്ടത്തിന്റെ ചരിത്രം ഉറങ്ങി കിടക്കുന്ന മണ്ണ്. ഇത് ‘ധനുഷ്കോടി’ എന്ന പ്രേതനഗരം.\nതിരുവനന്തപുരത്തു നിന്നും തീവണ്ടിയിൽ ഒരു രാവിന്റെ യാത്രയാണ് മധുരയിലേക്ക്. പുലർച്ചെ മധുരയിലെത്തിയ ശേഷം രാമേശ്വരത്തേക്കു യാത്ര തുടർന്നു. പാമ്പൻ പാലം കടന്നു ഒരു മണിയോടെ രാമേശ്വരത്തു എത്തിച്ചേർന്നു. നേരത്തെ തന്നെ ബുക്ക് ചെയ്തിരുന്ന ഹോട്ടലിൽ ചെന്നു. ഹോട്ടലിനു തൊട്ടു പുറകിൽ ബംഗാൾ ഉൾക്കടൽ. അൽപ്പനേരത്തെ വിശ്രമത്തിനു ശേഷം പുറത്തിറങ്ങി കടൽക്കരയിലേക്കു നടന്നു. രാമേശ്വരം ഒരു ക്ഷേത്രനഗരമാണ്. മുക്കിലും മൂലകളിലും ക്ഷേത്രങ്ങളാണ്. അവിടെയുള്ള തീർത്ഥങ്ങളിൽ ബലിയിടാനും പൂജാദികർമ്മങ്ങൾ അനുഷ്ഠിക്കുവാനുമായി നൂറു കണക്കിന് ഭക്തജനങ്ങൾ സമുദ്രത്തിലെ ആഴം കുറഞ്ഞ തീരങ്ങളിൽ കൂട്ടം കൂടി നിൽക്കുന്നു.\nരാമേശ്വരത്ത് നിന്ന് ധനുഷ്‌കോടിയിലേക്ക് 20 കിലോമീറ്ററാണ് ദൂരം. സമുദ്രത്തിലേക്കു ഒരു നേർരേഖ പോലെ കടലിനു നടുവിലേക്ക് നീണ്ടു കിടക്കുന്ന ഒരു തുരുത്താണ് ധനുഷ്കോടി. ഇരുവശവും അനന്തമായി പരന്നു കിടക്കുന്ന കടല്. വലതുവശത്തു ഇന്ത്യൻ മഹാസമുദ്രവും ഇടതുവശത്തു ബംഗാൾ ഉൾക്കടലും. റോഡ് ചെന്നവസാനിക്കുന്നിടത്ത് ഭാരതം അവസാനിക്കുകയാണ്. ഇവിടെയാണ് ഇന്ത്യയുടെ അവസാനത്തെ ഭൂപ്രദേശം. ഇവിടെ വച്ച് ഇന്ത്യൻ മഹാസമുദ്രവും ബംഗാൾ ഉൾക്കടലും സംഗമിക്കുന്നു. ധനുഷ്കോടിയിൽ നിന്നും വെറും 18 കിലോമീറ്റർ കടലിലൂടെ സഞ്ചരിച്ചാൽ ശ്രീലങ്കയിലെത്താം.\nശ്രീലങ്കയിൽ നിന്നുള്ള മൊബൈൽ സിഗ്നലുകൾ ചിലപ്പോഴൊക്കെ ഇവിടെ കിട്ടാറുണ്ടത്രെ! സമുദ്രത്തിന് തീരെ ആഴമില്ല. രണ്ടു കടലുകൾ ഒന്നിച്ചു ചേരുന്ന ത്രികോണാകൃതിയിലുള്ള സ്ഥലത്തു ഇറങ്ങി നിൽക്കുമ്പോൾ വലതുകാലിനെ ഇന്ത്യൻ മഹാസമുദ്രത്തിൽ നിന്നുള്ള തിരമാലകളും ഇടതുകാലിനെ ബംഗാൾ ഉൾക്കടലിൽ നിന്നും എത്തുന്ന തിരമാലകളും തഴുകി കടന്നു പോകുമ്പോൾ ഉളവാകുന്ന അനുഭൂതി പറഞ്ഞറിയിക്കാനാവാത്തതാണ്. കടലിന്റെ അടിത്തട്ടു വരെ തെളിഞ്ഞുകാണാം. സീതയെ വീണ്ടെടുക്കാനായി വാനരസൈന്യത്തിന്റെ സഹായത്തോടെ ശ്രീരാമൻ കടലിൽ ചിറകെട്ടി ലങ്കയിലേക്ക് പോയത് ഇതുവഴിയാണ് എന്നാണു ഐതിഹ്യം. കടലിനടിയിൽ രാമസേതു ഇന്നും തെളിഞ്ഞു കാണാമത്രെ!\nഅതിരാവിലെ തന്നെ ധനുഷ്കോടിയിലേക്ക് യാത്ര തിരിച്ചു. മഴമേഘങ്ങൾ മാനത്ത് ഉരുണ്ടു മറിയുന്നുണ്ടായിരുന്നു. ഒളിച്ചും പാത്തും കടന്നു വന്ന ചാറ്റൽ മഴയോട് നന്ദി പറഞ്ഞു. ഇന്ന് വെയിൽ തീരെയില്ല. തണുത്ത കടൽക്കാറ്റേറ്റ് തുറന്ന ഒരു പിക്ക് അപ്പ് ജീപ്പിലാണ് യാത്ര. വിജനമായ റോഡ്. വഴിയിലെങ്ങും ഒരു മനുഷ്യനെപ്പോലും കാണാനില്ല. നിശബ്ദതയെ ഭഞ്ജിച്ചു കൊണ്ട് വല്ലപ്പോഴും ചീറിപ്പാഞ്ഞു പോകുന്ന വാഹനങ്ങൾ മാത്രം.\nപകുതി ദൂരം പിന്നിട്ടപ്പോൾ മിക്കവാറും നശിച്ചുപോയ ചില കെട്ടിടങ്ങളുടെ ഇന്നും അവശേഷിക്കുന്ന ഭാഗങ്ങൾ കാണാൻ തുടങ്ങി. പൊട്ടിപ്പൊളിഞ്ഞു ജീർണ്ണിച്ചു നാമാവശേഷമായിക്കൊണ്ടിരിക്കുന്ന പഴയ ധനുഷ്‌കോടി റെയിൽവേ സ്റ്റേഷൻ, വാട്ടർ ടാങ്ക്, കസ്റ്റംസ് ഓഫിസ്, പോസ്റ്റ് ഓഫീസ്, സ്‌കൂൾ അങ്ങനെ പലതിന്റെയും അവശിഷ്ടങ്ങൾ കടലിന്റെ ഉപ്പുകാറ്റേറ്റു അനാഥമായി നില കൊള്ളുന്നു. അക്കൂട്ടത്തിൽ എനിക്ക് ഏറ്റവും ഹൃദയസ്‌പർശിയായിത്തോന്നിയത് പവിഴപ്പുറ്റുകളും പാറക്കല്ലും കൊണ്ട് നിർമ്മിച്ച പൊളിഞ്ഞു തകർന്നു നശിച്ചു കിടക്കുന്ന വിശുദ്ധ അന്തോണീസിന്റെ ദേവാലയമാണ് (St. Antony’s church). ഉപ്പുകാറ്റേറ്റ് ദ്രവിച്ചു തുടങ്ങിയ പള്ളി. കടൽ എടുക്കാതെ ബാക്കിവച്ച പള്ളിയുടെ അൾത്താര മാത്രം ഒരു മഹാദുരന്തത്തിന്റെ മൂകസാക്ഷിയായി ഇന്നും നശിക്കാതെ കിടക്കുന്നു.\nവിശുദ്ധ ബലിയർപ്പിക്കാൻ ആരും എത്തിച്ചേരാതെ അനാഥമായിക്കിടക്കുന്ന ദേവാലയത്തിന്റെ അൾത്താരയുടെ മുകളിൽക്കയറി നിന്ന് സെൽഫി എടുത്തു രസിക്കുന്ന യാത്രക്കാരെ കണ്ടപ്പോൾ അതിയായ ദേഷ്യവും സങ്കടവും വന്നു. ഒരുകാലത്തു ധാരാളം ജനവാസമുണ്ടായിരുന്ന തിക്കും തിരക്കും നിറഞ്ഞ ഒരു പട്ടണം ഇന്ന് ആർക്കും വേണ്ടാത്ത ഒരു പ്രേത ഭൂമിയായത് എങ്ങനെയായാണെന്നറിയാൻ നിങ്ങളെ അര നൂറ്റാണ്ട് പിന്നിലേക്ക് ഞാൻ കൂട്ടിക്കൊണ്ടു പോവുകയാണ്.\nആ നശിച്ച ദിവസം. 1964 ഡിസംബര് 22\n1964 ഡിസംബർ 22. സമയം അർദ്ധരാത്രി 12 മണിയോടടുക്കുന്നു. രണ്ടുമൂന്നു ദിവസമായി നിർത്താതെ മഴ കോരിച്ചൊരിയുകയാണ്. കൊടുങ്കാറ്റ് വീശിയടിക്കാന് സാധ്യതയുണ്ടെന്ന മദ്രാസ് കാലാവസ്ഥ നിരീക്ഷണ കേന്ദ്രം മുന്നറിയിപ്പു നൽകിക്കഴിഞ്ഞു. ഒരാഴ്ച മുൻപ് ആൻഡമാൻ കടലിൽ രൂപം കൊണ്ട ഒരു ചുഴലിക്കാറ്റ് ദിനംപ്രതി ശക്തി പ്രാപിച്ചു ഉഗ്രരൂപം കൊണ്ടിരിക്കുന്നതു ആരും കാര്യമായെടുത്തില്ല. ചുഴലിക്കൊടുങ്കാറ്റ് മണിക്കൂറില് 400 കിലോമീറ്റര് വേഗതയില് മുന്നോട്ടു നീങ്ങിക്കൊണ്ടിരിക്കുകയാണ്.\nപെരുംമഴ തിമിർത്തു പെയ്യുന്നു. വൈകുന്നേരം ആയപ്പോഴേക്കും മഴ കനത്തു. ഭ്രാന്തു പിടിച്ചപോലെ തിരമാലകള് 23 അടി ഉയരത്തില് വരെ ആഞ്ഞടിക്കാൻ തുടങ്ങി. രാത്രിയായിക്കൊണ്ടിരിക്കുന്നു. ഉഗ്രപ്രതാപിയായ കൊടുങ്കാറ്റ് അപ്രതീക്ഷിതമായി ദിശമാറി ശ്രീലങ്കയിലെ ചില പ്രദേശങ്ങളെ തകർത്തു തരിപ്പണമാക്കി ധനുഷ്കോടിയെ ലക്ഷ്യമാക്കി നീങ്ങാൻ തുടങ്ങി.\nകടലിൽ തിരമാലകൾ ഉയരത്തിൽ ആഞ്ഞടിച്ചുകൊണ്ടിരുന്നു. സമയം അർദ്ധരാത്രിയോടടുക്കുന്നു. അൽപസമയത്തിനു ശേഷം ഒരു മഹാദുരന്തം ധനുഷ്കോടിയെ കാത്തിരിക്കുന്നു. ഇതൊന്നുമറിയാതെ മദ്രാസില് നിന്നും പുറപ്പെട്ട 'ബോട്ട് മെയില്' എന്ന പേരിലറിയപ്പെട്ടിരുന്ന 653ആം നമ്പർ പാമ്പന്-ധനുഷ്‌ക്കോടി പാസ്സഞ്ചര് ട്രെയിൻ മഴയെ വകവെയ്ക്കാതെ യാത്ര തുടരുകയായിരുന്നു. ടിക്കറ്റെടുത്തു യാത്ര ചെയ്യുന്ന ഏകദേശം 110 യാത്രക്കാരും അതിൽക്കൂടുതൽ ടിക്കറ്റില്ലാതെയും യാത്ര ചെയുന്നവരും കൂടാതെ5ട്രെയിൻ ജോലിക്കാരുമായി 'ബോട്ട് മെയിൽ' അർധരാത്രിക്ക് തൊട്ടുമുൻപ് പാമ്പൻ റെയിൽവേ സ്റ്റേഷനിൽ നിന്നും ധനുഷ്കോടിയിലേക്ക് നീങ്ങി. ഏതാനും നിമിഷങ്ങൾക്കകം വരാനിരിക്കുന്ന ഒരു മഹാവിപത്തിനെക്കുറിച്ചു ഒന്നുമറിയാതെ തീവണ്ടി ധനുഷ്‌കോടി റെയിൽവേ സ്റ്റേഷനിലേക്കടുത്തു കൊണ്ടിരിക്കുകയാണ്.\nറയിൽപ്പാളത്തിന് രണ്ടുവശവുമായി ആർത്തിരമ്പുന്ന കടൽ. സ്റ്റേഷന്റെ ഔട്ടറിൽ എത്തിയപ്പോൾ മുന്നോട്ട് പോകുവാനുള്ള സിഗ്നൽ കിട്ടാതെ ട്രെയിൻ ഇടക്കു നിറുത്തി ലോക്കോപൈലറ്റ് സിഗ്‌നലിനായി കാത്തു കിടന്നു. കാറ്റും കോളും പതിവായിരുന്ന ധനുഷ്‌കോടിയില് സിഗ്‌നല് കേടാവുന്നത് സാധാരണമാണ്. നിരന്തരമായി ചൂളമടിച്ചിട്ടും സിഗ്നൽ കിട്ടാതിരുന്നപ്പോൾ, പത്തു മിനിറ്റു കാത്തു കിടന്ന ശേഷം, ലോക്കോപൈലറ്റ് റയിൽവേ ട്രാക്കിലിറങ്ങി നോക്കി.\nചുറ്റും കൂരിരുട്ട്. ട്രാക്കിൽ മുട്ടോളം പൊക്കത്തിൽ വെള്ളം പൊങ്ങിയിരിക്കുന്നു. ഇനിയും കാത്തുകിടന്നാൽ അപകടമാണെന്നു മനസ്സിലാക്കിയ ഡ്രൈവർ അവസാനമായി ഒരിക്കൽ കൂടി ഒരു നീണ്ട ചൂളമടിച്ച ശേഷം രണ്ടും കൽപ്പിച്ചു ഒരു വിളിപ്പാടകലെയുള്ള ധനുഷ്‌കോടി സ്റ്റേഷനിലേക്ക് ട്രെയിൻ മുന്നോട്ടെടുത്തു. സമയം അർധരാത്രി 11.55. ട്രെയിൻ അൽപദൂരം മുന്നോട്ട് നീങ്ങിയതേയുള്ളു. പെട്ടെന്ന്, ഓർക്കാപ്പുറത്ത്, ഉഗ്രരൂപിയായ ചുഴലിക്കൊടുങ്കാറ്റും രണ്ടു നില കെട്ടിടത്തിന്റെ ഉയരത്തിലുള്ള തിരമാലകളും കടലിൽ നിന്നും കരയിലേക്ക് ആഞ്ഞടിച്ചു ധനുഷ്കോടിയെ തൂത്തെറിഞ്ഞു. തീവണ്ടിയും അതിലെ മുഴുവൻ യാത്രക്കാരും ഒന്നാകെ അഗാധമായ കടലിന്റെ ആഴങ്ങളിലേക്ക് മുങ്ങിപ്പോയി.\nകടലാഴങ്ങളിലേക്ക് ചൂളമിട്ട് മുങ്ങിത്താഴ്‌ന്നു പോയ ഒരു തീവണ്ടി! ധനുഷ്കോടിയിൽ താമസിച്ചിരുന്ന രണ്ടായിരത്തോളം മനുഷ്യരിൽ ഒരാളെപ്പോലും അവശേഷിപ്പിക്കാതെ ഭൂമുഖത്തു നിന്നും തുടച്ചു നീക്കി ഭീമൻ തിരമാലകൾ കടലിന്റെ ആഴങ്ങളിലേക്ക് വലിച്ചു കൊണ്ടു പോയി. നേരം പുലർന്നപ്പോൾ ധനുഷ്കോടിയിൽ ആരും ശേഷിച്ചിരുന്നില്ല. ധനുഷ്‌ക്കോടി നഗരം തകര്‍ന്നു തരിപ്പണമായിക്കഴിഞ്ഞിരുന്നു. എല്ലാവിധ വാർത്താവിനിമയ മാർഗങ്ങളും തകർന്നു പോയതു കൊണ്ട് ഈ മഹാദുരന്തത്തിന്റെ യഥാർത്ഥ ചിത്രം പുറം ലോകം അറിയുന്നത് 48 മണിക്കൂറുകൾക്കു ശേഷമായിരുന്നു.\nപഴയ റെയിവേപാളത്തിന്റെ പൊട്ടിപ്പൊളിഞ്ഞ ഭാഗങ്ങൾ ഇന്നും അവിടെ ഒരു ദുരന്ത സ്മരണയായി മണൽ മൂടി കിടക്കുന്നുണ്ട്. കടലില് യാത്ര അവസാനിപ്പിച്ച ഒരു തീവണ്ടി അവസാനമായി സഞ്ചരിച്ചത് ഈ ട്രാക്കിലൂടെയായിരുന്നു. ദുരന്തത്തിനു ശേഷം സർക്കാർ ധനുഷ്‌കോടിയെ പ്രേതനഗരമായി (GHOST TOWN) പ്രഖ്യാപിക്കുകയും ആ പ്രദേശം മനുഷ്യവാസയോഗ്യമല്ല എന്ന് തീരുമാനിക്കുകയും ചെയ്തു. ഇന്ന് ആ പ്രദേശത്തു താൽക്കാലികമായി നിർമ്മിച്ച ഓല മേഞ്ഞ ചില മുക്കുവക്കുടിലുകൾ കാണാമെങ്കിലും സ്ഥിരമായി ആൾത്താമസമില്ല. വൈദ്യുതിയും ഇന്റർനെറ്റും മൊബൈൽ കവറേജും ഒന്നും ഇവിടെ ലഭ്യമല്ല. വൈകുന്നേരം ആറു മണിക്കു മുൻപായി ടൂറിസ്റ്റുകളായി എത്തിയവരെയെല്ലാം പോലീസുകാർ തിരിച്ചയക്കും. രാത്രി അവിടെ തങ്ങാൻ ആർക്കും അനുവാദമില്ല. എല്ലാവരും പോയ ശേഷം പോലീസുകാരും സ്ഥലം വിടും.\nദുരന്തം ബാക്കി ശേഷിപ്പിച്ച അവശിഷ്ടങ്ങള് പ്രേതങ്ങളെപ്പോലെ തലയുയർത്തി നിൽക്കുന്ന ശ്മശാനഭൂമിയാണ് ഇന്ന് ധനുഷ്‌ക്കോടി. പാതിരാകൊടുങ്കാറ്റില് മാഞ്ഞുപോയ ധനുഷ്‌ക്കോടിയെ ചുറ്റിപ്പറ്റി ധാരാളം കെട്ടുകഥകളും അന്ധവിശ്വാസങ്ങളും നിലനിൽക്കുന്നു. ഇവിടം ഒരുപാടു ദുരൂഹതകൾ നിറഞ്ഞതാണ്. രാത്രിയായാൽ, കടലിന്റെ ആഴങ്ങളിലേക്ക് ആണ്ടുപോയ നിസ്സഹായരായ മനുഷ്യരുടെ ആത്മാക്കൾ മോക്ഷം കിട്ടാതെ അലഞ്ഞു തിരിയുന്ന സ്ഥലമാണ് ധനുഷ്‌കോടി എന്ന് കരുതപ്പെടുന്നു. സന്ധ്യ കഴിഞ്ഞ് അവിടെ നിന്നാൽ അപകടം സംഭവിക്കും എന്നാണു വിശ്വസിക്കപ്പെടുന്നത്. ഇവിടെയെല്ലാം ആത്മാക്കൾ ചുറ്റിത്തിരിയുന്നുണ്ടത്രേ! ഗതി കിട്ടാതെ അലയുന്ന പ്രേതങ്ങളുടെ വിഹാരഭൂമി; ധനുഷ്‌കോടി.\nമടക്കയാത്രയിൽ മനസ്സു ഏറെ അശാന്തവും അസ്വസ്ഥവുമായിരുന്നു. വല്ലാത്ത ഒരു ശൂന്യത മനസ്സിനെ കീഴ്പ്പെടുത്തുന്നു. ഒരു നിമിഷാർദ്ധത്തിന്റെ ഇടവേളയിൽ നിനച്ചിരിക്കാതെ കടലാഴങ്ങളിലേക്ക് മുങ്ങിത്താഴ്ന്നുപോയ അസംഖ്യം ആത്മാക്കളുടെ അവസാനത്തെ ആർത്തനാദങ്ങൾ ഒരു ചുഴലികൊടുങ്കാറ്റായി കർണ്ണപുടങ്ങളിൽ ആർത്തിരമ്പുന്നു. മനസ്സ് തേങ്ങുന്നു. അജ്ഞാതരായ ആത്മാക്കൾക്ക് കണ്ണീരുപ്പിന്റെ നനവുള്ള മനസ്സോടെ നേരുന്നു, പ്രണാമം, സ്വസ്തി.


Home » Malayalam » Porutham\nവിവാഹം വളരെ പവിത്രമായ ഒരു കാര്യമാണ്. മനുഷ്യന്റെ ജീവിതത്തിൽ ഒരു തവണ മാത്രമേ വിവാഹം നടക്കൂ, അതിനാൽ ജീവിതത്തിൽ വരുന്ന ആയുസ്സ് സന്തോഷം നിറഞ്ഞതായിരിക്കണമെന്ന് ആളുകൾ ആഗ്രഹിക്കുന്നു. രണ്ട് വ്യക്തികൾ തമ്മിലുള്ള ബന്ധമാണ് വിവാഹം, അത് അവരെ അടുത്ത7ജന്മവുമായി ബന്ധിപ്പിക്കുന്നു. വിവാഹം, അത് പ്രണയ വിവാഹമോ, വീട്ടുകാർ ഉറപ്പിച്ച വിവാഹമോ എന്ത് തന്നെയായാലും, ഇവയിൽ ഏറ്റവും പ്രധാനം ജാതകം പൊരുത്തപ്പെടുന്നതാണ്. നമ്മുടെ പ്രായമായവരും പരിചയസമ്പന്നരായ ചില ആളുകളും പറയുന്നതനുസരിച്ച്, വിവാഹത്തിന് മുമ്പ് ജാതകം പൊരുത്തപ്പെടുത്തുന്നത് സന്തോഷകരമായ ദാമ്പത്യജീവിതം പ്രധാനം ചെയ്യുന്നതിന് സഹായകമാകും.\nമാസം ജനുവരി ഫബ്രുവരി മാർച്ച് ഏപ്രിൽ മെയ് ജൂൺ ജൂലയി ഓഗസ്റ്റ് സെപ്റ്റംബർ ഒക്റ്റോബർ നവംബർ ഡിസംബർ\nമണിക്കൂർ01234567 8910 11 12 13 14 15 16 17 18 19 20 21 22 23\nമിനിറ്റ്01234567 8910 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59\nസെക്കൻഡ്01234567 8910 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59\nപെണ്ണിന്‍റെ വിവരങ്ങൾ നൽകുക\nജാതക പൊരുത്തം എന്താണ്?\nപുരാതന കാലത്ത്, മുനിമാർ അവരുടെ ദീർഘവീക്ഷണവും അറിവും ഉപയോഗിച്ച് സമൂഹത്തിനായി നൽകിയിരിക്കുന്ന വരദാനത്തിലൊന്നാണ് (നിയമം എന്നും പറയാം) ജാതക പൊരുത്തം. നമ്മുടെ ഹിന്ദു സംസ്കാരത്തിൽ വിവാഹം വളരെ പ്രധാനമാണ്. ആത്മീയ ഗ്രന്ഥങ്ങൾ അനുസരിച്ച്, ജാതക പൊരുത്തപ്പെടുത്തൽ ആസ്വാദ്യകരമായ ദാമ്പത്യ ജീവിതത്തിന്റെ ഒരു മാർഗമായി വിശേഷിപ്പിക്കപ്പെടുന്നു. ഭാവി വധുവിന്റെയും വരന്റെയും അനുയോജ്യത അറിയുന്നതിനും അവരുടെ സന്തോഷകരവും സമൃദ്ധവുമായ ഭാവി അറിയുന്നതിനുമുള്ള ഒരു മാർഗ്ഗമാണ് ജാതകപ്പൊരുത്തം. ഏതൊരു വ്യക്തിക്കും വിവാഹം കഴിക്കാൻ ജാതകം പൊരുത്തം വളരെ പ്രധാനമാണ്. വരന്റെ കുടുംബം ഉന്നയിക്കുന്ന ഒരു പ്രാരംഭ നടപടിയാണിത്. ജാതകം പൊരുത്തപ്പെടാത്തിടത്തോളം, ഒരു നല്ല ജീവിത പങ്കാളിക്കായുള്ള തിരയൽ പൂർത്തിയാകുകയില്ലെന്ന് ചില ആളുകൾ വിശ്വസിക്കുന്നു.\nഇത് ദമ്പതികളുടെ അനുയോജ്യതയെയും വിവാഹത്തെയും കുറിച്ച് മാത്രമല്ല, വിവാഹബന്ധത്തിൽ ബന്ധിതരായ രണ്ട് വ്യത്യസ്ത വ്യക്തികളുടെ ആത്മീയവും ശാരീരികവും വൈകാരികവുമായ അനുയോജ്യതയെക്കുറിച്ചുള്ള വിവരങ്ങൾ നൽകുന്നു. ജാതകം പൊരുത്തപ്പെടുന്നതിലൂടെ നിങ്ങൾക്ക് ബന്ധത്തിന്റെ വിശ്വാസ്യതയുടെയും ദീർഘായുസിന്റെയും ആഴം മനസ്സിലാക്കാൻ കഴിയും.\nവിവാഹ പൊരുത്തത്തിന്റെ യഥാർത്ഥ അർത്ഥം ജാതകം പൊരുത്തപ്പെടുത്തലിന്റെ ആദ്യത്തെ പ്രവൃത്തി ഗുണങ്ങളുടെ പൊരുത്തപ്പെടുത്തലാണ്. ഏതൊരു വ്യക്തിയുടെയും ജാതകത്തിൽ, പത്ത് തരം ഗുണങ്ങളും പത്ത് ഘടകങ്ങളും പൊരുത്തപ്പെടുന്നു. ദാമ്പത്യത്തിൽ മത്സര നിലവാരം വളരെ പ്രധാനമാണ്.\nവിവാഹത്തിന് ജാതകവുമായി പൊരുത്തപ്പെടുത്തേണ്ടത് എന്തുകൊണ്ട്? നമ്മുടെ സമൂഹത്തിൽ എല്ലാത്തരം ആളുകളുമുണ്ട്, അവരിൽ ചിലർ ഇന്നത്തെ ആധുനിക യുഗത്തിന്റെ ഭാഗമാണ്, അവർ ആധുനികവും തലമുറകൾ പിന്തുടരുന്ന പാരമ്പര്യങ്ങളും, അവരുടെ രീതികളിൽ പൂർണ്ണമായും അനുസരിക്കുന്നവരാണ്. നമുക്കെല്ലാവർക്കും ജ്യോതിഷം ഒരു ശാസ്ത്രമാണെന്ന് അറിയാം. നമ്മുടെ ജാതകത്തിലെ ഗ്രഹങ്ങൾ, ഗണം മുതലായവയുടെ സഹായത്തോടെ നമ്മുടെ വരാനിരിക്കുന്ന ഭാവി എങ്ങനെയായിരിക്കുമെന്ന് ഇത് നമ്മോട് പറയുന്നു.\nജാതകം പൊരുത്തം, ആൺകുട്ടിയുടെയും പെൺകുട്ടിയുടെയും ഗ്രഹവും നക്ഷത്രവും തമ്മിൽ അനുയോജ്യമാണോ അല്ലയോ എന്ന് പറയുന്ന ഒരു കണക്കുകൂട്ടലാണ്. മാംഗല്യ പൊരുത്തത്തെപോലെ തന്നെ ഒരു വിവാഹത്തിന് ആൺകുട്ടിയും പെൺകുട്ടിയും സൗഹൃദം, പരസ്പര ധാരണ, വിശ്വാസം എന്നിവയും വളരെ പ്രധാനമാണ്.\nജാതകവുമായി എങ്ങനെ പൊരുത്തപ്പെടും?\nവിവാഹത്തിന് മുമ്പ് നിങ്ങൾക്ക് ജ്യോതിഷത്തിന്റെ സഹായത്തോടെ ജാതകം പൊരുത്തപ്പെടുത്താം. ഇതിനായി, വധുവിന്റെയും വരന്റെയും പേര്, അവരുടെ ജനനത്തീയതി, ജന്മസ്ഥലം, ജന്മ സമയം എന്നിവ ആവശ്യമാണ്. വിവാഹസമയത്ത് വധുവിന്റെയും വരന്റെയും ജാതകം പഠിച്ച ശേഷം, അവരുടെ ജീവിതം എങ്ങനെ ജീവിക്കുമെന്ന് കണ്ടെത്താനാകും.\nവിവാഹം ജീവിതകാലത്തേക്കുള്ള ഒരു ഉടമ്പടിയാണ്, അതിനാൽ വിവാഹത്തിന് മുൻപ് ഒരു ജ്യോതിഷിയുടെ സഹായത്തോടെ ആൺകുട്ടികളുടെയും പെൺകുട്ടികളുടെയും ഗണങ്ങളുമായി എല്ലായ്പ്പോഴും പൊരുത്തപ്പെടുക. ജാതകം പൊരുത്തപ്പെടുത്തലിനായി, നിങ്ങൾക്ക് ജനന തീയതി, സമയം, സ്ഥലം എന്നിവയുമായി ബന്ധപ്പെട്ട വിവരങ്ങൾ ഉണ്ടായിരിക്കണം.


നെക്സണ് മുതല് സോണറ്റ് വരെ; 10 ലക്ഷത്തില് താഴെ വിലയുള്ള അഞ്ച് കോംപാക്ട് എസ്യുവികള് | Tata Nexon To Kia Sonet: Top5Powerful Compact SUSs In India Under 10 Lakhs\nനെക്സണ് മുതല് സോണറ്റ് വരെ; 10 ലക്ഷത്തില് താഴെ വിലയുള്ള അഞ്ച് കോംപാക്ട് എസ്യുവികള്\nമാരുതി സുസുക്കി വിറ്റാര ബ്രെസ്സ, റ്റാറ്റ നെക്‌സണ്, നിസാന് മാഗ്‌നറ്റ്, കിയ സോനറ്റ്,ഹ്യുണ്‍ഡായി വെന്യൂ, റെനോള്‍റ്റ് കിഗര് തുടങ്ങിയ ഇന്ത്യയിലെ ഭൂരിഭാഗം വാഹന നിര്‍മ്മാതാക്കളും എസ്‌യുവി സെഗ്മെന്റ് ഓഫര് ചെയ്യുന്നുണ്ട്\n6 May 2022 10:03 AM GMT\nഇന്ത്യന് വിപണിയില് വന് ഡിമാന്റാണ് കോംപാക്റ്റ് എസ്‌യുവികള്‍ക്കുള്ളത്. താങ്ങാവുന്ന വില, സുരക്ഷിതത്വം, സൗകര്യം, ഉറപ്പുള്ള ബോഡി, മറ്റ് ആനുകൂല്യങ്ങള് എന്നീ സവിശേഷതകളും കോപാംക്റ്റ് എസ്‌യുവികള്‍ളുടെ ഈ ഡിമാന്‍ഡിന് കാരണമാവുന്നു. മാരുതി സുസുക്കി വിറ്റാര ബ്രെസ്സ, റ്റാറ്റ നെക്‌സണ്, നിസാന് മാഗ്‌നറ്റ്, കിയ സോനറ്റ്,ഹ്യുണ്‍ഡായി വെന്യൂ, റെനോള്‍റ്റ് കിഗര് തുടങ്ങിയ ഇന്ത്യയിലെ ഭൂരിഭാഗം വാഹന നിര്‍മ്മാതാക്കളും എസ്‌യുവി സെഗ്മെന്റ് ഓഫര് ചെയ്യുന്നുണ്ട്.\nപത്ത് ലക്ഷം രൂപയ്ക്ക് താഴെ വിലയുള്ള എസ്യുവി സെഗ്മെന്റിലെ മികച്ച5വാഹനങ്ങള് ഏതൊക്കെയെന്ന് നോക്കാം.\n1.2 ലിറ്റര് ടര്‍ബോ ചാര്‍ജ്ജ് ചെയ്ത പെട്രോള് എന്‍ജിനുകളില് ടാറ്റ നെക്‌സണ് കോംപാക്റ്റ് എസ്‌യുവികള് ലഭ്യമാണ്. ഇതിനെ ബന്ധിപ്പിച്ചിരിക്കുന്നത് സിക്‌സ് സ്പീഡ് മാനുവല് ഗിയര് ബോക്‌സിലാണ്. എന്‍ജിനുകള് പ്രവര്‍ത്തിക്കുന്നത് 120 പി എസ് ശക്തിയിലും 170 എന് എം ടോര്‍കിലുമാണ്. എസ്‌യുവി ആറ് സ്പീഡ് എഎംടി ലഭ്യമാകുന്ന ഡീസല് എന്‍ജിനുകളിലാണ് അവതരിപ്പിച്ചിരിക്കുന്നത്. 110 പിഎസ് ശക്തിയിലും 260 എന് എം ടോര്‍കിലുമാണ് ഡീസലിന്റെ പ്രവര്‍ത്തനം. ഇലക്ട്രിക്, പെട്രോള് ഇന്ധനങ്ങള് ഉപയോഗിക്കാവുന്ന തരത്തില് ലഭ്യമാകുന്ന ഇന്ത്യയിലെ ഏക കോംപാക്റ്റ് എസ്‌യുവിയാണ് നെക്‌സണ്. ഇന്ത്യയിലെ മികച്ച ഇലക്ട്രിക് കാറുകളില് ഒന്ന് കൂടിയാണ് നെക്‌സണ്.\nമഹിന്ദ്ര എക്‌സ് യുവി 300\nപെട്രോളിലും ഡീസലിലും എക്‌സ് യുവിയുടെ എന്‍ജിനുകള് ലഭ്യമാണ്. 1.2 ലീറ്റര് ടര്‍ബോ ചാര്‍ജ്ജ് ചെയ്ത പെട്രോള് എന്‍ജിനുകളില് 110 ശക്തിയിലും 200 എന് എം ടോര്‍കിലുമാണ് ലഭ്യമാകുന്നത്.\nസെല്‍റ്റോസ്, കാര്‍ണിവല് എന്നിവക്ക് ശേഷം ഏറ്റവുമധികം ഓഫറുകള് നല്‍കുന്നത് കിയാ സോണറ്റാണ്. 1.2 ലിറ്റര് പെട്രോള് യൂണിറ്റ്, 1.5 ലിറ്റര് ഡീസല് എന്‍ജിന് 1.0 ലിറ്റര് ടര്‍ബോ ചാര്‍ജ് പെട്രോള് മോട്ടര് എന്നീ3വ്യത്യസ്ത പവര് ട്രെയിന് ഓപ്ഷനുകളിലും ലഭ്യമാകുന്നൂ. 1.0 ലിറ്റര് ടര്‍ബോ ചാര്‍ജ് പെട്രോള് എന്‍ജിന് 120 പിഎസ് പവര് 172 എന് എം ടോര്‍ക് എന്നീ യൂണിറ്റുകള് ഉല്‍പ്പാദിപ്പിക്കുന്നു.\nകിയാ സോണറ്റുമായി സാമ്യമുള്ള ധാരാളം ഘടകങ്ങള് ഹ്യുണ്ടായി വെന്യൂവിനുണ്ട്. മൂന്നു വ്യത്യസ്ത്ത തരത്തിലുള്ള എന്‍ജിനുകള് ഇതിലുള്‍പ്പെടുന്നൂ. 120 പിഎസ് പവര് 172 എന് എം ടോര്‍ക് ടര്‍ബോ ചാര്‍ജ് പെട്രാള് എന്‍ജിനാണ് ഹ്യുണ്ടായി വെന്യൂവിനുള്ളത്.\nനിസാന് മാഗ്‌നെറ്റുമായി സാമ്യമുള്ളതാണ് റെനോള്‍ട്ട് കിഗര്‍റിന്റെ ഘടകങ്ങള്. 1.0 ലിറ്റര് പെട്രോള് മോട്ടോര് 1.0 ലിറ്റര് ടര്‍ബോ ചാര്‍ജ് പെട്രാള് യൂണിറ്റലും റെനാേള്‍ട്ട് എസ് യു വി ലഭ്യമാണ്. 100 പിഎസ് ശക്തിയിലും 160 എന് എം ടോര്‍കുമാണ് ടര്‍ബോ ചാര്‍ജ് പെട്രോള് എന്‍ജിനുകള്.\nSTORY HIGHLIGHTS :Tata Nexon To Kia Sonet: Top5Powerful Compact SUSs In India Under 10 Lakhs


വര്‍ക്കേഴ്സ് ഫോറം: ആരവിടെ? ആഘോഷം തുടരട്ടെ!\nആരവിടെ? ആഘോഷം തുടരട്ടെ!\nതൃശ്ശൂര് നഗരം ജനുവരി മാസം മുഴുവന് ഉത്സവലഹരിയിലായിരുന്നു. മാതൃഭൂമി പുസ്തകോത്സവം. പിന്നെ ജനുവരി ആദ്യത്തെ ആഴ്ചയില് സി പി എമ്മിന്റെ ജില്ലാ സമ്മേളനം. പിന്നെ ഡി സിയുടെയും ഭാഷാ ഇന്‍സ്റ്റിറ്റിയൂട്ടിന്റെയും പുസ്തകോത്സവങ്ങള്. ഒപ്പം തന്നെ രാജ്യാന്തര പുസ്തകോത്സവം. പിന്നെ സാക്ഷാല് സ്‌കൂള് യുവജനോത്സവം, ഒപ്പം തന്നെ തേക്കിന്‍കാട് മൈതാനിയില് പുഷ്‌പോത്സവം. അതു തീരുന്നതിനു മുമ്പ് അന്താരാഷ്ട്ര ചലച്ചിത്രോത്സവം. ഫെബ്രുവരി 1 മുതല് അന്താരാഷ്ട്ര നാടകോത്സവവും തുടങ്ങി.\nഡിസംബര് ആദ്യത്തില്‍ത്തന്നെ മറ്റൊരാഘോഷം ഇവിടെ അരങ്ങേറിയിരുന്നു. സുകുമാര് അഴീക്കോടിന്റെ ദീനക്കിടയ്ക്കയായിരുന്നു അരങ്ങ്. ആശുപത്രിയില് അദ്ദേഹത്തെ സന്ദര്‍ശിച്ചവരുടെ കൊച്ചുവര്‍ത്തമാനങ്ങളും പടങ്ങളും ഒരു സ്ഥിരംപംക്തി പോലെ പത്രങ്ങളില് നിറഞ്ഞു. പിറ്റേന്നത്തെ പത്രത്തില് തന്റെ പടം വരില്ലേ എന്ന ഉത്ക്കണ്ഠയോടെയായിരുന്നു പലരുടേയും സന്ദര്‍ശനം എന്നു പോലും തോന്നിയിരുന്നു.\nജീവിതത്തിന്റെ അവസാനശയ്യയിലായ ഒരാളെ കാണാന് പോവുന്നത് വേണ്ടതുതന്നെ. പക്ഷേ അത് രോഗിയ്ക്ക് വിശ്രമം നിഷേധിയ്ക്കുന്ന തരത്തിലാവരുത്. അഴീക്കോടിനെ നിരന്തരം എഴുന്നേല്‍പ്പിച്ചിരുത്തിയും സംസാരിപ്പിച്ചും പുരസ്‌ക്കാരം സമര്‍പ്പിച്ചും പ്രസംഗിപ്പിച്ചും സുഖാന്വേഷികള് പീഡിപ്പിച്ചു. അഴീക്കോട് അതൊക്കെ ആഗ്രഹിച്ചിരുന്നു അല്ലെങ്കില് ആസ്വദിച്ചിരുന്നു എന്നത് വേറെകാര്യം. പക്ഷേ എന്നുമെന്നും ചെന്നു കാണുന്നത് സ്വന്തം പേരുറപ്പിയ്ക്കാനല്ലെങ്കില്‍പ്പിന്നെ എന്തിനാണ്?\nയുവജനോത്സവത്തിന്റെ ഭാഗമായി നടന്ന സാംസ്‌കാരികസമ്മേളനത്തിന്റെ അവസാന ദിവസം. അന്നു രാവിലെ അദ്ദേഹത്തിന്റെ ആരോഗ്യനില വഷളായി. ആശങ്കയുണര്‍ത്തുന്ന സന്ദേശങ്ങള് നിരന്തരം വന്നുകൊണ്ടിരുന്നു. നന്ദിപ്രകാശനത്തിന്റെ അവസാനത്തെ വാചകം പറയുന്നതിനു മുമ്പ് പ്രസംഗകന് മൈക്കിലൂടെ പറയുന്നു: ''ഒരശുഭവാര്‍ത്ത നമ്മളെ തേടിയെത്തിയിട്ടുണ്ട്. ആരും പിരിഞ്ഞു പോവരുത്.'' രണ്ടു മിനിട്ടിനകം ആശുപത്രിയില്‍നിന്ന് വിവരം കിട്ടുന്നു. സ്ഥിതി ആശങ്കാജനകം തന്നെ. പക്ഷേ ഒന്നും സംഭവിച്ചിട്ടില്ല.\nപിറ്റേന്ന് യുവജനോത്സവവേദിയില് എത്തിയപ്പോള് കേട്ടു. അഴീക്കോട് അതിഗുരുതരാവസ്ഥയില്‍ത്തന്നെ. പത്രക്കാരില് നല്ലൊരു വിഭാഗം യുവജനോത്സവവേദി വിട്ട് ആശുപത്രിയിലേയ്ക്കു പോയിരിക്കുകയാണ്.\nഏതായാലും യുവജനോത്സവം കൊടിയിറങ്ങി രണ്ടാമത്തെ ദിവസമേ വിജിഗീഷുവായ മൃത്യു ആ ജീവിതത്തിന്റെ കൊടിപ്പടം താഴ്ത്തിയുള്ളു. സാഗരഗര്‍ജ്ജനം എന്നൊക്കെ വിശേഷിപ്പിയ്ക്കപ്പെട്ടിട്ടുണ്ടങ്കിലും അദ്ദേഹം സൗമ്യനായിരുന്നു എന്ന് എല്ലാവര്‍ക്കും അറിയാം. ഈ ഉത്സവവേളയില് ആരെയും ബുദ്ധിമുട്ടിയ്‌ക്കേണ്ട എന്ന് അദ്ദേഹം വിചാരിച്ചിരിയ്ക്കാം. തന്റെ മരണം ഒരാഘോഷവും മുടങ്ങാന് ഇടയാക്കരുതെന്ന് ആഗ്രഹിച്ചിട്ടുമുണ്ടാവാം.\nശവം ശകുനത്തിന് നല്ലതാണെന്ന് പ്രമാണമുണ്ടെങ്കിലും മംഗളകരമായ മുഹൂര്‍ത്തത്തിനിടയ്ക്ക് മരണം ഒരശ്രീകരം തന്നെയാണ്. 1994-ലെ കൃസ്തുമസ് ദിനത്തിലായിരുന്നു മുന്‍രാഷ്ട്രപതി ഗ്യാനി സെയില് സിങ്ങിന്റെ മരണം. സിനിമ കാണാന് മോഹിച്ച് ടിവിയ്ക്കു മുന്നിലിരുന്ന ഒരു ചെറുപ്പക്കാരന് ദൂരദര്‍ശന് ഷെഹനായ് വായിക്കാന് തുടങ്ങിയപ്പോള് എന്നോടു പറഞ്ഞു: ''എന്നാലും വലിയ ചതിയായിപ്പോയി. അയാള്‍ക്ക് മരിക്കാന് കണ്ട ഒരു നേരം!''\nഞാന് എപ്പോഴും ഓര്‍മ്മിക്കുന്ന ഒരു സംഭവമുണ്ട്. എന്റെ അച്ഛന് ദീനക്കിടക്കയില് കിടക്കുന്ന കാലമാണ്. ആ കാലഘട്ടമത്രയും എന്റെ കുടുംബത്തിലെ ഓരോ വിശേഷങ്ങളും നടന്നിരുന്നത് ആശങ്കയുടെ മുള്‍മുനയിലാണ്. അങ്ങനെയിരിക്കുമ്പോള് എന്റെ തറവാട്ടില് അപ്ഫന്റെ മകന്റെ വിവാഹം തീരുമാനിച്ചു. ഒരുക്കങ്ങള് അങ്ങനെ തകൃതിയായി നടക്കുകയാണ്. ഇനി രണ്ടു ദിവസം മാത്രമേ ബാക്കിയുള്ളു. അപ്പോള് രാവിലെ നാലു മണിക്ക് ടെലഫോണ് ശബ്ദിക്കുന്നു. വധുവിന്റെ വീട്ടില് നിന്നാണ്. വധുവിന്റെ ഒരു മുത്തച്ഛന് പെട്ടെന്ന് മരിച്ചു. തറവാട്ടില് വിവരം അറിയിക്കണം. നേരെ ടോര്‍ച്ചുമെടുത്ത് തറവാട്ടിലേയ്ക്കു നടന്നു. രാത്രി വൈകി ഉറങ്ങിയതുകൊണ്ടാവാം, ആരും ഉണര്‍ന്നിട്ടില്ല. വാതില്‍ക്കല് മുട്ടി വിളിച്ചു. ആരോ ഉറക്കച്ചടവോടെ എഴുന്നേറ്റു വന്ന് വാതില് തുറന്നു. എന്നെ കണ്ടതോടെ അയാളുടെ ഉറക്കം പോയി. ''അച്ഛന്?'' അയാളുടെ മുഖത്തെ പരിഭ്രമം എനിക്കു നല്ലവണ്ണം മനസിലായി.\nഇനി എന്തു ചെയ്യണം? ഉറക്കമുണര്‍ന്നു വന്നവര് വന്നവര് ചര്‍ച്ച തുടങ്ങി. തനിക്ക് ഒരാഴ്ചത്തെ അവധിയേയുള്ളു എന്ന് വരന് തിട്ടമായി പറഞ്ഞു. അതു കഴിഞ്ഞാല് ഇനി എന്നാണ് ലീവു കിട്ടുക എന്ന് ഒരുറപ്പുമില്ല. ആകെ ഒരു സ്തംഭനം. എല്ലാവരും എന്നെ കാണുന്നത് മരണം കൊണ്ടുവന്ന അശ്രീകരമായിട്ടാണ് എന്നു തോന്നി.\nസരോജിനിയേടത്തിയുടെ കല്യാണം അടുത്ത സമയത്ത് കുളിമുറിയിലേയ്ക്കു നടക്കുന്നതിനിടയില് അക്കരെമുത്തശ്ശി വീണു. അതുകൊണ്ടുമായില്ല. കല്യാണദിവസം രാവിലെ മുത്തശ്ശി മരിച്ചു. നേരെയുള്ള മുത്തശ്ശിയൊന്നുമല്ലെങ്കിലും തറവാട്ടില് ഏറ്റവും പ്രായം ചെന്നിരിക്കുന്ന ആളാണ് എന്ന സ്ഥാനമുണ്ട്. പുലയുമുണ്ട്. അതുകൊണ്ട് തല്‍ക്കാലം ആരെയും അറിയിക്കണ്ട എന്നു തീരുമാനിച്ചു. മുറി അടച്ചിട്ടു. തേക്കുകാരന് രാവുണ്ണിയെ കാവലും ഇരുത്തി. താന് കുളിപ്പിച്ചു കിടത്തിയ മുത്തശ്ശിയുടെ കയ്യില് എങ്ങനെ വെള്ളരിയും തുളസിപ്പൂവും വന്നു എന്ന് അമ്പരക്കുകയാണ് രാവുണ്ണി. അതിന്റെ രഹസ്യമറിയുന്നവളാവട്ടെ ഭ്രാന്തിപ്പെണ്ണാണല്ലോ. എം ടി വാസുദേവന് നായരുടെ 'ചെറിയ ചെറിയ ഭൂകമ്പങ്ങള്' എന്ന ചെറുകഥയിലെ നമ്മുടെ സ്വന്തം ജാനകിക്കുട്ടി.\nഎന്തിനു കഥകളിലേയ്ക്കു പോവണം? 2010 ഡിസംബറില് കേരള സ്‌കൂള് അത്‌ലെറ്റിക് മീറ്റില് സുജിത് കുട്ടന് 100 മീറ്റര് ഓട്ടത്തില് പങ്കെടുക്കുമ്പോള് അവനറിയില്ലായിരുന്നു തന്റെ അച്ഛന് മുരളി കുട്ടന് തലേന്ന് മരിച്ചുപോയിരുന്നു എന്ന്. സ്വര്‍ണ്ണമെഡല് നേടിക്കഴിഞ്ഞതും വാര്‍ത്ത അവനെ അറിയിച്ചപ്പോള് പൊട്ടിക്കരയുന്ന അവന്റെ മുഖം പത്രങ്ങളില് വന്നിരുന്നു. ഏവരുടേയും കണ്ണുകളെ ഈറനണിയിച്ച ഒരു ചിത്രമായിരുന്നു അത്.\nമുരളി കുട്ടന്റെ മരണം നീട്ടിവെയ്ക്കാവുന്നതായിരുന്നില്ല. എന്നാല് ഇന്ന് മരണവും നമ്മുടെ സൗകര്യത്തിനനുസരിച്ച് മാറ്റിവെയ്ക്കാവുന്നതാണ്. കുറച്ചു കൊല്ലങ്ങള്‍ക്കു മുമ്പ് ഒരു വിവാഹത്തില് പങ്കെടുത്തുകൊണ്ടിരിക്കുമ്പോള് ബന്ധുക്കളുടെ മുഖത്തൊന്നും ഒരു പ്രസാദമില്ലായ്മ ശ്രദ്ധിച്ചു. എന്താണ് കാര്യമെന്ന് മനസ്സിലായില്ല. ഒടുവില് ചടങ്ങുകള് എല്ലാം കഴിഞ്ഞ് വധൂവരന്‍മാരും അവരുടെ അച്ഛനമ്മമാരും തിടുക്കത്തില് മണ്ഡപം വിട്ടു. അവര് നേരെ പോയത് ആശുപത്രിയിലേയ്ക്കാണ്. ജീവന് നിലനിര്‍ത്തിയിരുന്ന ഉപകരണങ്ങള് അഴിച്ചെടുക്കാനുള്ള മുഹൂര്‍ത്തമായിക്കഴിഞ്ഞിരുന്നു അപ്പോഴേയ്ക്കും.\nഅന്നത് വല്ലാത്ത അലോസരമുണ്ടാക്കി എനിക്ക്. ആ മുത്തശ്ശി എപ്പോഴോ മരിച്ചുകഴിഞ്ഞിരുന്നു എന്നും വിവാഹത്തിന്റെ സൗകര്യത്തിനുവേണ്ടി അവരെ ജീവിപ്പിച്ചു കിടത്തുകയായിരുന്നു എന്നും അറിഞ്ഞ് ദേഷ്യവും സങ്കടവുമൊക്കെ തോന്നി. പിന്നെപ്പിന്നെ അതു ധാരാളം സംഭവിച്ചു തുടങ്ങി. ഇപ്പോഴാവട്ടെ ആദ്യം തോന്നിയ പൊരുത്തക്കേടൊക്കെ പോയി. മംഗളമായ ഒരു മുഹൂര്‍ത്തം മുടക്കണമെന്ന് മരിയ്ക്കാന് കിടക്കുന്ന ആള്‍ക്കും ഒരുദ്ദേശ്യവും ഉണ്ടാവില്ലല്ലോ. അഴീക്കോടിന്റെ കാര്യവും അങ്ങനെത്തന്നെ. കുറേക്കാലമായി ആഘോഷങ്ങളായ ആഘോഷങ്ങള്‍ക്കെല്ലാം ഒരവിഭാജ്യഘടകമായിരുന്നുവല്ലോ അദ്ദേഹം. സമ്മേളനവേദികള് അദ്ദേഹത്തിന്റെ വരവും കാത്ത് ക്ഷമയോടെ ഇരുന്നു. എല്ലായ്‌പ്പോഴും അധികം വൈകാതെ അദ്ദേഹം സദസ്സിലേയ്ക്ക് നേര്‍ത്ത പുഞ്ചിരിയോടെ എത്തി.\nസദസ്സു നിറഞ്ഞിരിയ്ക്കുന്നു. അധ്യക്ഷനും ഉദ്ഘാടകനും മറ്റു പ്രസംഗകരുമൊക്കെ വേദിയില് നിരന്നിരിക്കുന്നു. സ്വാഗതം പറയാന് നിയുക്തനായ ആള് ഉച്ചഭാഷിണിയുടെ അടുത്തെത്തി. ഇടറിയ തൊണ്ടയോടെ അയാള് പറയുന്നു: ''ഇത്തരം സമ്മേളനങ്ങളില് അധ്യക്ഷനായോ ഉദ്ഘാടകനായോ വേദിയെ അലങ്കരിയ്ക്കാറുള്ള ആളാണ് സുകുമാര് അഴീക്കോട്. ഇന്ന് അദ്ദേഹം നമ്മളോടൊപ്പമില്ല. സമ്മേളനം തുടങ്ങും മുമ്പ് അദ്ദേഹത്തിന്റെ സ്മരണയ്ക്കായി നമ്മള് എഴുന്നേറ്റുനിന്ന് ഒരു നിമിഷം മൗനം ആചരിക്കുക.'' വേദിയിലും സദസ്സിലുമുള്ളവര് എഴുന്നേറ്റു നിന്നു. ഓര്‍മ്മകളില് മുഴുകി ഒരു മിനിട്ടു നേരത്തെ നിശ്ശബ്ദത. പിന്നെ വേദിയിലും സദസ്സിലുമുള്ളവര് എല്ലാവരും സ്വന്തം ഇരിപ്പിടങ്ങളിലേയ്ക്കു തന്നെ മടങ്ങി. പ്രസംഗപീഠത്തിനടുത്തു തന്നെ നില്‍ക്കുകയായിരുന്ന സ്വാഗതക്കാരന് നിശ്ശബ്ദതയെ ഭഞ്ജിച്ചുകൊണ്ട് 'തന്നില് നിക്ഷിപ്തമായ കര്‍ത്തവ്യ'ത്തിലേയ്ക്കു കടന്നു.\nഅഷ്ടമൂര്‍ത്തി ജനയുഗം 03 ഫെബ്രുവരി 2012


കാവ്യയ്ക്കൊപ്പം സ്റ്റൈലിഷ് ലുക്കിൽ മീനാക്ഷി; വീഡിയോ\nദിലീപ് ഇല്ല, കാവ്യയ്ക്കൊപ്പം സ്റ്റൈലിഷ് ലുക്കിൽ മീനാക്ഷി; വീഡിയോ\nഒരേ നിറത്തിലുള്ള വസ്ത്രം ധരിച്ച് കാവ്യയുടെ കൈപിടിച്ചാണ് മീനാക്ഷി നിശ്ചയത്തിനെത്തിയത്\nUpdated: January 2, 2022 7:57:48 pm\nകാവ്യ മാധവനും മീനാക്ഷിയും പങ്കെടുത്ത വിവാഹ നിശ്ചയത്തിന്റെ വീഡിയോ സോഷ്യൽ മീഡിയയിൽ വൈറലാവുന്നു. സ്റ്റൈലിഷ് ലുക്കിലായിരുന്നു ഇരുവരും എത്തിയത്. ഒരേ നിറത്തിലുള്ള വസ്ത്രം ധരിച്ച് കാവ്യയുടെ കൈപിടിച്ചാണ് മീനാക്ഷി നിശ്ചയത്തിനെത്തിയത്. അതേസമയം, ഇരുവർക്കുമൊപ്പം ദിലീപ് ഇല്ലാതിരുന്നത് ശ്രദ്ധേയമായി. തന്റെ പുതിയ ചിത്രമായ കേശു ഈ വീടിന്റെ നാഥൻ സിനിമയുടെ പ്രൊമോഷനുമായി ദിലീപ് തിരക്കിലാണെന്നാണ് വിവരം.\nകാവ്യയെയും മീനാക്ഷിയും കൂടാതെ സുരേഷ് ഗോപി, ജയരാജ് വാര്യർ തുടങ്ങിയവരും എൻഗേജ്മെന്റ് ചടങ്ങിൽ പങ്കെടുക്കാൻ എത്തിയിരുന്നു. ചടങ്ങിനെത്തിയ സുരേഷ് ഗോപി ഏറെ നേരം മീനാക്ഷിയോടും കാവ്യയോടും സംസാരിക്കുന്നതും വീഡിയോയിൽ കാണാം.\nകാവ്യയും മീനാക്ഷിയും അടുത്ത സുഹൃത്തുക്കളെ പോലെയാണ്. മീനാക്ഷിയുടെ സമ്മതത്തോടെയാണ് താൻ കാവ്യയെ വിവാഹം ചെയ്തതെന്നാണ് ദിലീപ് മുൻപ് പറഞ്ഞത്. വിവാഹശേഷം തന്റെ മകളെന്നപോലെയാണ് മീനാക്ഷിയെ കാവ്യ കാണുന്നത്. വിശേഷാവസരങ്ങളിൽ കാവ്യയ്ക്കൊപ്പം പലപ്പോഴും മീനാക്ഷിയെയും കാണാറുണ്ട്.\nWeb Title: Kavya madhavan and meenakshi dileep attend engagement video\nമകൾക്കൊപ്പം കളിച്ചും ഊഞ്ഞാലാടിയും ദിവ്യ ഉണ്ണി


കൊച്ചിയുടെ സൗന്ദര്യം കവർന്നു മറ്റൊരു ചിത്രം ; വലിയ പെരുന്നാൾ റിവ്യൂ വായിക്കാം....! - Cine Media Promotions\nവിവാദങ്ങള്‍ക്കും പ്രതിസന്ധികള്‍ക്കും നടുവില് നില്‍ക്കുന്ന നടന് ഷെയിന് നിഗം വീണ്ടും പ്രേക്ഷകരെ അത്ഭുതപ്പെടുത്താന് എത്തിയിരിക്കുകയാണ്. ഷെയിന് നായകനായി അഭിനയിച്ച ഏറ്റവും പുതിയ സിനിമയായ വലിയ പെരുന്നാള് ക്രിസ്തുമസിന് മുന്നോടിയായി തിയറ്ററുകളിലേക്ക് എത്തി. പാട്ടും ഡാന്‍സും ആക്ഷനും നിറച്ചൊരു കംപ്ലീറ്റ് എന്റര്‍ടെയിനര് ചിത്രമാണ് വലിയ പെരുന്നാള്.\nഅക്കറും പ്രണയിനി പൂജയും ഡാൻസ് ട്രൂപ് നടത്തുന്നവരാണ്.ശിവകുമാർ ഒരു ടാക്സി തൊഴിലാളിയും.ഒരിക്കൽ ശിവകുമാറിന്റെ ടാക്സിയിൽ വച്ച് നടക്കുന്നൊരു സംഭവം കറങ്ങി തിരിഞ്ഞു അക്കറിന്റെയും കൂട്ടുകാരുടെയും നേർക്ക് വരുന്നതും.സ്വയരക്ഷക്കായി അവർ കുടുക്കിൽ നിന്നും എങ്ങിനെ ഊരുന്നു എന്നതുമാണ് വലിയപെരുന്നാൾ പറയുന്നത്.അക്കർ ആയി ഷെയിൻ നിഗവും ശിവകുമാർ ആയി ജോജു ജോർജുമാണ് ചിത്രത്തിലെത്തുന്നത്.കേൾക്കുമ്പോൾ ഒരു തീരെ ചെറിയ കഥയായി അനുഭവപ്പെടാമെങ്കിലും ചിത്രം പറഞ്ഞു പോകുന്ന രീതിയും മേക്കിങ്ങും ഒക്കെ തന്നെ ഒരു സാധാരണ മലയാള ചിത്രത്തിൽ നിന്നും വ്യത്യസ്‍തമാണ്.\nഎല്ലാം ആഘോഷമാക്കുന്ന കൂടെ നില്‍ക്കുന്നവനെ ചേര്‍ത്തു നിര്‍ത്തുന്ന കൊച്ചിക്കാരുടെ ദുഖങ്ങളിലൂടെയും ചിത്രം അല്‍പ്പനേരമെങ്കിലും സഞ്ചരിക്കുന്നുണ്ട്. മനോഹരിയായ കൊച്ചിയെ സുരേഷ് രാജന് അണിയിച്ചൊരുക്കി തന്നെ പകര്‍ത്തിയിട്ടുണ്ട്. കണ്ണിനെ മടിപ്പിക്കാത്ത ക്യാമറ സഞ്ചാരം കൈയടി നേടുന്നതാണ്. സംഘടനം മായം കലരാതെ തന്നെ ഫ്രഷായിട്ടുണ്ട്. സംഗീതവും ഷെയ്നിന്റെ നായിക ഹിമികയുടെ നൃത്ത ചുവടുകളും കേമം. ഒരുപാട് പുതുമുഖങ്ങള് ചിത്രത്തില് വന്നു പോകുകയും കൂടെ സഞ്ചരിക്കുകയും ചെയ്യുന്നുണ്ട്.\nവളരെ അനായാസകരമായി അഭിനയിക്കുന്ന ഷെയിൻ നിഗവും മികച്ച പ്രകടനങ്ങൾ തുടരുന്ന ജോജു ജോർജും പൂജയായി വരുന്ന ഹിമിക ബോസും പിന്നെ പേരറിയാത്ത ഒരുപറ്റം നല്ല അഭിനേതാക്കളും കൂടി ഒന്നിക്കുമ്പോൾ യാതൊരു വിധത്തിലും ബോറടിക്കാതെ ഒരു അടിപൊളി എന്റെർറ്റൈനെർ ആയി വലിയപെരുന്നാൾ മാറുന്നുണ്ട്.


ഇടുക്കിയിലെ കയ്യേറ്റങ്ങളും അനധികൃത നിര്‍മാണവും തെളിവ് സഹിതം\nഇടുക്കിയിലെ കയ്യേറ്റങ്ങളും അനധികൃത നിര്‍മാണവും തെളിവ് സഹിതം കാണിച്ച് ജില്ലാ പൊലീസ് മേധാവിയുടെ റിപ്പോര്‍ട്ട്; സര്‍ക്കാര് നടപടിയെടുക്കുമോ?\nJanuary 24, 2017, 11:07 am\nഇടുക്കിയിലെ മൂന്നാര് ഉള്‍പ്പടെ അതീവ പരിസ്ഥിതി ലോല പ്രദേശങ്ങളില് റിസോര്‍ട്ട്, ക്വാറി മാഫിയകളുടെ നേതൃത്വത്തില് വന്‍തോതില് കയ്യേറ്റവും അനധികൃത നിര്‍മാണവും മലയിടിക്കലും നടക്കുന്നുവെന്ന് വ്യക്തമാക്കി ജില്ലാ പൊലീസ് മേധാവിയുടെ റിപ്പോര്‍ട്ട്. ഇവയുടെ ചിത്രങ്ങള് സഹിതം വിശദവിവരങ്ങളടങ്ങിയ 33 പേജ് വരുന്ന റിപ്പോര്‍ട്ടാണ് ജില്ലാ പൊലീസ് മേധാവി എവി ജോര്‍ജ് ഈ മാസം അഞ്ചിന് ദേവികുളം സബ് കലക്ടര് ഡോ. ശ്രീറാം വെട്ടിങ്കട്ടരാമന് നല്‍കിയത്. ഇതാദ്യമായാണ് ജില്ലാ പൊലീസ് മേധാവി കയ്യേറ്റങ്ങളെയും അനധികൃത നിര്‍മാണങ്ങളെയും സംബന്ധിച്ച് ഇത്തരത്തില് റിപ്പോര്‍ട്ട് നല്‍കുന്നത്. 12 അനധികൃത നിര്‍മാണങ്ങളും വിവിധ ക്വാറികളുടെയും റിപ്പോര്‍ട്ടുകളാണ് ഇതിലുള്ളത്. ഇതിന്റെ പകര്‍പ്പ് 'സൗത്ത്‌ലൈവി'ന് ലഭിച്ചു. റിപ്പോര്‍ട്ട് നല്‍കിയതിന്റെ തൊട്ടടുത്ത ദിവസം എവി ജോര്‍ജിനെ എറണാകുളം റൂറല് എസ്പി സ്ഥാനത്തേക്ക് സ്ഥലം മാറ്റി.\nചിന്നാര് മുതല് പെരുവന്താനം വരെയുള്ള 250 ചതുരശ്ര കിലോമീറ്റര് പ്രദേശങ്ങളിലാണ് കയ്യേറ്റവും അനധികൃത നിര്‍മാണവുമെന്ന് റിപ്പോര്‍ട്ടില് വ്യക്തമാക്കുന്നു. കെട്ടിട നിര്‍മാണം. പാറഖനനം, വനനശീകരണം എന്നിവയാണ് പ്രദേശങ്ങളില് നടക്കുന്നത്. പ്രകൃതിക്ക് ദോഷമായി വരുന്ന രീതിയില് യൂക്കാലി, ഗ്രാന്റീസ് മരങ്ങളുടെ അമിതമായ കൃഷിയും ഈ മേഖലയില് നടക്കുന്നതായി റിപ്പോര്‍ട്ടില് വ്യക്തമാക്കുന്നു.\nമൂന്നാര് പൊലീസ് സബ് ഡിവിഷനില് വരുന്ന മറയൂര്, മൂന്നാര്, അടിമാലി, ദേവികളും, ശാന്തന്‍പാറ, രാജാക്കാട്ട്, വെള്ളത്തൂവല് എന്നിവിടങ്ങളിലും, കട്ടപ്പന പൊലീസ് സബ് ഡിവിഷനിലെ നെടുങ്കണ്ടം, കമ്പംമേട്, കട്ടപ്പന, വണ്ടന്‍മേട്, കുമിളി, വണ്ടിപ്പെരിയാര്, പീരുമേട്, വാഗമണ് എന്നിവിടങ്ങളിലും തൊടുപുഴ സബ് ഡിവിഷനിലെ കാഞ്ഞാട്, കുളമാവ്, ഇടുക്കി, മുരിക്കാശ്ശേരി പ്രദേശങ്ങളിലുമാണ് അനധികൃത നിര്‍മാണം. എല്ലാ നിര്‍മാണങ്ങളുടെ ചിത്രങ്ങളും ആരാണ് കയ്യേറിയതെന്നും ഭൂമിയുടെ സര്‍വെ നമ്പര് ഉള്‍പ്പടെ വിശദ അന്വേഷണം നടത്തിയാണ് റിപ്പോര്‍ട്ട് നല്‍കിയിട്ടുള്ളത്. അനധികൃതമായി നിര്‍മ്മിച്ചതും നിര്‍മ്മിക്കുന്നതുമായ 12 ബഹുനില കെട്ടിടങ്ങളും റിസോര്‍ട്ടുകളും വിവിധയിടങ്ങളിലെ ക്വാറികളും വനനശീകരണങ്ങളുമാണ് റിപ്പോര്‍ട്ടില് വ്യക്തമാക്കുന്നത്.\nഇടുക്കി കയ്യേറ്റങ്ങളെ കുറിച്ച് ജില്ലാ പൊലീസ് മേധാവി സമര്‍പ്പിച്ച റിപ്പോര്‍ട്ടിന്റെ പൂര്‍ണരൂപം\nകയ്യേറി നടക്കുന്ന നിര്‍മാണങ്ങള്\n1 പള്ളിവാസല് കരയില് സര്‍വെ നമ്പര് 19/1, 8/2-1ല് പാമ്പാക്കുട മുണ്ടക്കുന്നല് വീട്ടില് ബേബി ഫിലിപ്പ് നിര്‍മ്മിക്കുന്ന കെട്ടിടം\n2 പള്ളിവാസലില് ശിശുപാലന്, അശ്വതി, സതീശന്, ഹരിദാസ് എന്നിവര് ചേര്‍ന്ന് 10 നിലകളിലായി നിര്‍മ്മിക്കുന്ന കെട്ടിടം\n3 ശാന്തന്‍പാറ ചിന്നക്കലാല് വില്ലേജില് സൂര്യനെല്ലി കരയില് ലോവര് സൂര്യനെല്ലി ഭാഗത്ത് 1.22 ഏക്കറില് ഒമ്പത് നിലകളില് പണിതുയര്‍ത്തുന്ന കെട്ടിടം.\n4 ശാന്തന്‍പാറയില് തന്നെ മറ്റൊരു സര്‍വെ നമ്പറില് 34 സെന്റില് സുന്ദര്‍ദാസ് എന്നയാള് മല ഇടിച്ചു നിര്‍ത്തി നിര്‍മ്മിക്കുന്ന കെട്ടിടം.\n5 പൂപ്പാറ വില്ലേജില് ആനായിറങ്കലില് ശങ്കരപാണ്ഡ്യന്‍മേടില് എറണാകുളം പറവൂര് സ്വദശി മുരുകേശന്, വൈറ്റില സ്വദേശി ചന്ദ്രബാബു, അനില്‍കുമാര് എന്നിവര് ചേര്‍ന്ന് മലയിടിച്ച് നിര്‍മ്മിക്കുന്ന കെട്ടിടം\n6 മൂന്നാര് പൊലീസ് സ്റ്റേഷന് പരിധിയില് മൂന്നാര് വില്ലേജ് കോളനി റോഡില് നിര്‍മ്മിച്ച ബഹുനില കെട്ടിടം.\n7 മൂന്നാര് പോതമേട് റോഡില് നിര്‍മ്മിച്ച ബഹുനില കെട്ടിടം.\n8 വെള്ളത്തൂവല് പള്ളിവാസല് പൈപ്പലൈനിന് സമീപം കോതമംഗലത്തെ കുര്യന് മാടപ്പറില് നിര്‍മ്മിക്കുന്ന ബഹുനില കെട്ടിടം\n9 പള്ളിവാസല് വില്ലേജില് മാസ്‌കന്, ബില്‍ഡേസ് പ്രൈവറ്റ് ലിമിറ്റഡ് എന്ന സഅഥാനം നിര്‍മ്മിച്ചുകൊണ്ടിരിക്കുന്നു കെട്ടിടം.\n10 പള്ളിവാസല് വില്ലേജില് മൂവാറ്റുപഴക്കാരന് മുജീബ് റഹ്മാന് നിര്‍മ്മിക്കുന്ന കെട്ടിടം.\n11 പള്ളിവാസലില് ചിത്തിരപുരത്ത് വിച്ചൂസ് കണ്‍സ്ട്രകക്ഷന് മാനേജിങ് ഡയറക്ടര് കെവി ജോസ് നിര്‍മ്മിക്കുന്ന കെട്ടിടം.\n12 പള്ളിവാസലില്‍തന്നെ പാമ്പാക്കുട ബേബി ഫിലിപ്പ്, വിച്ചൂസ് കണ്‍സ്ട്രക്ഷന് മാനേജിങ് ഡയറക്ടര് കെവി ജോസ് എന്നിവര് ചേര്‍ന്ന് നിര്‍മ്മിക്കുന്ന കെട്ടിടം.\n13 ശാന്തന്‍പാറ പൊലീസ് സ്റ്റേഷന് പരിധിയിലെ വെള്ളക്കല്‍ത്തേരിയില് പ്രവര്‍ത്തിക്കുന്ന വിവിധ കരിങ്കല് ക്വാറികള്.\n14 കുളമാവ് പോത്തുമറ്റം ഭാഗത്ത് കോട്ടയം കാരന് ഷാജു വി സര്‍ക്കാര് ഭൂമി കയ്യേറി കുന്ന് ഇടിച്ചു നിരത്തി നടത്തുന്ന നിര്‍മാണം പ്രവര്‍ത്തനം.\n15 മറയൂര് ഭാഗത്ത് വനനശീകരണം കാരണം പ്രകൃതിക്കുണ്ടായ ദോഷങ്ങള്\n16 വട്ടവട, കാന്തല്ലൂര് മേഖലകളില് പ്രകൃതിക്ക് ദോഷകരമായി വളര്‍ത്തിയ യൂക്കാലി, ഗാന്റീസ് മരങ്ങള്.\nറിപ്പോര്‍ട്ടിനൊപ്പം കയ്യേറ്റങ്ങള് ഒഴിപ്പിക്കുന്നതിനും തുടര് കയ്യേറ്റങ്ങള് ഇല്ലാതിരിക്കുന്നതിനും ഉള്ള നിര്‍ദേശങ്ങളും എസിപിയുടെ റിപ്പോര്‍ട്ടിലുണ്ട്. വിഎസ് അച്യുതാനന്ദന് സര്‍ക്കാര് അധികാരത്തിലിരിക്കെ കയ്യേറ്റങ്ങള് ഒഴിപ്പിക്കുന്നതിനുള്ള തീവ്ര ശ്രമങ്ങള് നടത്തിയിരുന്നു. സിപിഐഎമ്മിന്റെയും സിപിഐയുടെയും എതിര്‍പ്പ് കാരണം ഭരണതലത്തില് തന്നെ ഇടപടെല് നടന്നതിനെ തുടര്‍ന്ന് ഒഴിപ്പിക്കല് നടപടി പാതിവഴിയില് അവസാനിച്ചു.


കായികോത്സവം നാളെ മുതല് :: Janmabhumi Daily\nകായികോത്സവം നാളെ മുതല്\nThursday 1 December 2016 10:55 pm IST\nമലപ്പുറം: അറുപതാമത് സംസ്ഥാന സ്‌കൂള് കായിമേള നാളെ മുതല് കാലിക്കറ്റ് സര്‍വ്വകലാശാല സ്റ്റേഡിയത്തില് നടക്കും. സംസ്ഥാനത്തെ ഏറ്റവും പുതിയ സിന്തറ്റിക് ട്രാക്കാണിത്. നാളെ രാവിലെ ഒന്‍പതിന് പൊതു വിദ്യാഭ്യാസ ഡയറക്ടര് കെ.വി. മോഹന്‍കുമാര് പതാക ഉയര്‍ത്തും. 3.30ന് വിദ്യാഭ്യാസ മന്ത്രി പ്രൊഫ.സി.രവീന്ദ്രനാഥ് ഉദ്ഘാടനം ചെയ്യുമെന്നും സംഘാടകര് വാര്‍ത്താ സമ്മേളനത്തില് അറിയിച്ചു. സംഘാടക സമിതി ചെയര്‍മാന് പി. അബ്ദുല് ഹമീദ് എംഎല്‍എ അദ്ധ്യക്ഷത വഹിക്കും. ഒളിമ്പ്യന് പി.ടി.ഉഷ, ഇന്ത്യന് ഹോക്കി ടീം ക്യാപ്റ്റന് പി.എ. ശ്രീജേഷ് എന്നിവര് വിശിഷ്ടാതിഥികളാവും. കായികമേള ലോഗോ രൂപകല്‍പ്പന ചെയ്ത ബാപ്പുട്ടി കോട്ടക്കലിന് ഒളിമ്പ്യന് കെ.ടി.ഇര്‍ഫാന് സമ്മാനം നല്കും. ഗ്രീന് പ്രോട്ടോകാള് പ്രകാരം നടക്കുന്ന മേള പ്ലാസ്റ്റിക് മുക്തമായിരിക്കും. ഇക്കൊല്ലംമുതല് കായികമേള സ്‌കൂള് കായികോത്സവം എന്ന പേരിലാണ് അറിയപ്പെടുക. ഭക്ഷണ ഹാളില് സ്റ്റീല്‍ഗ്ലാസ്, പാത്രങ്ങളാണ് ഉപയോഗിക്കുക. കായികതാരങ്ങള്‍ക്ക് സസ്യ-സസ്യേതര ഭക്ഷണം ഒരുക്കും. അത്‌ലറ്റുകള് താമസിക്കുന്ന 17 സ്‌കൂളുകളിലും സ്റ്റേഡിയത്തിലും മികച്ച സുരക്ഷ പൊലീസ് ഒരുക്കും. രണ്ടാം തീയതി ഫറോക്ക്, പരപ്പനങ്ങാടി റെയില്‍വേ സ്റ്റേഷനിലെത്തുന്ന കായിക താരങ്ങളെ സ്വീകരിക്കും. ഉച്ചക്ക് രണ്ടു മണി മുതല് രജിസ്‌ട്രേഷന് തുടങ്ങും. രാത്രി 12 വരെ രജിസ്‌ട്രേഷന് നടത്താം. മത്സര ഫലങ്ങള് റിപ്പോര്‍ട്ട് ചെയ്യാനെത്തുന്ന മാധ്യമപ്രവര്‍ത്തകര്‍ക്കായി വൈഫൈ സംവിധാനമടക്കമുള്ള മീഡിയ മുറി സജ്ജമാക്കിയിട്ടുണ്ട്. ട്രാന്‍സ്‌പോര്‍ട്ട് കമ്മിറ്റി കായികതാരങ്ങള്‍ക്കായി യാത്രാ സൗകര്യം ഒരുക്കിയിട്ടുണ്ട്. ദീപശിഖാ പ്രയാണം ഇന്ന് രാവിലെ 10ന് കോഴിക്കോട് മെഡിക്കല് കോളേജ് ഗ്രൗണ്ടില് തുടങ്ങും. ബാഡ്മിന്റണ് താരം അപര്‍ണ ബാലന് ഉദ്ഘാടനം ചെയ്യും. സ്‌പോര്‍ട്‌സ് കൗണ്‍സില് പ്രസിഡന്റ് കെ.ജെ. മത്തായി പങ്കെടുക്കും. 2.30ന് മലപ്പുറം ജില്ലാ അതിര്‍ത്തിയായ ഇടിമുഴിക്കലില് ജില്ലാ പഞ്ചായത്ത് പ്രസിഡന്റ് എ.പി. ഉണ്ണികൃഷ്ണന്റെ നേതൃത്വത്തില് സ്വീകരിക്കും. ബഹുജന റാലിയുടെ അകമ്പടിയോടെ സര്‍വ്വകലാശാല ഗസ്റ്റ് ഹൗസില് സൂക്ഷിക്കും. മൂന്നിന് ഉച്ചക്ക് രണ്ടിന് സര്‍വ്വകലാശാല കവാടത്തില് നിന്ന് പുനരാരംഭിക്കുന്ന ദീപശിഖാ പ്രയാണത്തില് പി.ടി. ഉഷ, അഞ്ചു ബേബിജോര്‍ജ്, മേഴ്‌സിക്കുട്ടന് എന്നിവര് പങ്കെടുക്കും. രാജ്യാന്തര നടത്തതാരം കെ.ടി. ഇര്‍ഫാനാണ് ഗ്രൗണ്ടില് ദീപം തെളിക്കുക. തുടര്‍ന്ന് വിവിധ സ്‌കൂളുകളുടെ കലാപരിപാടികളും കരാട്ടെ പ്രദര്‍ശനവുമുണ്ടാവും. കായികമേളയുടെ പ്രചരണ ഭാഗമായി വിദ്യാര്‍ഥികള്‍ക്കായി ക്വിസ് മത്സരവും കൂട്ടയോട്ടവും നടത്തിയിരുന്നു. സമാപനസമ്മേളം സ്പീക്കര് പി. ശ്രീരാമകൃഷണന് ഉദ്ഘാടനം ചെയ്യും. പ്രതിപക്ഷ നേതാവ് രമേശ് ചെന്നിത്തല സമ്മാനദാനം നിര്‍വഹിക്കും. രാവിലെ ഏഴിന് മത്സരങ്ങള് തുടങ്ങും. പി.അബ്ദുല് ഹമീദ് എംഎല്‍എ, ജില്ലാ പഞ്ചായത്ത് പ്രസിഡന്റ് എ.പി.ഉണ്ണികൃഷ്ണന്, ഡിഡിഇ സഫറുള്ള, സലാം, ചാക്കോ, ജയപ്രകാശ് എന്നിവര് പത്രസമ്മേളനത്തില് പങ്കെടുത്തു. പുതിയ സിന്തറ്റിക് ട്രാക്കില് കഴിഞ്ഞ മെയ് മാസത്തില് ദേശീയ യൂത്ത് മീറ്റ് ചാമ്പ്യന്‍ഷിപ്പാണ് ആദ്യം നടന്നത്.


MediBang Paint - APK ഡൗൺലോഡ്\nMediBang Paint എന്ന് പേരിട്ടിരിക്കുന്ന ഈ ആപ്പ് ഡൗൺലോഡ് ചെയ്യുക.\nഎന്താണ് മെഡിബാംഗ് പെയിന്റ്?\nമെഡിബാംഗ് പെയിന്റ് എന്നത് ബ്രഷുകൾ, ഫോണ്ടുകൾ, മുൻകൂട്ടി തയ്യാറാക്കിയ പശ്ചാത്തലങ്ങൾ, മറ്റ് ഉറവിടങ്ങൾ എന്നിവ ഉൾക്കൊള്ളുന്ന ഒരു സൗജന്യ കനംകുറഞ്ഞ ഡിജിറ്റൽ പെയിന്റിംഗും കോമിക് ക്രിയേഷൻ പ്രോഗ്രാമുമാണ്. Windows, Mac OS X, Android, iOS എന്നിവയിൽ MediBang Paint ലഭ്യമാണ്. പ്ലാറ്റ്‌ഫോമുകൾക്കിടയിൽ അവരുടെ ജോലി എളുപ്പത്തിൽ കൈമാറാൻ ഉപയോക്താക്കളെ അനുവദിക്കുന്ന ക്ലൗഡ് സേവിംഗ് ആപ്പ് ഉപയോഗിക്കുന്നു.\nസോഫ്റ്റ്‌വെയറിന്റെ ഡെസ്‌ക്‌ടോപ്പ് പതിപ്പുകളുടെ എല്ലാ സവിശേഷതകളും നിലനിർത്തിക്കൊണ്ടുതന്നെ, ആൻഡ്രോയിഡ് പതിപ്പ് ചിത്രകാരന്മാരെ അവർക്കാവശ്യമുള്ള എവിടെയും വരയ്ക്കാൻ അനുവദിക്കുന്നു.\nമെഡിബാംഗ് പെയിന്റിൽ ചിത്രകാരന്മാർക്കും കോമിക് ബുക്ക് ആർട്ടിസ്റ്റുകൾക്കുമായി നിരവധി സൃഷ്ടിപരമായ ഉപകരണങ്ങൾ ഉൾപ്പെടുന്നു. അവയിൽ ചിലത്, നിരവധി ബ്രഷുകൾ, സ്‌ക്രീൻടോണുകളും പശ്ചാത്തലങ്ങളും, ക്ലൗഡ് ഫോണ്ടുകളും കോമിക് സൃഷ്‌ടിക്കൽ ഉപകരണങ്ങളും ഉൾപ്പെടുന്നു. അവസാനമായി MediBang-ന്റെ സൈറ്റിൽ സൗജന്യമായി രജിസ്റ്റർ ചെയ്യുന്നത് ഉപയോക്താക്കൾക്ക് ക്ലൗഡ് സ്റ്റോറേജിലേക്ക് ആക്‌സസ് നൽകുന്നു, അതിനാൽ അവർക്ക് അവരുടെ ജോലി എളുപ്പത്തിൽ നിയന്ത്രിക്കാനും ബാക്കപ്പ് ചെയ്യാനും പങ്കിടാനും കഴിയും.\nMediBang Paint-നെ കുറിച്ച് കൂടുതൽ അറിയണോ?\n☆ നിങ്ങളുടെ സ്മാർട്ട്ഫോണിൽ എവിടെയും പെയിന്റ് ചെയ്യുക അല്ലെങ്കിൽ കോമിക്സ് ഉണ്ടാക്കുക!\n・ഒരു ഡെസ്ക്ടോപ്പ് പെയിന്റിംഗ് പ്രോഗ്രാമിന്റെ അത്രയും സവിശേഷതകളുമായാണ് ഈ ആപ്പ് വരുന്നത്.\n・ഇതിന്റെ ഇന്റർഫേസ് സ്‌മാർട്ട്‌ഫോണുകൾക്കായി പ്രത്യേകം നിർമ്മിച്ചതാണ്, അതിനാൽ ഉപയോക്താക്കൾക്ക് എളുപ്പത്തിൽ പെയിന്റ് ചെയ്യാനും ബ്രഷ് വലുപ്പങ്ങൾ മാറ്റാനും പ്രശ്‌നങ്ങളൊന്നുമില്ലാതെ നിറങ്ങൾ മാറ്റാനും കഴിയും.\nHSV മോഡിൽ അവബോധപൂർവ്വം നിറം മാറ്റാൻ കഴിയും.\nവൈവിധ്യമാർന്ന വർണ്ണാഭമായ കണ്ണടകൾ വരയ്ക്കാൻ 100-ലധികം സൗജന്യ ബ്രഷുകൾ* ഉപയോഗിക്കുക.\n*എയർബ്രഷ്, പെൻസിൽ, വാട്ടർകോളർ, ജി പെൻ, മാപ്പിംഗ് പെൻ, സുമി, ഫ്ലാറ്റ് ബ്രഷ്, റൗണ്ട് ബ്രഷ്, അക്രിലിക്, സ്കൂൾ പേന, ടേണിപ്പ് പേന, ഡ്രോയിംഗ് പേന, സോഫ്റ്റ് പാസ്റ്റൽ എന്നിവയിൽ നിന്ന് സാലഡ് ബ്രഷ് പോലെയുള്ള മൾട്ടി ബ്രഷുകൾ വരെ ലഭ്യമാണ്.\n・നിങ്ങൾ വിരലുകൾ കൊണ്ട് വരച്ചാലും ഫോഴ്സ് ഫേഡ് ഇൻ ആൻഡ് ഔട്ട് നിങ്ങളുടെ വരകൾക്ക് മൂർച്ച കൂട്ടുന്നു.\n☆ സൗജന്യമായി ടൺ കണക്കിന് വിഭവങ്ങൾ ആക്സസ് ചെയ്യുക\n・ഉപയോക്താക്കൾക്ക് 850 ടോണുകൾ, ടെക്സ്ചറുകൾ, പശ്ചാത്തലങ്ങൾ, വേഡ് ബലൂണുകൾ എന്നിവയിലേക്ക് സൗജന്യമായി പ്രവേശനം ലഭിക്കും.\n・ഉപയോക്താവിന്റെ ജോലിഭാരം കുറയ്ക്കാൻ നഗര ദൃശ്യങ്ങളും വാഹനങ്ങളും ഉൾപ്പെടുന്ന മുൻകൂട്ടി തയ്യാറാക്കിയ പശ്ചാത്തലങ്ങളുണ്ട്.\n・ടണുകൾ, ടെക്സ്ചറുകൾ, പശ്ചാത്തലങ്ങൾ എന്നിവ ഒരു ചിത്രത്തിലേക്ക് വലിച്ചിടാം. അവ സ്വതന്ത്രമായി തിരിക്കുകയോ സ്കെയിൽ ചെയ്യുകയോ രൂപാന്തരപ്പെടുത്തുകയോ ചെയ്യാം.\n☆ നിങ്ങളുടെ കോമിക്സിന് പ്രൊഫഷണൽ ലുക്ക് നൽകുന്നതിന് സൗജന്യ കോമിക് ബുക്ക് ഫോണ്ടുകൾ.\n・നിങ്ങൾ ഉപയോഗിക്കുന്ന ഫോണ്ടുകളെ ആശ്രയിച്ച്, നിങ്ങളുടെ കോമിക്കിന്റെ അന്തരീക്ഷം വളരെയധികം മാറാം.\n・ശരിയായ ദൃശ്യങ്ങൾക്കും കഥാപാത്രങ്ങൾക്കും ശരിയായ ഫോണ്ടുകൾ ഉണ്ടായിരിക്കേണ്ടത് വളരെ പ്രധാനമാണ്.\n☆ എളുപ്പത്തിൽ കോമിക് പാനലുകൾ സൃഷ്ടിക്കുക\n・ക്യാൻവാസിലൂടെ വലിച്ചിടുന്നതിലൂടെ ഒരു പാനലിനെ കൂടുതൽ പാനലുകളായി വിഭജിക്കാം.\n・നിങ്ങൾ സൃഷ്ടിച്ചതിന് ശേഷം പാനലുകൾ രൂപാന്തരപ്പെടുത്തുകയോ നിറം ചേർക്കുകയോ ചെയ്യാം.\n☆സ്ട്രെസ് ഫ്രീ ഡ്രോയിംഗ്\n・മെഡിബാംഗ് പെയിന്റിന്റെ ഇന്റർഫേസ് വളരെ ലളിതവും ഉപയോക്തൃ സൗഹൃദവുമാണ്.\n・പുതിയ ഉപയോക്താക്കൾക്ക് പ്രോഗ്രാമുകൾ എളുപ്പത്തിൽ എടുക്കാൻ കഴിയും, കൂടാതെ കോമിക്സ് നിർമ്മിക്കാനോ ചിത്രീകരിക്കാനോ തുടങ്ങാം.\n・ഉപയോക്താക്കൾക്ക് കുറുക്കുവഴികൾ ഇഷ്ടാനുസൃതമാക്കാൻ കഴിയും, ഇത് ഉൽപ്പാദനം കൂടുതൽ എളുപ്പമാക്കുന്നു.\n☆ കാര്യക്ഷമമായി വരയ്ക്കുക\n・സ്നാപ്പ് ഗൈഡുകൾ കാഴ്ചപ്പാടിൽ ഡ്രോയിംഗ് എളുപ്പമാക്കുന്നു.\nനിങ്ങൾ വരയ്ക്കുന്ന വരകൾ മിനുസമാർന്നതാക്കാൻ പേന തിരുത്തൽ സഹായിക്കുന്നു.\n☆നിങ്ങളുടെ ജോലി എളുപ്പത്തിൽ എഡിറ്റ് ചെയ്യുക.\n・ലെയറുകൾ ഉപയോഗിച്ച് നിങ്ങൾക്ക് വ്യത്യസ്ത ലെയറുകളിൽ വ്യത്യസ്ത കാര്യങ്ങൾ വരയ്ക്കാനാകും.\n・ഒരു ലെയറിൽ ഒരു കഥാപാത്രത്തിന്റെ ഹെയർസ്റ്റൈൽ വരയ്ക്കുക, തല മുഴുവൻ വീണ്ടും വരയ്‌ക്കാതെ തന്നെ നിങ്ങൾക്ക് അത് മാറ്റാനാകും.\n☆ചിത്രം വരയ്ക്കാൻ ഒരു ഫോട്ടോ ഉപയോഗിക്കുന്നു.\n・നിങ്ങൾക്ക് ഫോട്ടോകൾ എടുത്ത് അവരുടെ സ്വന്തം ലെയറിൽ സ്ഥാപിക്കാം. തുടർന്ന് അവയെ കണ്ടെത്തുന്നതിന് മുകളിൽ ഒരു പുതിയ ലെയർ സൃഷ്ടിക്കുക. പശ്ചാത്തലങ്ങൾ വരയ്ക്കുന്നതിന് ഇത് പ്രത്യേകിച്ചും ഉപയോഗപ്രദമാണ്.\n☆ സംഭാഷണത്തോടുകൂടിയ ഡയലോഗ് ടെക്സ്റ്റിലേക്ക് ചേർക്കുന്നു\n・നിങ്ങളുടെ വോയ്‌സ് ടു ടെക്‌സ്‌റ്റ് ഫീച്ചർ ഉപയോഗിച്ച് കോമിക്‌സിലേക്ക് ഡയലോഗ് ചേർക്കാം.\n・തീർച്ചയായും ദൈർഘ്യമേറിയ ഡയലോഗുകൾക്കായി നിങ്ങൾക്ക് ഇപ്പോഴും കീബോർഡ് ഉപയോഗിക്കാം.\n☆നിങ്ങൾ എവിടെയായിരുന്നാലും മറ്റുള്ളവരോടൊപ്പം പ്രവർത്തിക്കുക\n・നിങ്ങൾ അപ്‌ലോഡ് ചെയ്‌ത ഫയലുകൾ മറ്റുള്ളവരുമായി പങ്കിടുകയും ഒരുമിച്ച് പ്രവർത്തിക്കാൻ നിങ്ങളെ അനുവദിക്കുകയും ചെയ്യാം.\nനിരവധി ആളുകളുമായി ഒരു പ്രോജക്റ്റിൽ പ്രവർത്തിക്കാൻ നിങ്ങൾക്ക് ഈ ഫീച്ചർ ഉപയോഗിക്കാം.\n☆ഒരൊറ്റ ക്ലിക്കിൽ, നിങ്ങളുടെ ജോലി പങ്കിടാം.\n・ഒരു ക്ലിക്കിലൂടെ നിങ്ങൾക്ക് മെഡിബാംഗ് ആർട്ട് കമ്മ്യൂണിറ്റിയിലേക്ക് നിങ്ങളുടെ സൃഷ്ടികൾ അപ്‌ലോഡ് ചെയ്യാൻ കഴിയും.\n・നിങ്ങൾ അപ്‌ലോഡ് ചെയ്‌ത വർക്ക് നിങ്ങളുടെ സോഷ്യൽ നെറ്റ്‌വർക്ക് അക്കൗണ്ടുകളിലും പങ്കിടാനാകും.\n・നിങ്ങൾ കുടുങ്ങിയാലും ആപ്പിൽ ഒരു സഹായ സവിശേഷതയുണ്ട്.\nട്വിറ്ററിലും ഫേസ്ബുക്കിലും അപ്‌ഡേറ്റുകളും വാർത്തകളും പോസ്റ്റ് ചെയ്യുന്നു.\n- ചെറിയ ബഗുകൾ പരിഹരിച്ചു.\nApkOnline.net-ൽ നിന്ന് Android MediBang Paint സൗജന്യമായി ഡൗൺലോഡ് ചെയ്യുക\nമിലാനോ പിസ്സയും കബാബ് ഹൗസും\n. മിലാനോ പിസ്സയിലേക്കും കബാബിലേക്കും സ്വാഗതം\nവീട്. മിലാനോ പിസ്സയും കബാബ് ഹൗസും മെയ്\nനിങ്ങൾ അന്വേഷിക്കുന്നത് പോലെ ആകുക. ഞങ്ങൾ\nഞങ്ങളുടെ വിലയേറിയതിന് ഗുണനിലവാരമുള്ള ഭക്ഷണം നൽകുന്നു\n. മികച്ച ഇൻഷുറൻസ് ഒരു എക്സ്ക്ലൂസീവ് ആപ്പാണ്\nഅത് ജോൺസ്റ്റൺ ആൻഡ് മക്കി ലിമിറ്റഡിന് നൽകുന്നു\nഇൻഷുറൻസ് ഉപഭോക്താക്കൾക്ക് അവരുടെ എല്ലാത്തിലേക്കും പ്രവേശനം\nഒരു സ്പർശനത്തിൽ ഇൻഷുറൻസ് വിവരങ്ങൾ\n. തവലെങ്കൽ ഡെന്റകെയർ ആപ്പ് ബന്ധിപ്പിക്കുന്നു\nരോഗികൾ ഡോ സമീറിനോട്. ഈ ആപ്പ് നിങ്ങളെ അനുവദിക്കുന്നു\nബുക്ക് അപ്പോയിന്റ്‌മെന്റുകൾ, ചാറ്റ്, ഇമെയിൽ കൺസൾട്ട്\nസൗകര്യങ്ങളിൽ നിന്ന് ഫോൺ കൺസൾട്ടേഷനും\n. ഭാവിയിൽ എവിടെയെങ്കിലും കടന്നുപോകാൻ ശ്രമിക്കുക\nഎല്ലാ തലങ്ങളും, ക്രെഡിറ്റുകൾ നേടുക, നവീകരിക്കുക\nനിങ്ങളുടെ കപ്പൽ എല്ലാ ശത്രുക്കളെയും കൊല്ലുക. ഇത് നേടുക\nഗൂഗിൾ പ്ലേയിൽ നിന്ന്. Space റൺ ചെയ്യുക അല്ലെങ്കിൽ ഡൗൺലോഡ് ചെയ്യുക\nഫെസ്റ്റ മേജർ 2018. കാസ്റ്റൽവെൽ ഡെൽ ക്യാമ്പ്\n. പ്രോഗ്രാം ഡി ലാ ഫെസ്റ്റ മേജർ ഡി\nകാസ്റ്റൽവെൽ ഡെൽ ക്യാമ്പ്. സാന്താ അന്ന 2018\nAPP ഔദ്യോഗിക ബാസഡ എൻ എൽ പ്രോഗ്രാമുകളില്ല\n2018-ലെ ഔദ്യോഗിക പ്രസിദ്ധീകരണം\nഅജുന്റമെന്റ് ഡി കാസ്റ്റൽ...\n. ഉപഭോക്താക്കളുടെ ക്ലബ്ബിലേക്ക് സ്വാഗതം\nജീവിതങ്ങളെ മാറ്റുന്നു! ഞങ്ങളുടെ ആപ്പ് ഉപയോഗിച്ച് നിങ്ങൾക്ക് ലഭിക്കും\nപ്രത്യേക ഓഫറുകളും അപ്ഡേറ്റുകളും. നിങ്ങൾക്കും കഴിയും\nഞങ്ങളുമായി സ്വകാര്യമായി ചാറ്റ് ചെയ്യുക. അപ്ഡേറ്റ് ആയി തുടരുക ഒപ്പം\nതാങ്ങാനാവുന്ന മൂവിംഗ്, LLC\nതാങ്ങാനാവുന്ന ചലിക്കുന്ന, LLC! ഞങ്ങളുടെ ആപ്പ് ഉപയോഗിച്ച് നിങ്ങൾ\nപ്രത്യേക ഓഫറുകളും അപ്ഡേറ്റുകളും ലഭിക്കും. നിങ്ങൾ\nഞങ്ങളുമായി സ്വകാര്യമായി ചാറ്റ് ചെയ്യാനും കഴിയും. താമസിക്കുക\n. ക്രൊയേഷ്യൻ-സ്വാഹിലി വിവർത്തക ആപ്പ് - സൗജന്യം\nകൂടാതെ ക്രൊയേഷ്യൻ ഭാഷയിൽ നിന്ന് സ്വാഹിലിയിലേക്ക് കത്തുകളും\nസ്വാഹിലി മുതൽ ക്രൊയേഷ്യൻ വരെ. ട്രാ...\n. ക്രൊയേഷ്യൻ-ആഫ്രിക്കൻസ് ട്രാൻസ്ലേറ്റർ ആപ്പ് -\nക്രൊയേഷ്യൻ ഭാഷയിൽ നിന്നുള്ള അക്ഷരങ്ങളും അക്ഷരങ്ങളും\nആഫ്രിക്കൻസും ആഫ്രിക്കൻസിൽ നിന്ന് ക്രൊയേഷ്യനും\n. ക്രൊയേഷ്യൻ-മലയ് വിവർത്തക ആപ്പ് - സൗജന്യം\nകൂടാതെ ക്രൊയേഷ്യൻ ഭാഷയിൽ നിന്ന് മലായിലേക്കുള്ള കത്തുകളും\nമലായ് മുതൽ ക്രൊയേഷ്യൻ വരെ. ദി\n. ക്രൊയേഷ്യൻ-തമിഴ് വിവർത്തക ആപ്പ് - സൗജന്യം\nകൂടാതെ ക്രൊയേഷ്യൻ ഭാഷയിൽ നിന്ന് തമിഴിലേക്കുള്ള കത്തുകളും\nതമിഴിൽ നിന്ന് ക്രൊയേഷ്യയിലേക്ക് തിരികെ. ദി\n. ക്രൊയേഷ്യൻ-സുലു ട്രാൻസ്ലേറ്റർ ആപ്പ് - സൗജന്യം\nകൂടാതെ ക്രൊയേഷ്യയിൽ നിന്ന് സുലുവിലേക്കുള്ള കത്തുകളും\nസുലു മുതൽ ക്രൊയേഷ്യൻ തിരികെ. ദി\nap വിവർത്തനം ചെയ്യുക...


എത്രയെത്ര മനോഹരമായ ആചാരങ്ങള്! – Sophia Times\nഎത്രയെത്ര ആചാരങ്ങളാണ് നമ്മുടെ നാട്ടില്‍നടക്കുന്നത്. യാതൊരു അടിസ്ഥാനവുമില്ലാതെ ഈ ഇരുപത്തൊന്നാം നൂറ്റാണ്ടിലും നാമതിനെ പിന്തുടരുന്നു എന്നത് നിസാരകാര്യമല്ലല്ലോ… എല്ലാക്കാര്യത്തിലും ഇന്ത്യ ലോകരാജ്യങ്ങളുടെ മുന്നിലാണ് എന്ന് അഭിമാനിക്കുന്നിടത്താ ണ് ഇത്തരം അനാചാരങ്ങള് അരങ്ങുവാഴുന്നതെന്ന കാര്യവും ഇതിനോട് കൂട്ടുചേര്‍ത്ത് വായിക്കണം.\nമഴ പെയ്യാന് തവളക്കല്യാണം നടത്തിയ മധ്യപ്രദേശില് മഴ നില് ക്കാന് ഇപ്പോള് തവളകളുടെ വിവാഹമോചനവും നടത്തിയിരിക്കുന്നു. ഇവിടെ മണ്ണുകൊണ്ട് നിര്‍മിച്ച തവളരൂപങ്ങളെ തമ്മില് കല്യാണം കഴിപ്പിച്ചാല് മഴപെയ്യുമെന്നാണ് ഇവിടെ ജനങ്ങള് വിശ്വസിക്കുന്നത്. ഏതാനും മാസംമുമ്പ് ‘സംസ്ഥാനത്ത് മഴ ലഭിക്കാനായി രണ്ട് കളിമണ് തവളകളുടെ വിവാഹച്ചടങ്ങ് നടത്തുകയുണ്ടായി. എന്നാല് ഇ പ്പോള് മഴ നില്‍ക്കുന്നില്ല. അതുകൊണ്ട് മഴയുടെ ശക്തി കുറയാന് ഇരുവരെയും വേര്‍പിരിച്ചിരിക്കുന്നു.\nഒഡീഷയിലെ തികാന്‍പൂരിലെ ജനതയുടെ വിശ്വാസവും ഇതിനോട് ചേര്‍ന്നുതന്നെ. തവളകളെ കല്യാണം കഴിപ്പിച്ചാല് മഴപെയ്യുമെന്ന വിശ്വാസമാണ് അവര്‍ക്കിടയിലും ഉള്ളത് . രണ്ട് തവളകളെ അലങ്കരിച്ചുതലയില് കുറിയുംചാര്‍ത്തി താലത്തിലെടുത്ത് ഗ്രാമത്തിലൂടെ ജനങ്ങള് എഴുന്നെള്ളിച്ച് കൊണ്ടുപോകുന്നത് ഇവിടെ നിത്യസംഭവമാണ്.\nദൈവത്തെ പ്രീതിപ്പെടുത്താന് ഒഡീഷയില് ഇത്തരം തവളകല്യാണങ്ങള് സര്‍വ്വസാധാരണമാണത്രേ. തെക്കുപടിഞ്ഞാറന് മണ്‍സൂണ് വേഗമെത്താന് തവളകളെ കല്യാണം കഴിപ്പിച്ചാല് മതിയെന്നാണ് നാട്ടുകാരുടെ ഉറച്ച വിശ്വാസം. എല്ലാ ആചാരബഹുമതികളോടും കൂടിയാണ് നാട്ടുകാര് രണ്ട് തവളകളെ കണ്ടെത്തി കല്യാണം കഴിപ്പിക്കുന്നത്. പുരോഹിതരെല്ലാം ചേര്‍ന്ന് വരനായ തവളയെ ചുവന്ന ഉടയാട അണിയിക്കുന്നതോടെയാണ് കല്യാണമാമാങ്കമാരംഭിക്കുന്നത്. അരമണിക്കൂര് നീണ്ട വിവാഹചടങ്ങുകള്‍ക്ക് ശേഷം ‘ദമ്പതിമാരെ കുടുംബജീവിതത്തിനായി’ വിട്ടയക്കുമത്രേ. എന്നാല് ഇത്തരം ചടങ്ങിനുശേഷം കാലവര്‍ഷം ശക്തിപ്രാപിച്ചതോടെ പുഴയില് വെള്ളം നിറയുകയും പ്രളയം ഉണ്ടാകുകയും ചെയ്തപ്പോള് കല്യാണമാമാങ്കം അല്പം കടന്നുപോയിട്ടാണോ എന്നാണിപ്പോള് നാട്ടുകാരുടെ സംശയം.\nഹോസ്റ്റലിലെ ഇന്റർനെറ്റ് ഉപയോഗം മൗലിക അവകാശമെന്ന് കേരള…\nമനുഷ്യന്റെ ആത്മവിശ്വാസത്തിലും കരുത്തിലുമൊക്കെ കയറിക്കൂടാനും അവയെ ഇല്ലാതാക്കാനും അന്ധവിശ്വാസങ്ങള്‍ക്ക് കഴിയുന്നു എന്നതിന്റെ ഏറ്റവും വലിയ തെളിവാണിത്.\nനിത്യജീവിതവുമായി ബന്ധപ്പെട്ട് എത്രയെത്ര അന്ധവിശ്വാസങ്ങളാണ് നമ്മുടെ നാട്ടില് പ്രചാരത്തിലുള്ളത്. ഇടത് കൈപ്പത്തിക്ക് ചൊറിച്ചില് അനുഭവപ്പെടുന്നുണ്ടെങ്കില് സമ്പത്ത് കൈവരുമെന്നാണ് നാട്ടുവര്‍ത്തമാനം. എന്നാല് വലതു കൈപ്പത്തിക്കാണ് ആ ചൊറിച്ചില് എങ്കില് നിങ്ങള്‍ക്ക് സാമ്പത്തിക നഷ്ടമാണുണ്ടാകുക. കണ്ണ് ശക്തമായി തിരുമ്മിയാല് അത് കുടുംബകലഹത്തിന്റെ സൂചനയാണ്. ഇങ്ങനെ നീളുന്ന അന്ധവിശ്വാസങ്ങളില് മുങ്ങിത്താഴാന് അഭ്യസ്തവിദ്യനായ മലയാളികള്‍ക്ക് മടിയില്ലാതായിരിക്കുന്നു.\nഅന്ധവിശ്വാസങ്ങളില് നിന്നും രക്ഷ നേടണമെന്ന് ആഗ്രഹിക്കുന്നവര് ആദ്യം ചെയ്യേണ്ടത് ദൈവാശ്രയത്തിലേക്ക് തിരിയുക എന്നതാണ്. അവിശ്വാസം മനുഷ്യനെ സംശയരോഗിയാക്കുന്നു. അന്ധവിശ്വാസം അവനെ ആപത്തില് ചാടിക്കുന്നു. മനസ് നല്‍കുന്ന തെറ്റായ അവബോധങ്ങളെ യുക്തിബോധത്തോടെ വിലയിരുത്താനെങ്കിലും നമുക്കാകണം. ഭയത്തിന് സ്വയം കീഴടങ്ങുന്നവരാണ് ഇത്തരം അബദ്ധസിന്താന്ധങ്ങളില് അഭിരമിക്കുന്നത്. സാഹചര്യങ്ങളും ചില വ്യക്തികളും ഇത്തരം വിശ്വാസങ്ങളുടെ പ്രചാരാകരാകുന്നു. എന്നാല് ആത്മീയ കരുത്തോടെ ഒഴുക്കിനെതിരെ നീന്തുന്നവര്‍ക്കേ അവിശ്വാസങ്ങളുടെ ഉരുക്ക് കോട്ടകള് ഭേദിക്കാനാവൂ.\nലോകത്തില് എല്ലാവരും ഏതെങ്കിലും പ്രശ്‌നത്തെയോ പ്രതിസന്ധിയെയോ അഭിമുഖീകരിക്കേണ്ടി വരും. പ്രശ്‌നങ്ങളില്ലാത്തവര് ആരുമില്ല. കാര്യത്തിന് കാരണമുള്ളതുപോലെ ഓരോ പ്രശ്‌നത്തിനും യഥാര്‍ത്ഥമായ കാരണവുമുണ്ട്. ചില കാരണങ്ങള് ബുദ്ധിവഴി മനുഷ്യന് കണ്ടെത്തുക അസാധ്യമാണ്. എന്നാല് എല്ലാ പ്രശ്‌നങ്ങള്‍ക്കും ശരിയായ ഉത്തരമുണ്ട്. പ്രശ്‌നങ്ങള്‍ക്കൊന്നിനും അന്ധവിശ്വാസം വഴി ഉത്തരം ലഭിക്കില്ല. മാത്രവുമല്ല അവ വീണ്ടും പ്രശ്‌നകാരണമാക്കുകയേ ചെയ്യൂ….ഈ തിരിച്ചറിവിലേക്ക് കടന്നുവരുമ്പോള് മാത്രമേ നമ്മുടെ ജീവിതത്തിലെ പ്രശ്‌നങ്ങള്‍ക്ക് പരിഹരമുണ്ടാകൂ…


പച്ചക്കറി വില നിയന്ത്രണം; അയല് സംസ്ഥാനങ്ങളില് നിന്ന് പച്ചക്കറി സംഭരിക്കും; ഇടപെടലുമായി സര്‍ക്കാര് – News18 Malayalam\nപച്ചക്കറി വില നിയന്ത്രണം; അയല് സംസ്ഥാനങ്ങളില് നിന്ന് പച്ചക്കറി സംഭരിക്കും; ഇടപെടലുമായി സര്‍ക്കാര്\nഒരാഴ്ചയ്ക്കുള്ളില് പച്ചക്കറി വില സാധാരണ നിലയിലെത്തിക്കുകയാണ് ലക്ഷ്യമെന്ന് കൃഷി മന്ത്രി പറഞ്ഞു.\nതിരുവനന്തപുരം: കേരളത്തിലെ പച്ചക്കറി വില വര്‍ദ്ധനവ് (vegetable price hike) നിയന്ത്രിക്കാന് സംസ്ഥാന സര്‍ക്കാരിന്റെ ഇടപെടല്. അയല് സംസ്ഥാനങ്ങളായ തമിഴ്‌നാട്, കര്‍ണ്ണാടകയില് നിന്ന് ഇന്ന് മുതല് പച്ചക്കറി എത്തും. കൃഷി മന്ത്രി പി.പ്രസാദിന്റെ (P Prasad) അധ്യക്ഷതയില് ചേര്‍ന്ന യോഗത്തിലാണ് തീരുമാനം.\nവിപണിയില് പച്ചക്കറി വില കുത്തനെ ഉയരുന്ന സാഹചര്യത്തിലാണ് തീരുമാനം. തമിഴ്‌നാട്, കര്‍ണാടക സര്‍ക്കാരുകളുമായി സഹകരിച്ച് കര്‍ഷകരില് നിന്ന് നേരിട്ട് പച്ചക്കറികള് വാങ്ങി വിപണിയില് എത്തിക്കുന്നതിനുള്ള നടപടികള് ആരംഭിച്ചു. ഇത്തരത്തില് സംഭരിക്കുന്ന പച്ചക്കറി ഹോര്‍ട്ടികോര്‍പ്പിന്റെ നേതൃത്വത്തില് വിപണിയിലെത്തിക്കും.\nഇന്ധന വിലവര്‍ധനയുടെ പേരുപറഞ്ഞ് ഇടനിലക്കാര് ഇരട്ടിവിലയ്ക്കാണ് കേരളത്തില് പച്ചക്കറികളെത്തിച്ചു വില്‍ക്കുന്നത്. പൊള്ളാച്ചിയില് കിലോയ്ക്ക് 65 രൂപയുള്ള തക്കാളി 50 കിലോമീറ്റര് പിന്നിട്ട് പാലക്കാടെത്തുമ്പോള് 120 രൂപയാണ് ഈടാക്കുന്നത്.\nപച്ചക്കറി വില നിയന്ത്രിക്കാന് ഹോര്‍ട്ടികോര്‍പ്പ് സാധ്യമായതെല്ലാം ചെയ്തുകൊണ്ടിരിക്കുകയാണെന്ന് കൃഷി മന്ത്രി പി പ്രസാദ് പറഞ്ഞു. സമഗ്രമായ പഠനം നടത്തി ഹോര്‍ട്ടികോര്‍പ്പിന്റെ പ്രവര്‍ത്തനങ്ങളെ കുറിച്ച് പഠനം നടത്തി റിപ്പോര്‍ട്ട് സമര്‍പ്പിക്കാന് നാലംഗ സമിതിയെ ചുമതലപ്പെടുത്തി.\nകേരളത്തെ രണ്ടായി തിരിക്കുന്ന മതിൽ കെട്ടില്ല; സംരക്ഷണ വേലി മാത്രം: കെ റെയിൽ എം.ഡി\nതിരുവനന്തപുരം: അതിവേഗ റെയിൽപാതയുമായി ബന്ധപ്പെട്ട വിമർശനങ്ങൾക്ക് മറുപടിയുമായി കെ റെയിൽ (K Rail) മാനേജ്മെന്‍റ് രംഗത്തെത്തി. പദ്ധതിയുടെ ഭാഗമായി കേരളത്തെ രണ്ടായി മുറിക്കുന്ന മതിലുകള് നിര്‍മിക്കാനുദ്ദേശിക്കുന്നില്ലെന്ന് കേരളാ റെയില് ഡവലപ്മെന്‍റ് കോര്‍പറേഷന് മാനേജിങ് ഡയറക്ടർ വി അജിത് കുമാർ പറഞ്ഞു. റെയില്‍വേ (Railway) നിയമ പ്രകാരമുള്ള സംരക്ഷണ വേലി മാത്രമാണ് കെട്ടുന്നത്. ഓരോ അഞ്ഞൂറു മീറ്ററിലും റോഡ് മുറിച്ചു കടക്കാനുള്ള സംവിധാനങ്ങളുമുണ്ടാകുമെന്നും പത്രകുറിപ്പിൽ അദ്ദേഹം വ്യക്തമാക്കി. കെ റെയിൽ പദ്ധതിക്കെതിരെ മെട്രോമാൻ ഇ ശ്രീധരൻ (E Sreedharan) ഉൾപ്പടെയുള്ളവർ കഴിഞ്ഞ ദിവസങ്ങളിൽ രംഗത്തെത്തിയിരുന്നു. പദ്ധതി നടപ്പായാൽ കേരളത്തെ വിഭജിക്കുന്ന ചൈന മതിൽ രൂപപ്പെടുമെന്നാണ് ഇ ശ്രീധരൻ പറഞ്ഞത്.\nഅതേസമയം കേരളത്തിന്‍റെ തെക്കേ അറ്റത്തുനിന്ന് വടക്കേ അറ്റത്തേക്ക് നാലു മണിക്കൂറില് എത്തിച്ചേരാന് കഴിയുന്ന റെയില്‍വേ പദ്ധതിയാണ് കാസര്‍കോട് -തിരുവനന്തപുരം അര്‍ധ അതിവേഗ പാതയായ സിൽവർലൈൻ എന്ന് കെ റെയിൽ മാനേജ്മെന്‍റ് വിശദീകരിക്കുന്നു. നിലവിലെ തീവണ്ടി യാത്രാസൗകര്യങ്ങളുടെ അപര്യാപ്തത പരിഹരിക്കുന്നതിനുള്ള ബദല് മാര്‍ഗമുണ്ടാക്കുന്നതിനും സംസ്ഥാനത്തെ പൊതുഗതാഗതം ശക്തിപ്പെടുത്തുന്നതിനുമാണ് സില്‍വര്‍ലൈന് ആവിഷ്കരിച്ചിരിക്കുന്നത്. പതിനൊന്ന് സ്റ്റേഷനുകളാണ് സില്‍വര്‍ലൈന് പദ്ധതിക്കുള്ളത്.\nഅഞ്ച് വര്‍ഷംകൊണ്ട് പൂര്‍ത്തിയാക്കുന്നതിന് ഫാസ്റ്റ് ട്രാക്ക് അടിസ്ഥാനത്തിലാണ് സില്‍വര്‍വൈന് പദ്ധതി ആസുത്രണം ചെയ്തിരിക്കുന്നത്. പദ്ധതി പൂര്‍ത്തിയാക്കാനുള്ള മൊത്തം ചെലവ് പ്രതീക്ഷിക്കുന്നത് 63, 941 കോട് രൂപയാണ്. 2025 വരെയുള്ള ചെലവ് വര്‍ധനവും നികുതികളും നിര്‍മാണഘട്ടത്തിലെ പലിശയും ഉള്‍പ്പെടെയാണ് ഈ തുക കണക്കാക്കിയിട്ടുള്ളത്.\nP Prasad agriculture MinisterpriceVegetable


വാഷിംഗ്ടണ്: ചൊവ്വാഗ്രഹത്തില് ജലമുണ്ടെന്നതിനു കൂടുതല് തെളിവുകള് ലഭിച്ചതായി നാസ. ചൊവ്വയിലെ മലനിരകളില് നിന്നാരംഭിക്കുന്ന നീര്‍ച്ചാലുകളുടെ അടയാളങ്ങളാണ് ഏറ്റവുമൊടുവില് നാസ പുറത്തുവിട്ടത്. വരണ്ട നീര്‍ച്ചാലുകള് ജീവന് നിലനിര്‍ത്താന് ഏറ്റവുമാവശ്യമായ ജലം ചൊവ്വയില് ഒരു കാലത്ത് സുലഭമായി ഒഴുകിയിരുന്നുവെന്ന് തെളിയിക്കുന്നതാണ്. യുഎസ്‌സ്വിസ് സംയുക്ത നിരീക്ഷണത്തിലാണ് ചൊവ്വയിലെ വരണ്ട നീര്‍ച്ചാലുകള് കണ്‌ടെത്തിയത്. നാസയുടെ എംആര്‍ഒ എന്ന വിവിധോദ്ദേശക ബഹിരാകാശവാഹനമാണ് ഈ അപൂര്‍വചിത്രങ്ങള് പകര്‍ത്തിയത്.\nമലകളുടെ മുകള്‍ഭാഗത്തു നിന്നാരംഭിക്കുന്ന നീര്‍ച്ചാലുകള് മീറ്ററുകളോളം താഴേയ്ക്കു ഒഴുകയെത്തുന്ന ചിത്രങ്ങളാണ് സയന്‍സ് ജേര്‍ണലില് പ്രസിദ്ധീകരിച്ചത്. മലനിരകളിലെ തടസങ്ങളില് തട്ടി ഇഴപിരിഞ്ഞൊഴുകുന്ന അടയാളങ്ങളും ചിത്രത്തില് കാണാന് കഴിയും. കാലക്രമത്തില് സൂര്യപ്രകാശത്തില് ജലം ബാഷ്പീകരിക്കപ്പെട്ടതാവാമെന്നാണ് നിഗമനം. എന്നാല് സൂര്യതാപത്തില് ചൊവ്വയിലെ മണ്ണുരുകി ഒലിച്ചതാണ് നീര്‍ച്ചാലുകള് പോലുള്ള അടയാളങ്ങളെന്ന മറുവാദവും ഉയര്‍ന്നിട്ടുണ്ട്. നേരത്തെ ചൊവ്വയുടെ ഉത്തരധ്രുവത്തില് മഞ്ഞിന് സമാനമായ വെളുത്ത വസ്തു കണ്‌ടെത്തിയതായി നാസ സ്ഥിരീകരിച്ചിരുന്നു.


കാസര്‍ഗോഡ് മദ്രസാധ്യാപകന്റെ കൊലപാതകം; അറസ്റ്റിലായ മൂന്ന് പേര് ബി.ജെ.പി-ആര്.എസ്.എസ് പ്രവര്‍ത്തകര്\nFriday 24th March 2017 10:50am\nലക്‌നൗ: യു.പി മുഖ്യമന്ത്രിയായി ചുമതലയേറ്റതിന് പിന്നാലെ പൊലീസ് സേനയില് വലിയ അഴിച്ചുപണി നടത്തിയിരിക്കുകയാണ് യോഗി ആദിത്യനാഥ്.\nആദ്യപടിയെന്നോളം 100 പൊലീസ് ഉദ്യോഗസ്ഥരെയാണ് അദ്ദേഹം സസ്‌പെന്‍ഡ് ചെയ്തത്. ഗാസിയാബാദിലെ പൊലീസുകാരെയാണ് കൂടുതലും സസ്‌പെന്‍ഡ് ചെയ്തിരിക്കുന്നത്. മീററ്റിലേയും നോയിഡയിലേും ലക്‌നൗവിലേയും ഏഴ് ഇന്‍സ്‌പെക്ടര്‍മാരെയും സസ്‌പെന്‍ഡ് ചെയ്തു.\nഡി.ജി.പി ജാവീദ് അഹ്മമ്മദ് നേരിട്ടാണ് സസ്‌പെന്‍ഷന് ഓര്‍ഡര് പൊലീസുകാര്‍ക്ക് കൈമാറിയത്. 100 പൊലീസുകാരെ സസ്‌പെന്‍ഡ് ചെയ്തതെന്നും ഇതില് മിക്കവരും കോണ്‍സ്റ്റബിള്‍മാരാണെന്നും യു.പി പൊലീസ് പി.ആര്.ഒ ആയ രാഹുല്‍ശ്രീവാസ്തവ അറിയിച്ചു.\nകഴിഞ്ഞ ദിവസം ഹസ്ത്രത്ഗഞ്ചിലെ പൊലീസ് സ്‌റ്റേഷില് യോഗി ആദിത്യനാഥ് മിന്നല് സന്ദര്‍ശനം നടത്തിയിരുന്നു. നിയമപരിപാലനം എങ്ങനെ നടക്കുന്നു എന്നറിയാനായിരുന്നു യോഗിയുടെ സന്ദര്‍ശനം.\nDont Miss നക്‌സല് വര്‍ഗീസ് കൊള്ളക്കാരനും കൊലപാതകിയുമാണെന്ന് സംസ്ഥാന സര്‍ക്കാര് ഹൈക്കോടതിയില്\nസ്‌റ്റേഷനില് കൂടുതല് സൗകര്യങ്ങള് ഉണ്ടാകണമെന്നും യോഗി പറഞ്ഞു. അതേസമയം യോഗി ആദിത്യനാഥിന്റെ പ്രത്യേക നിര്‍ദേശപ്രകാരം പൊലീസിന്റെ പ്രണയവിരുദ്ധ സേന യുവാക്കളേയും യുവതികളേയും പിന്തുടരുകയാണ്.\nകോളേജുകളിലും മാളുകളിലും പാര്‍ക്കുകളിലും ഒന്നിച്ചിരിക്കുന്ന യുവാക്കളേയും യുവതികളേയും ചോദ്യം ചെയ്യുന്നത് പൊലീസ് കര്‍ശനമാക്കിയിട്ടുണ്ട്. ഇതിനെതിരെ വ്യാപക പ്രതിഷേധമാണ് സംസ്ഥാനത്ത് ഉയരുന്നത്.


12 മക്കളെ പീഡിപ്പിച്ച മാതാപിതാക്കൾക്ക് ജീവപര്യന്തം | US 'House of Horrors' Parents Sentenced to Life for Torturing Their 12 Children – News18 Malayalam\n12 മക്കളെ പീഡിപ്പിച്ച മാതാപിതാക്കൾക്ക് ജീവപര്യന്തം\nUS 'House of Horrors' Parents Sentenced to Life for Torturing Their 12 Children | കൂട്ടത്തിലെ 17 വയസ്സുള്ള കുട്ടി ജനൽ വഴി പുറത്തു ചാടി എമർജൻസി സർവീസ് സംഘത്തെ അറിയിച്ചതോടുകൂടിയാണ് കൊടും ക്രൂരത പുറം ലോകം അറിയുന്നത്\nLast Updated : April 20, 2019, 12:15 IST\nകാലിഫോർണിയയിലെ ആ വീടിനു പേര് 'ഹൗസ് ഓഫ് ഹൊറർസ്' എന്നാണ്. അവിടെ 13 മക്കളെ പെറ്റൊരമ്മയും, അവരുടെ അച്ഛനും. ഇരുവരും ചേർന്ന് ഇതിൽ 12 പേരെയും തടങ്കലിൽ പാർപ്പിച്ച് പീഡിപ്പിച്ചു. ഇവർക്ക് കോടതി ജീവപര്യന്തം ശിക്ഷ നൽകിയിരിക്കുകയാണ്. 57കാരനായ ഡേവിഡ് അലൻ ടർപ്പിൻ, ഭാര്യ 50കാരിയായ ലൂയിസ് അന്ന ടർപ്പിൻ എന്നിവരെ 14 വിഭാഗങ്ങളിൽ കുറ്റക്കാരെന്നു വിധിച്ചു. ക്രൂരത, അന്യായ തടങ്കൽ എന്നിവ ഇതിൽ ഉൾപ്പെടും. മൂന്നു മുതൽ 30 വയസ്സ് പ്രായമായ മക്കളെ പീഡിപ്പിച്ച അച്ഛനമ്മമാർക്ക് പുറം ലോകം കാണാൻ പരോൾ ലഭിക്കണമെങ്കിൽ കുറഞ്ഞത് 25 വർഷത്തെ ജയിൽ വാസം വേണം.\nഎന്നാൽ വാദത്തിനിടെ അച്ഛനോടും അമ്മയോടുമുള്ള സ്നേഹം തങ്ങൾക്കിപ്പോഴുമുണ്ടെന്നു പറഞ്ഞ മക്കൾ കണ്ണുകളെ ഈറനണിയിച്ചു. തന്റെ വക്കീൽ വായിച്ചു കൊടുത്ത പ്രസ്താവനയിൽ മകൾക്കു ദ്രോഹം ചെയ്യണം എന്ന് ആഗ്രഹിച്ചിരുന്നില്ല എന്നാണ് പിതാവിന്റെ പക്ഷം. അങ്ങനെ എന്തെങ്കിലും ചെയ്തെങ്കിൽ അതിനിയാൾ മാപ്പിരക്കുകയും ചെയ്യുന്നുണ്ട്.\nകൂട്ടത്തിലെ 17 വയസ്സുള്ള കുട്ടി ജനൽ വഴി പുറത്തു ചാടി എമർജൻസി സർവീസ് സംഘത്തെ അറിയിച്ചതോടുകൂടിയാണ് കൊടും ക്രൂരത പുറം ലോകം അറിയുന്നത്. മക്കളെ കോടതിയിൽ കണ്ടതും ഇവർ വികാരാധീനരായി. അച്ഛനമ്മമാർ നഷ്ടപ്പെടുത്തിയ ജീവിതം താൻ തിരിച്ചു പിടിക്കുന്നു എന്ന് ഒരു മകൾ പറഞ്ഞപ്പോൾ, താൻ അവർക്കു മാപ്പു നൽകിയിരിക്കുന്നു എന്നായിരുന്നു ഒരു മകന്റെ പക്ഷം. ആദ്യം പുറത്തു കടന്ന കുട്ടി, രക്ഷാ സംഘത്തോട് തന്റെ രണ്ടു സഹോദരങ്ങളെ തൊലി പൊട്ടുമാറ് കട്ടിലിൽ കെട്ടി ഇട്ടിരിക്കുന്നു എന്ന് മൊഴി നൽകിയിരുന്നു. അവളും സഹോദരങ്ങളും വൃത്തി ഹീനമായ ആ വീട്ടിൽ കുളിക്കാറുപോലും ഇല്ലായിരുന്നെന്നും പറയുന്നു.\nപറഞ്ഞ ജോലികൾ തീർത്തില്ലെങ്കിൽ അവർ തങ്ങളെ കെട്ടിയിടും. ചിലപ്പോൾ തന്റെ സഹോദരിമാർ വേദന കൊണ്ട് കരയും. രക്ഷപ്പെട്ടു പുറത്തു ചാടിയ പെൺകുട്ടി പറയുന്നു. മെലിഞ്ഞുണങ്ങിയ ഈ കൗമാരക്കാരിയെ കണ്ടവർ അതൊരു കുട്ടിയാകാം എന്ന് സംശയിച്ചിരുന്നു. 20 മണിക്കൂറോളം നിർബന്ധിച്ചു ഉറക്കി കിടത്തി അർധരാത്രിയാവുമ്പോൾ പീനട്ട് ബട്ടർ സാൻഡ്‌വിച്ചും, ചിപ്സും, മൈക്രോവേവ് ഭക്ഷണവും നൽകും. കൂട്ടിൽ അടച്ചു തുഴ കൊണ്ട് മർദ്ദിക്കലാണ് ഒരു ശിക്ഷണ രീതി.\nരക്ഷപെട്ട ശേഷം ചൈൽഡ് ആൻഡ് അഡൾട്ട് പ്രൊട്ടക്റ്റീവ് സർവീസസിന്റെ സംരക്ഷണയിലായിരുന്നു കുട്ടികൾ. 2010ൽ ആണ് ടർപ്പിൻ കുടുംബം ടെക്‌സാസിൽ നിന്നും കാലിഫോർണ്ണിയയിലേക്ക് ചേക്കേറിയത്. കുട്ടികളെ പീഡിപ്പിക്കാനുള്ള കാരണം എന്തെന്ന് വ്യക്തമല്ല.\nശിക്ഷ വിധിക്കും മുൻപ് മാതാവ് മാപ്പപേക്ഷിച്ചിരുന്നു. തന്റെ പ്രസ്താവന വായിച്ചു കേൾപ്പിക്കുകയും ചെയ്തു. ഇവരുടെ ക്രൂരകൃത്യങ്ങളുടെ ഫലമായി കുട്ടികളുടെ ജീവിതം എന്നന്നേക്കുമായി മാറിയിരിക്കുന്നു എന്ന് സുപ്പീരിയർ കോടതി ജഡ്ജി ബെർണാഡ് ഷ്വാറ്സ് അറിയിച്ചു.\nFirst published: April 20, 2019, 12:15 IST\nabusechild abuseHouse of HorrorsLife sentenceUnited States\n'അതിതീവ്രമഴ മുന്നറിയിപ്പ് , ഇടുക്കി ഡാമിലെ ഓറഞ്ച് അലര്‍ട്ട്, പെരിയാര് കര കവിയുമെന്ന ആശങ്ക'; ദുരന്ത മുഖത്തിലൂടെ കടന്നുപോയ ആഴ്ച


ബജറ്റ്: പ്രതിപക്ഷം ജനങ്ങളെ തെറ്റിദ്ധരിപ്പിക്കുന്നുവെന്ന് പ്രധാനമന്ത്രി | Attempts made to mislead people on Union Budget-PM Modi\nന്യൂഡൽഹി : ബജറ്റിലെ നിർദേശങ്ങളെച്ചൊല്ലി ജനങ്ങളെ തെറ്റിദ്ധരിപ്പിക്കാൻ പ്രതിപക്ഷം ശ്രമിച്ചെന്നു പ്രധാനമന്ത്രി നരേന്ദ്രമോദി.\nനിലവിലുള്ള ആഗോള സാമ്പത്തികസാഹചര്യത്തിൽ അവതരിപ്പിക്കാവുന്ന ഏറ്റവും മികച്ച ബജറ്റാണു തയ്യാറാക്കിയതെന്ന് വിമർശകർക്കും ഇപ്പോൾ ബോധ്യമായിട്ടുണ്ടെന്ന് മോദി അഭിപ്രായപ്പെട്ടു. ബുധനാഴ്ച രാവിലെ ബി.ജെ.പി. പാർലമെന്ററിപാർട്ടി യോഗത്തിൽ സംസാരിക്കുകയായിരുന്നു പ്രധാനമന്ത്രി.\nഅസമിലെ ബ്രൂ-റിയാൻഗ് ആദിവാസിവിഭാഗങ്ങളുമായി ഉണ്ടാക്കിയ കരാർ ചരിത്രപരമാണെന്ന് യോഗത്തിൽ പ്രധാനമന്ത്രി പറഞ്ഞു. അക്രമങ്ങൾ അരങ്ങേറുന്ന വടക്കുകിഴക്കൻ സംസ്ഥാനങ്ങളിൽ ഈ കരാർ സമാധാനം കൊണ്ടുവരും. മാവോവാദിബാധിത പ്രദേശങ്ങളിൽ സമാധാനവും വികസനവും കൊണ്ടുവരാൻ സർക്കാരിനു കഴിഞ്ഞു. വടക്കുകിഴക്കൻ സംസ്ഥാനങ്ങളിൽ ബന്ദുകളും വഴിതടയലുകളും പതിവാണ്. ദിവസങ്ങളോളം ജനജീവിതം സ്തംഭിക്കുന്ന നിലയാണ്. ഇപ്പോളവിടെ അവസ്ഥ മെച്ചപ്പെട്ടെന്ന് പ്രധാനമന്ത്രി ചൂണ്ടിക്കാട്ടി.\nകൊറോണ വൈറസ് ബാധയെക്കുറിച്ച് ആരോഗ്യമന്ത്രി ഹർഷവർധനും വിദേശകാര്യമന്ത്രി എസ്. ജയ്ശങ്കറും യോഗത്തിൽ വിശദീകരിച്ചു. പാർട്ടിയുടെ അധ്യക്ഷനായി തിരഞ്ഞെടുക്കപ്പെട്ട ജെ.പി. നഡ്ഡയെ പ്രധാനമന്ത്രി മാലയണിയിച്ചു സ്വീകരിച്ചു.\nContent Highlights: Attempts made to mislead people on Union Budget-PM Modi


Kerala nun rape case – DN News\nHome/Kerala nun rape case\nഅഞ്ചാം തിയതിയ്ക്കകം ലാപ്‌ടോപ്പ് ഹാജരാക്കണമെന്ന് ഫ്രാങ്കോ മുളയ്ക്കലിന് നിര്‍ദേശം!!\nകോട്ടയം: പൊലീസ് ആവശ്യപ്പെട്ടിട്ടും ബിഷപ്പ് ഫ്രാങ്കോ മുളയ്ക്കലിന്റെ സെക്രട്ടറി ഉപയോഗിച്ചിരുന്ന ലാപ്‌ടോപ്പ് ഹാജരാക്കിയില്ല. തുടര്‍ന്ന് അഞ്ചാം തിയതിയ്ക്കകം ലാപ്‌ടോപ്പ് നല്‍കണമെന്ന് പൊലീസ് അറിയിച്ചു. പാലിച്ചില്ലെങ്കില് ജാമ്യം റദ്ദാക്കാനുള്ള…\nകന്യാസ്ത്രീയെ പീഡിപ്പിച്ചെന്ന കേസിൽ ജലന്ധർ ബിഷപ്പ് ഫ്രാങ്കോ മുളയ്ക്കലിനെ ബുധനാഴ്ച ചോദ്യംചെയ്യും. ബിഷപ്പിന്റെ മുൻകൂർ ജാമ്യാപേക്ഷ മാറ്റിയ സാഹചര്യത്തിൽ ഹൈക്കോടതിയുടെ തീരുമാനം അറിഞ്ഞശേഷം അറസ്റ്റ് മതിയെന്നാണ് അന്വേഷണ സംഘത്തിന്റെ…


പൂക്കോട് വെറ്ററിനറി കോളജ് കവാടത്തില് മാവോവാദി സംഘമെത്തി\nMon Jan 21 2019 04:40:24 GMT+0530 (IST)\nകല്‍പറ്റ: വയനാട്ടിലെ പൂക്കോട് വെറ്ററിനറി കോളജ് പരിസരത്ത് മാവോവാദി സംഘമെത്തി. കവാടത്തില് സായുധരായ മാവോവാദികള് പോസ്റ്ററുകളും ബാനറുകളും ബോംബാണെന്ന് പറഞ്ഞ് കുപ്പിയും വയറുകളും കൂട്ടിക്കെട്ടിയ പൊതിയും കോളജ് കവാടത്തില് സ്ഥാപിച്ചു. ഇന്നലെ പുലര്‍ച്ചെ3മണിയോടെയാണ് സംഭവം.\nഒരു സ്ത്രീയും രണ്ട് പുരുഷന്‍മാരും അടങ്ങുന്ന സംഘമാണ് എത്തിയത്. വാച്ച്മാന് ഭാസ്‌കരന് ഫോണ് ചെയ്യാന് ശ്രമിച്ചപ്പോള് ഇയാളില് നിന്ന് ഫോ ണ് തട്ടിപ്പറിച്ച് എറിഞ്ഞതായി പറയുന്നു. കോഴിക്കോട്ടു നിന്ന് ബോംബ് സ്‌ക്വാഡ് എത്തി പരിശോധിച്ചപ്പോഴാണ് കുപ്പിയും വയറും മാത്രം അടങ്ങിയ പൊതിയാണെന്ന് മനസ്സിലായത്.\nമാവോവാദി സംഘത്തില് ഉണ്ടായിരുന്നത് ആരൊക്കെയാണെന്ന് സ്ഥിരീകരിച്ചിട്ടില്ലെന്ന് വയനാട് ജില്ലാ പോലിസ് മേധാവി കറപ്പസ്വാമി പറഞ്ഞു. സംഭവത്തെ തുടര്‍ന്ന് സമീപ പ്രദേശങ്ങളില് പോലിസും തണ്ടര്‍ബോള്‍ട്ട് കമാന്‍ഡോകളും പരിശോധന തുടരുകയാണ്.


രാജ്യത്ത് കഴിഞ്ഞ 24 മണിക്കൂറില് കൊവിഡ് സ്ഥിരീകരിച്ചത് 19,906 പേര്‍ക്ക്; ഇന്നലെ മാത്രം മരിച്ചത് 410 പേര് ; രാജ്യത്തെ രോഗബാധിതരുടെ എണ്ണം 5.28 ലക്ഷമായി ഉയര്‍ന്നു\nഡല്‍ഹി: ഇന്ത്യയിലും കൊറോണ വൈറസ് വ്യാപനം തുടരുന്നു. രാജ്യത്ത് ഇതുവരെ 19906 പേര്‍ക്ക് രോഗം സ്ഥിരീകരിച്ചു. 24 മണിക്കൂറിനുള്ളില് 410 പേരാണ് മരിച്ചത്. ഇതുവരെ 3.09 ലക്ഷം പേര് രോഗമുക്തി നേടിയതായും നിലവില് 2.03 ലക്ഷം ജനങ്ങളാണ് ചികിത്സയിലുളളതെന്നും കേന്ദ്ര ആരോഗ്യ മന്ത്രാലയം അറിയിച്ചു.\nഇതുവരെ 16,095 പേരാണ് രാജ്യത്ത് കൊവിഡിനെ തുടര്‍ന്ന് മരിച്ചത്. ഇന്നലെ മാത്രം 2.31 ലക്ഷം സാംപിളുകള് പരിശോധിച്ചു. രാജ്യത്ത് ഇതുവരെ 82.27 ലക്ഷം സാംപിളുകളാണ് പരിശോധിച്ചതെന്നും ഐസിഎംആര് അറിയിച്ചു.


ഭൂമിയെ തേടി ബഹിരാകാശത്തു നിന്ന് സന്ദേശമെത്തി, അതും 72 തവണ; ഞെട്ടലോടെ ശാസ്ത്രലോകം – Ahlussunna Online\nHomeNEWS HIGHLIGHTSഭൂമിയെ തേടി ബഹിരാകാശത്തു നിന്ന് സന്ദേശമെത്തി, അതും 72 തവണ; ഞെട്ടലോടെ ശാസ്ത്രലോകം\nSeptember 13, 2018 Ahlussunna Online NEWS HIGHLIGHTS, SPOT MEDIA0275 views\nന്യൂയോര്‍ക്ക്: സൗരയൂഥത്തെക്കുറിച്ചും ഗ്രഹങ്ങളെക്കുറിച്ചുമുള്ള പലവിധ വിശേഷങ്ങള് നമുക്ക് മുന്നിലെത്താറുണ്ട്. ഭൂമിയുടെ പ്രത്യേകതകള് മാറ്റങ്ങള് തുടങ്ങിയവും പഠനവിധേയമാക്കാറുണ്ട്. എന്നാല് ഇപ്പോള് ഭൂമിയെ തേടി ശൂന്യാകാശത്ത് നിന്ന് സന്ദേശമെത്തിയത് ശാസ്ത്രലോകത്തെ ഒന്നാകെ ഞെട്ടിച്ചിരിക്കുകയാണ്. ഒന്നല്ല, 72 തവണയാണ് ഭൂമിയെക്കുറിച്ച് അന്വേഷിച്ച് ഫാസ്റ്റ് റേഡിയോ ബാഴ്‌സ്റ്റസ് സിഗ്നലുകളെത്തിയത്. വെസ്റ്റ് വിര്‍ജീനിയയിലെ വിര്‍ജീനിയയിലെ ബ്രാന് ബാങ്ക് ടെലസ്‌കോപ്പില് നിന്നാണ് സിഗ്നലുകള് വേര്‍തിരിച്ചു കണ്ടെത്തിയത്.\nഭൂമണ്ഡലത്തിന് അപുറത്ത് അന്യഗ്രഹജീവികളുടെ സാന്നിധ്യം സംബന്ധിച്ച വാദങ്ങള് ഉറപ്പിക്കുന്നതാണ് പുതിയ കണ്ടെത്തലെന്നാണ് ശാസ്ത്രലോകം വിശ്വസിക്കുന്നത്. ഭൂമിയില് നിന്ന് മൂന്ന് ബില്യണ് പ്രകാശവര്‍ഷമകലെ ആകാശഗംഗയില് നിന്നാണ് സിഗ്നല് ലഭിച്ചതെന്നാണ് ഗവേഷക സംഘം കരുതുന്നത്.\nടെലസ്‌കോപ്പ് ശേഖരിച്ച് 400 ടെറാബൈറ്റോളം രേഖകളില് 21 സിഗ്നലുകള് അസ്വാഭാവികമായി കണ്ടെത്തി. തുടര്‍ന്ന് നടത്തിയ പരിശോധനയിലാണ് 72 തവണ സിഗ്നലുകളെത്തിയതായി കണ്ടെത്തിയത്. 2001ലാണ് റീപ്പീറ്റര് സിഗ്നലുകളെ ശാസ്ത്രലോകം ഗൗരവമായി കണക്കിലെടുക്കാന് ആരംഭിച്ചത്. വളരെ കുറച്ചു സമയത്തേക്കു മാത്രമാണ് സിഗ്നലുകള് പ്രവര്‍ത്തിക്കുക. ഇതാണ് ഇതേക്കുറിച്ചുള്ള മറ്റു പഠനങ്ങള് വൈകാന് കാരണമായി ചൂണ്ടിക്കാട്ടുന്നത്.\nപ്രളയക്കെടുതി: സംസ്ഥാനത്ത് തകര്‍ന്നത് 522 സ്‌കൂളുകള്\nMarch 24, 2019046 views\nMarch 22, 2019035 views\nMarch 19, 2019054 views


ഐഎഫ്എഫ്‌കെയില് ഇന്നത്തെ പ്രധാന സിനിമകള് – Meddling Media\nഐഎഫ്എഫ്‌കെയില് ഇന്നത്തെ പ്രധാന സിനിമകള്\nഈ അഞ്ചു സിനിമകള് ഇന്നു കാണാതിരിക്കരുത്. ഐഎഫ്എഫ്‌കെയില് പ്രധാന അഞ്ചു സിനിമ\nതിരുവനന്തപുരം: ഈ അഞ്ചു സിനിമകള് ഇന്നു കാണാതിരിക്കരുത്. ഐഎഫ്എഫ്‌കെയില് പ്രധാന അഞ്ചു സിനിമകളുടെ വിവരം താഴെ.\n1. മൈ ന്യൂഡിറ്റി മീന്‍സ് നതിംഗ് ഫ്രാന്‍സ്\nപ്രശസ്ത ഫ്രഞ്ച് സംവിധായിക മരീന ഡി വാന് അണിയിച്ചൊരുക്കിയ ചിത്രം. 40കാരിയായ മരീനയുടെ ജീവിതമാണ് സിനിമ പോര്‍ട്രേ ചെയ്യുന്നത്. അവളുടെ ബന്ധങ്ങള്, ഓണ്‍ലൈന് ഡേറ്റിംഗ്, നഗ്‌നത തുടങ്ങിയ കാര്യങ്ങളിലൂടെ സിനിമ വികസിക്കുന്നു.\nവിവിധ ചലച്ചിത്ര മേളകളില് ചിത്രം പ്രദര്‍ശിപ്പിച്ചു.\nപ്രദര്‍ശനം: അജന്ത തീയറ്ററില് രാവിലെ 9.45ന്\n2. ആനി മാനി ഇന്ത്യ\nഫഹിം ഇര്‍ഷാദിന്റെ സംവിധാനത്തില് പുറത്തിറങ്ങിയ സമകാലിക പ്രസക്തിയുള്ള ചിത്രം. കബാബ് വില്പനക്കാരനായ ഭൂട്ടോയാണ് സിനിമയിലെ സുപ്രധാന കഥാപാത്രം. ചെയ്യാത്ത തെറ്റിന് അയാള് ജയിലില് അടക്കപ്പെടുന്നു. ബീഫ് നിരോധനവുമായി ബന്ധപ്പെട്ട് അയാള്‍ക്ക് അഭിമുഖീകരിക്കേണ്ടി വരുന്ന പ്രശ്‌നങ്ങളിലൂടെയാണ് സിനിമ സഞ്ചരിക്കുന്നത്.\nഐഎഫ്‌കെയിലെ ചിത്രത്തിന്റെ ആദ്യ പ്രദര്‍ശനത്തിന് മികച്ച പ്രതികരണം ലഭിച്ചു.\nപ്രദര്‍ശനം: ധന്യ തീയറ്ററില് വൈകിട്ട് മൂന്നു മണിക്ക്.\n3. ബോംബെ റോസ് ഇന്ത്യ\nഗീതാഞ്ജലി റാവു അണിയിച്ചൊരുക്കിയ അനിമേഷന് സിനിമ. മുംബൈ നഗരത്തെ പശ്ചാത്തലമാക്കിയുള്ള മൂന്ന് പ്രണയകഥകളാണ് സിനിമ സംസാരിക്കുന്നത്. ഒരു ഹിന്ദുമുസ്ലിം പ്രണയം, രണ്ട് സ്ത്രീകള് തമ്മിലുള്ള മറ്റൊരു പ്രണയം, മുംബൈ നഗരത്തോടുള്ള പ്രണയം എന്നിങ്ങനെ സമാന്തരമായ കഥകളാണ് സിനിമയുടെ പ്രമേയം.\nവിവിധ ചലച്ചിത്ര മേളകളില് സിനിമ പ്രദര്‍ശിപ്പിച്ചു.\nപ്രദര്‍ശനം: ശ്രീ പദ്മനാഭയില് വൈകിട്ട്3മണിക്ക്.\n4. അവര് ലേഡി ഓഫ് ദ് നൈല് ഫ്രാന്‍സ്\nഅഫ്ഗാന്‍ഫ്രഞ്ച് ചലച്ചിത്രകാരനായ അതീഖ് റഹിമി ഒരുക്കിയ ചിത്രം. 94ലെ റുവാണ്ടന് വംശഹത്യയാണ് സിനിമ ചര്‍ച്ച ചെയ്യുന്നത്. 2012ല് ഇതേ പേരിലെഴുതപ്പെട്ട നോവലിന്റെ ചലച്ചിത്രാവിഷ്‌കാരമാണിത്. ഒരുകൂട്ടം പെണ്‍കുട്ടികളുടെ ജീവിതം അധികരിച്ചാണ് സിനിമയുടെ യാത്ര.\nപ്രദര്‍ശനം: ശ്രീ പദ്മനാഭയില് വൈകിട്ട്6മണിക്ക്.\n5. സോള് ഇറ്റലി\nഇറ്റാലിയന് സംവിധായകന് കാര്‍ലോ സിറോണി അണിയിച്ചൊരുക്കിയ ചിത്രം. പോളണ്ടുകാരായ രണ്ടു പേര് ഒരു ഇറ്റാലിയന് കുഞ്ഞിനെ ദത്തെടുക്കാന് ദമ്പതികളായി വേഷമിടുന്നു. മെല്ലെ ഇവരുടെ അഭിനയം യാത്ഥാര്‍ത്ഥ്യത്തിലേക്ക് നീങ്ങുന്നു.\nഒട്ടേറെ ചലച്ചിത്ര മേളകളില് സിനിമ പ്രദര്‍ശിപ്പിച്ചു. ഒരുപിടി പുരസ്‌കാരങ്ങളും സിനിമ സ്വന്തമാക്കി.\nപ്രദര്‍ശനം: ശ്രീ പദ്മനാഭയില് ഉച്ചക്ക് 12 മണിക്ക്.


സുന്ദരി... ശില്പ - Designer + BuilderDesigner + Builder\nഓണ്‍ലൈന് വാങ്ങലുകളുടെ കാലമാണിന്ന്. എന്തും ഏതും ഒരു ക്ലിക്കില് വീട്ടിലെത്തും. എന്നാല് വസ്ത്രങ്ങള് ആണ് വാങ്ങുന്നതെങ്കില് ഏറെ നേരമെടുത്ത് വൈവിധ്യം കണ്ടറിഞ്ഞാവണം ഷോപ്പിങ് എന്നു തന്നെയാണ് ഇപ്പോഴും നമ്മുടെ മനോഭാവം. വസ്ത്രങ്ങളുടെ തെരഞ്ഞെടുപ്പ് എപ്പോഴും ഏവര്‍ക്കും മനസില് ഉത്സാഹവും സന്തോഷവും നിറയ്ക്കുന്ന ഒന്നാണ്. പ്രത്യേകിച്ച് സ്ത്രീകള്‍ക്ക്. തങ്ങളുടെ സങ്കല്പത്തിലുള്ള വസ്ത്രങ്ങള് തേടി എത്ര കടകള് കയറി ഇറങ്ങുവാനും അവര്‍ക്ക് മടിയില്ല. വസ്ത്രസങ്കല്പത്തെ പ്രചോദിപ്പിക്കുന്ന വിധം ഒരുക്കിയിരിക്കുന്ന ബുട്ടീക്കുകളിലാണ് ഷോപ്പിങ്ങെങ്കില് ദിവസം മുഴുവനും അവിടെ ചെലവഴിക്കാനും നമ്മള് മടിക്കില്ല.\nബുട്ടീക്കുകള്‍ക്ക് പഞ്ഞമില്ലാത്ത കൊച്ചിയിലെ എന്‍എച്ച് ബൈപ്പാസില് ചക്കരപറമ്പില് വഴിയേ പോകുന്നവരുടെ കണ്ണുകളെ ഒരു നിമിഷത്തേക്കു പിടിച്ചു നിര്‍ത്തുന്ന വിധം ഒരു ബൂട്ടിക്ക് ഉയര്‍ന്നിരിക്കുന്നു- ‘ശില്പം’ പോലെ. ചെറുതെത്ര സുന്ദരം, എന്നു പറയുവാന് തോന്നിപ്പോകും ശില്പയെന്ന ഈ ബുട്ടീക്ക് കാണുന്നവര്‍ക്ക്. വെറും 550 സ്‌ക്വയര്‍ഫീറ്റ് ഏരിയയില്, സ്ത്രീജനങ്ങളുടെ ഷോപ്പിങ്ങിന്റെ മനഃശാസ്ത്രം അറിഞ്ഞ് ബുട്ടീക് ചെയ്തിരിക്കുന്നത് പാലായിലുള്ള മൈന്‍ഡ്‌സ്‌കേപ്പ് ആര്‍ക്കിടെക്റ്റ്‌സിലെ ചീഫ് ആര്‍ക്കിടെക്റ്റ് എം.എം. ജോസ് ആണ്.\nകുറച്ച് പക്ഷേ, ഗംഭീരം\nഡിസൈനിങ്ങിന്റെ പ്രഥമ ഘട്ടത്തില് ഷോപ്പുടമകളായ ജിലുവും ജിമിയും ആര്‍ക്കിടെക്റ്റ് ജോസിനോട് പറഞ്ഞത് ”പക്കാ കന്റംപ്രറിയോ, തനി പരമ്പരാഗതമോ ആയ ഒരു ശൈലി വേണ്ട. ആളുകളെ ആകര്‍ഷിക്കുന്നതായിരിക്കണം; ഒപ്പം ആധുനികവുമായിരിക്കണം; പക്ഷേ നമ്മുടെ പഴമയുടെ തനിമ അത്രയങ്ങ് കൈവിടാത്ത ഒരു ഡിസൈന് മതി എന്നായിരുന്നു”\nസിംപ്ലിസിറ്റി അഥവാ ലാളിത്യമാണ് എപ്പോഴും ഫാഷന്റെ അവസാന വാക്ക്. പല വിധ ശൈലികള്‍ക്ക് പ്രചാരമുണ്ടെങ്കിലും ആളുകള് എപ്പോഴും ലാളിത്യത്തെയാണ് കൈനീട്ടി സ്വീകരിക്കുക. ഇന്റീരിയര് ഡിസൈനിങ്ങിലും ഇതുതന്നെയാണ് പ്രധാനം. ലാളിത്യം തന്നെയാണ് ‘ശില്പ’യുടെ അകത്തളങ്ങളിലെ വസ്ത്രാലങ്കാര സംവിധാനങ്ങളിലും കൈക്കൊണ്ടിരിക്കുന്ന ശൈലി. ”ഇന്ത്യന് വസ്ത്ര പാരമ്പര്യത്തെ, സങ്കല്പത്തെ, സ്ത്രീകളുടെ വസ്ത്രലങ്കാര അഭിരുചികളെ ഒക്കെ മനസ്സില് കണ്ടുകൊണ്ട്, അവര്‍ക്ക് തികച്ചും വ്യത്യസ്തമായ ഒരു ഷോപ്പിങ് അനുഭവം പകരുക, അവരുടെ മനസിനെ ഊര്‍ജ്ജസ്വലമാക്കുന്ന, പ്രദര്‍ശിപ്പിക്കപ്പെട്ടിരിക്കുന്ന വസ്ത്രങ്ങളില് നിന്ന് ഇഷ്ടമുള്ളവ തെരഞ്ഞെടുക്കുവാനും വാങ്ങുവാനും ഒക്കെ പ്രേരിപ്പിക്കുന്ന ഒരന്തരീക്ഷം. പാരമ്പര്യത്തിന് ആധുനികതയുടെ പരിവേഷം ചാര്‍ത്തി രണ്ടിന്റെയും തനിമക്ക് കോട്ടം തട്ടാതെ ഒരുക്കിയിരിക്കുന്നു ഈ കൊച്ചു വസ്ത്രശാലയില്” ആര്‍ക്കിടെക്റ്റ് ജോസ് ശില്പയുടെ ഡിസൈനിങ് നയം വ്യക്തമാക്കുന്നു.\nകടയില് അധികം ഇരിപ്പിടങ്ങളില്ല. ഉള്ളത് സിംഗിള് സീറ്റ് സോഫാകള്- അവ സാധാരണയില് നിന്നും ഉയരം കുറഞ്ഞവയും ഇളം നിറത്തിലുള്ള അപ്‌ഹോള്‍സ്റ്ററിയുള്ളതുമാണ്. ഫര്‍ണിച്ചറില് പാലിച്ചിരിക്കുന്ന മിതത്വം കടയുടെ ഉള്ളില് സഞ്ചാര സ്വാതന്ത്ര്യം അനുവദിക്കുന്നു. ഷോപ്പിങ്ങിന് എത്തുന്നവരില് പ്രായമായവര്‍ക്കും ഷോപ്പിങ്ങില് താല്പര്യമില്ലാത്തവര്‍ക്കും സോഫയിലിരുന്ന് വിശ്രമിക്കാം. ചുറ്റിനും പ്രദര്‍ശിപ്പിച്ചിരിക്കുന്ന വസ്ത്ര ശേഖരം കാണുകയുമാവാം. വസ്ത്രശാലയുടെ മൊത്തത്തിലുള്ള ഒരു വീക്ഷണം പ്രവേശനമാര്‍ഗ്ഗത്തില് നിന്നേ സാധ്യമാണ്. കനപ്പെട്ട മറകളോ, ഇടയ്ക്ക് കൗണ്ടറോ, ഉയരമുള്ള ഇരിപ്പിടങ്ങളോ ഒന്നുമില്ല. പ്രദര്‍ശിപ്പിച്ചിരിക്കുന്ന വസ്ത്രങ്ങള് തന്നെ കളര്‍ഫുള് ആയതുകൊണ്ട് ഒരുപാട് വര്‍ണ്ണങ്ങളൊന്നും ഇന്റീരിയറില് നിറച്ചിട്ടില്ല. ഇളം നിറങ്ങളുടെയും ഷേഡുകളുടെയും ടെക്‌സ്ചറിന്റെയും ഇടയില് പ്രദര്‍ശിപ്പിച്ചിരിക്കുന്ന ഫാബ്രിക് ഇനങ്ങള് എടുത്തു നില്‍ക്കുന്നു. അകത്തള അലങ്കാരങ്ങള് കൊണ്ട് വസ്ത്രങ്ങളുടെ പ്രാധാന്യത്തെ കുറച്ചു കളയുന്നില്ല എന്നു സാരം. റസ്റ്റിക് ഫിനിഷിലുള്ള വെളുത്ത ടെക്‌സ്ചര് പെയിന്റാണ് ഭിത്തികള്‍ക്ക്. ഫ്‌ളോറിങ്ങിനാകട്ടെ കാല്പനിക ഭംഗിയെഴുന്ന ഹാന്റ്‌മെയ്ഡ് ഹെറിറ്റേജ് ടൈലുകളും. ടൈലിന്റെ ഡിസൈന് മൊത്തത്തിലുള്ള വെള്ള, ക്രീം കളര് തീമിന് കൂടുതല് ആഴം തോന്നിപ്പിക്കുന്നു. എല്ലാം മിനിമം പക്ഷേ എലഗന്റ് എന്നു പറയാം.\nപഴമയുടെ പ്രതീകങ്ങള്‍ക്ക് പ്രാധാന്യം നല്‍കിക്കൊണ്ട് വസ്ത്ര സങ്കല്പങ്ങളെയും ഇന്റീരിയര് ഡിസൈനിങ്ങിനേയും കൂട്ടിയിണക്കുവാനുള്ള ഒരു ശ്രമം ഇവിടെ കാണാം. വെറുതെ ഓരോന്നും എടുത്തു വയ്ക്കാതെ പഴമയുടെ ചാരുത നഷ്ടപ്പെടാതെ പലതും ആധുനിക പരിവേഷത്തില് അവതരിപ്പിച്ചിരിക്കുന്നു. പണ്ടുകാലത്തെ ഇരുമ്പുകൊണ്ടുള്ള ഇസ്തിരിപ്പെട്ടിക്ക് പലവര്‍ണ്ണങ്ങള് നല്‍കി ഒരിടത്തു സ്ഥാപിച്ചു. തുണിമില്ലുകളില് നൂലുകള് ഡൈയിങ്ങിന് ഇടുന്ന തരം വലിയ പാത്രങ്ങളെ അനുസ്മരിപ്പിക്കുന്ന ഒരു ആന്റിക് പാത്രം, പഴയ തയ്യല് മെഷീന്റെ മുകള്‍ഭാഗം, പണ്ടു കാലത്ത് വസ്ത്രങ്ങള് മടക്കി വച്ച് സൂക്ഷിക്കുവാനുപയോഗിച്ചിരുന്ന തടിപ്പെട്ടി (ചെസ്റ്റ്)ബ്ലോക്ക് പ്രിന്റിന്റെ ആകര്‍ഷകത്വം നിറയുന്ന ക്യാഷ് കൗണ്ടര്, സൂചിയും നൂലും ബട്ടണുകളും ഒരു ഫ്രെയിമിനുള്ളില് നിരത്തി ഒരുക്കിയിരിക്കുന്ന സ്വാഭാവിക ചുമരലങ്കാരം, ബീറ്റണ് കോപ്പര് കൊണ്ട് ഫ്രെയിം തീര്‍ത്തിരിക്കുന്ന നിലക്കണ്ണാടി. ഫ്‌ളോറല് പ്രിന്റിങ്ങിനാല് ആകര്‍ഷകമാക്കിയിട്ടുള്ള സീലിങ്, ആര്‍ട്ടിസ്റ്റ് സോമുവിന്റെ തൂലികയില് വിരിഞ്ഞ ഫാബ്രിക് ഡിസൈന് സ്പര്‍ശമുള്ള പെയിന്റിങ് എന്നിവയെല്ലാം കൊണ്ട് വസ്ത്രശാലയ്ക്ക് ഒരു ഗ്രാമ്യഭംഗി കൂടി നല്‍കുന്നു, ആര്‍ക്കിടെക്റ്റ്.\nഭിത്തികളിലെ ബോക്‌സ് മാതൃകയിലുള്ള റാക്കുകളില് നല്‍കിയിരിക്കുന്ന വാം കളര്‍ടോണ് തീം ലൈറ്റിങ് ബുട്ടീക്കിനാകെ ക്ലാസിക് സ്പര്‍ശം നല്‍കുന്നു. പ്രവേശനമാര്‍ഗ്ഗം മാത്രമല്ല മുന്‍ഭാഗം മുഴുവന് ഗ്ലാസ് ഭിത്തികളാണ്. ലൈറ്റിങ് സംവിധാനങ്ങളില് കോവ്, ഡൗണ് ലൈറ്റിങ് രീതികളാണ്. രാത്രിയില് വെളുത്ത ടെക്‌സ്ചര് ഭിത്തിയില് മൃദുവായ മഞ്ഞവെളിച്ചം വീഴുമ്പോള് അതിന്റെ പ്രതിഫലനത്തില് ഭിത്തിയിലെ ഷെല്‍ഫുകളിലും ഫ്‌ളോറിലും പ്രദര്‍ശിപ്പിച്ചിരിക്കുന്ന വസ്ത്രശേഖരങ്ങളുടെ വര്‍ണ്ണങ്ങള് രാത്രിയുടെ സൗന്ദര്യവുമായി ഇഴചേര്‍ന്ന് ഒരു ദൃശ്യവിസ്മയം തന്നെ തീര്‍ക്കുന്നു.\nഇവിടെ ഉള്ളതെല്ലാം ഡിസൈനര് ഉല്പന്നങ്ങളാണ്. അത്തരം ഉല്‍പന്നങ്ങളുടെ പ്രദര്‍ശനത്തിന് പ്രത്യേകം ഡിസൈനിങ്ങിലൂടെ ഒരുക്കിയിരിക്കുന്ന ഒരു ഡിസൈനര് ഷോപ്പ്. പാരമ്പര്യത്തെ ആധുനികതയോട് ഇഴചേര്‍ക്കുന്നതില് വിദഗ്ധനായ ആര്‍ക്കിടെക്റ്റ് എം.എം. ജോസ് ഷോപ്പിങ് അനുഭവത്തെ തന്നെ ഒരു അനുഭൂതി വിശേഷമാക്കി മാറ്റിയിരിക്കുന്നു ‘ശില്പ’യെന്ന ഈ സുന്ദരി ബുട്ടീക്കില്.


Saturday7January 2017 10:51 pm IST\nതിരുവനന്തപുരം: സഹകരണ മേഖലയെ സംരക്ഷിക്കുക, റേഷന് പുന:സ്ഥാപിക്കുക, കൊലപാതക രാഷ്ട്രീയം അവസാനിപ്പിക്കുക എന്നീ ആവശ്യങ്ങള് ഉന്നയിച്ചുളള ബിജെപിയുടെ രാഷ്ട്രീയ പ്രചരണ ജാഥകള്‍ക്ക് ഇന്ന് തുടക്കമാകും. 12 ന് ജാഥകള് സമാപിക്കും. സംസ്ഥാന ജനറല് സെക്രട്ടറിമാരായ എ.എന്.രാധാകൃഷ്ണന്, എം.ടി.രമേശ്, കെ.സുരേന്ദ്രന്, ശോഭാ സുരേന്ദ്രന് എന്നിവരുടെ നേതൃത്വത്തില് നാല് മേഖലാ ജാഥകളാണ് നടത്തുന്നത്. ദേശീയ സെക്രട്ടറി എച്ച്.രാജ, നളിന്‍കുമാര് കട്ടീല് എംപി എന്നിവര് വിവിധ സ്വീകരണ യോഗങ്ങളില് പങ്കെടുക്കും. കോഴിക്കോട് മേഖലാ ജാഥ എ.എന്. രാധാകൃഷ്ണനാണ് നയിക്കുന്നത്. കോഴിക്കോട് മുതലക്കുളത്ത് വൈകിട്ട്5ന് ദേശീയ സമിതിയംഗം പി.കെ.കൃഷ്ണദാസ് ജാഥ ഉദ്ഘാടനം ചെയ്യും. മഞ്ചേശ്വരം നിയോജക മണ്ഡലത്തിലെ ഉപ്പളയില് ജാഥ സമാപിക്കും. 12 ന് വൈകിട്ട്6ന് ഒ.രാജഗോപാല് എംഎല്‍എയാണ് സമാപന സമ്മേളനം ഉദ്ഘാടനം ചെയ്യുക. സംസ്ഥാന സെക്രട്ടറി വി.കെ. സജീവനാണ് ജാഥാ കണ്‍വീനര്. സംസ്ഥാന ഉപാദ്ധ്യക്ഷന്‍മാരായ കെ.പി.ശ്രീശന്, പ്രമീളാനായിക്, സംസ്ഥാന വക്താവ് പി .രഘുനാഥ്, യുവമോര്‍ച്ചാ സംസ്ഥാന അദ്ധ്യക്ഷന് അഡ്വ.പ്രകാശ് ബാബു എന്നിവര് ജാഥയിലെ സ്ഥിരാംഗങ്ങളായിരിക്കും. പാലക്കാട് മേഖലാ ജാഥ സംസ്ഥാന ജനറല് സെക്രട്ടറി കെ.സുരേന്ദ്രനാണ് നയിക്കുന്നത്. പാലക്കാട് സ്‌റ്റേഡിയം പരിസരത്ത് വൈകിട്ട്5ന് മുന് സംസ്ഥാന അദ്ധ്യക്ഷന് സി.കെ.പത്മനാഭന് ജാഥ ഉദ്ഘാടനം ചെയ്യും. തൃശൂരിലാണ് ജാഥ സമാപിക്കുക. 12 ന് വൈകിട്ട് 6.30 ന് ദേശീയ സമിതിയംഗം പി.കെ.കൃഷ്ണദാസ് തേക്കിന്‍കാട് മൈതാനത്ത് നടക്കുന്ന സമാപന സമ്മേളനം ഉദ്ഘാടനം ചെയ്യും. സംസ്ഥാന സെക്രട്ടറി സി.കൃഷ്ണകുമാറാണ് ജാഥാ കണ്‍വീനര്. സംസ്ഥാന ഉപാദ്ധ്യക്ഷ എം.എസ്.സമ്പൂര്‍ണ്ണ, സംസ്ഥാന സെക്രട്ടറിമാരായ എന്.ശിവരാജന്, എ.കെ.നസീര്, ന്യൂനപക്ഷ മോര്‍ച്ചാ സംസ്ഥാന അദ്ധ്യക്ഷന് ജിജി ജോസഫ് എന്നിവര് സ്ഥിരാംഗങ്ങളായി ജാഥയിലുണ്ടാകും. ശോഭാ സുരേന്ദ്രന് നയിക്കുന്ന എറണാകുളം മേഖലാ ജാഥ ചങ്ങനാശ്ശേരിയില് നിന്നാണ് തുടങ്ങുന്നത്. വൈകിട്ട്4ന് സംസ്ഥാന അദ്ധ്യക്ഷന് കുമ്മനം രാജശേഖരന് ജാഥ ഉദ്ഘാടനം ചെയ്യും. 12ന് ആലപ്പുഴയില് സമാപിക്കും. മുന് സംസ്ഥാന അദ്ധ്യക്ഷന് വി.മുരളീധരന് സമാപനസമ്മേളനം ഉദ്ഘാടനം ചെയ്യും. സംസ്ഥാന സെക്രട്ടറി അഡ്വ.ബി. ഗോപാലകൃഷ്ണന് കണ്‍വീനറായ ജാഥയില് സംസ്ഥാന ഉപാദ്ധ്യക്ഷന്‍മാരായ പി.എം. വേലായുധന്, ജോര്‍ജ്ജ് കുര്യന്, സംസ്ഥാന വക്താവ് അഡ്വ.ജയസൂര്യന്, കര്‍ഷക മോര്‍ച്ചാ സംസ്ഥാന അദ്ധ്യക്ഷന് പി.ആര്.മുരളീധരന്, മഹിളാ മോര്‍ച്ചാ സംസ്ഥാന അദ്ധ്യക്ഷ രേണു സുരേഷ് എന്നിവര് സ്ഥിരാംഗങ്ങളായിരിക്കും. സംസ്ഥാന ജനറല് സെക്രട്ടറി എം.ടി. രമേശ് നയിക്കുന്ന തെക്കന് മേഖലാ ജാഥ ഒ.രാജഗോപാല് എംഎല്‍എ ചെങ്ങന്നൂരില് ഉദ്ഘാടനം ചെയ്യും. വൈകിട്ട്5ന് റെയില്‍വേ സ്‌റ്റേഷന് പരിസരത്തു നിന്നാണ് ജാഥ തുടങ്ങുന്നത്. സംസ്ഥാന സെക്രട്ടറി അഡ്വ.വി.വി.രാജേഷാണ് ജാഥാ കണ്‍വീനര്. സംസ്ഥാന സെക്രട്ടറിമാരായ സി.ശിവന്‍കുട്ടി, രാജി പ്രസാദ്, സംസ്ഥാന വക്താവ് അഡ്വ.ജെ.ആര്.പത്മകുമാര്, പട്ടികജാതി മോര്‍ച്ചാ സംസ്ഥാന അദ്ധ്യക്ഷന് അഡ്വ.പി.സുധീര്, ഒബിസി മോര്‍ച്ച സംസ്ഥാന അദ്ധ്യക്ഷന് പുഞ്ചക്കരി സുരേന്ദ്രന് എന്നിവരാണ് ജാഥയിലെ സ്ഥിരാംഗങ്ങള്. 12 ന് വൈകിട്ട്5ന് പുത്തരിക്കണ്ടം മൈതാനിയില് ജാഥ സമാപിക്കും. സംസ്ഥാന അദ്ധ്യക്ഷന് കുമ്മനം രാജശേഖരന് സമ്മേളനം ഉദ്ഘാടനം ചെയ്യും. ഓരോ ജാഥയും 35 മണ്ഡലങ്ങളില് വീതം പര്യടനം നടത്തും.


കരിനാടിന്റെ പടവെട്ടും രാഷ്ട്രീയ കൗതുകങ്ങളും - Janayugom Online\nപശ്ചിമ ബംഗാൾ പൗരത്വഭേദഗതി ന...\nHome / Most Trending / കരിനാടിന്റെ പടവെട്ടും രാഷ്ട്രീയ കൗതുകങ്ങളും\nPosted on July 19, 2019, 10:49 pm\nനൂറ്റാണ്ടുകള് പിന്നിട്ടിട്ടും കരിനാടിന്റെ പടയോട്ടം ഇന്നും ഒരു കൗതുകം തന്നെയാണ്. രാജാക്കന്മാര് തമ്മിലുള്ള യുദ്ധവും വെട്ടിപ്പിടുത്തവും തീര്‍ന്ന് കരു-നാടും കരു-നടവും ലോപിച്ച് എഴുപതുകളില് കര്‍ണാടകം എന്ന സംസ്ഥാനത്തിലെത്തിയപ്പോഴും ആ വീറിന് അവസാനമായില്ല. അധികാരത്തിനുള്ള പടയോട്ടം രാജാക്കന്മാരില് നിന്ന് പിന്നെ രാഷ്ട്രീയാധികാരികളിലൂടെ ആയെന്നുമാത്രം. കര്‍ണാടകയുടെ ജനാധിപത്യ സംവിധാനത്തെക്കുറിച്ച് പറഞ്ഞുതുടങ്ങിയാല് പിന്നെ അന്ത്യമില്ല; അവരുടെ പടയോട്ടം പോലെ തന്നെ കുതിപ്പിലാണത്. വീറും വാശിയും കാലുവാരലും കൂറുമാറലും എല്ലാം സിനിമാക്കഥ പോലെ തുടരുന്നു.\nകോണ്‍ഗ്രസ്-ജെഡിഎസ് സഖ്യകക്ഷി സര്‍ക്കാരിനെ വലിച്ചുതാഴെയിടാന് ബിജെപി നടത്തുന്ന പരിശ്രമങ്ങളെ വര്‍ധിതവീര്യത്തോടെയാണ് അവര് നേരിടുന്നത്. നിലവിലെ കണക്കുകളെല്ലാം അനുസരിച്ച് പിടിച്ചുനില്‍ക്കാന് കച്ചിത്തുരുമ്പുപോലുമില്ലെന്ന തിരിച്ചറിവിലും കോണ്‍ഗ്രസും ജനതാദളും നടത്തുന്ന ചെറുത്തുനില്‍പ്പ് നിയമ തന്ത്രങ്ങളിലൂന്നിയാണെന്നതാണ് വലിയ പ്രത്യേകത. ബിജെപിക്കുവേണ്ടി നിലകൊള്ളുന്ന ഗവര്‍ണറെ രണ്ടാം ദിവസവും കര്‍ണാടക സ്പീക്കര് നിഷ്പ്രഭമാക്കി. സഭയ്ക്കുള്ളിലെ അധികാരം സ്പീക്കര്‍ക്കാണ്. അംഗങ്ങള്‍ക്ക് പാര്‍ലമെന്ററി പാര്‍ട്ടി നല്‍കുന്ന വിപ്പ് വെറും പീറക്കടലാസല്ലെന്ന് വിളിച്ചുപറയുന്നു. എംഎല്‍എമാരോട് സഭയിലെത്താന് പറയാന് സ്പീക്കര്‍ക്ക് അധികാരമില്ലെന്ന സുപ്രീം കോടതി വിധിയെയും തിരുത്താനാകുമോ എന്നും പരീക്ഷിക്കുകയാണ് കര്‍ണാടക രാഷ്ട്രീയം.\nലോകത്തെ ഏറ്റവും വലിയ ജനാധിപത്യ രാജ്യത്ത് ആദ്യമായി ഒരു ജനപ്രതിനിധി സഭ നിലവില് വന്നത് കര്‍ണാടകത്തിലാണെന്നത് അത്ഭുതമൊന്നുമല്ല. അതിന്റേതായ എല്ലാ രാഷ്ട്രതന്ത്രങ്ങളും ചടുലതകളും ഇവിടത്തെ രാഷ്ട്രീയത്തിനുണ്ടുതാനും. അത് ഇന്നും ഇന്നലെയും തുടങ്ങിയതല്ല. നന്ദരാജവംശവും ശതവാഹന രാജാക്കന്മാരും മൗര്യസാമ്രാജ്യവും കദംബ രാജവംശവും ഗംഗ രാജവംശവും മയൂരശര്‍മ്മന് രാജാവുമൊക്കെയായിരുന്നു ആദ്യ കന്നഡ ഭരണകൂടങ്ങളെ നിയന്ത്രിച്ചിരുന്നത്. പിന്നീടിങ്ങോട്ട് ചാലൂക്യന്മാരും രാഷ്ട്രകൂടന്മാരും ഭരണത്തിലേറി. ചോളരാജവംശവും കര്‍ണാടകത്തിന്റെ വിവിധ ഭാഗങ്ങളെ അടക്കിവാണു. ഇവരെ പടവെട്ടി തോല്‍പ്പിച്ചാണ് വിഷ്ണുവര്‍ധന്റെ ഹൊയ്‌സാല രാജവംശം അധികാരം പിടിച്ചെടുത്തത്.\nവിജയനഗരസാമ്രാജ്യവും ഡെകാന് സുല്‍ത്താനത്തുകളും തമ്മില് നടന്ന തളിക്കോട്ട യുദ്ധത്തിനൊടുവില് ബിജാപ്പൂര് സുല്‍ത്താനേറ്റിനായി ഭരണം. മുഗള് ചക്രവര്‍ത്തിമാര് വെട്ടിപ്പിടിച്ച കര്‍ണാടകയുടെ ഉത്തരമേഖലയില് നൈസാമിന്റെ സമ്പൂര്‍ണാധിപത്യമായിരുന്നു. പാതി പിടിച്ചെടുത്ത് ബ്രിട്ടീഷുകാരും ഭരണം തുടങ്ങി. ഹൈദരാലിയും ടിപ്പുസുല്‍ത്താനും ബ്രിട്ടീഷ് ഭരണകൂടത്തിനെതിരെ നിരന്തര യുദ്ധം നടത്തി. ടിപ്പുവിന്റെ മരണത്തോടെ മൈസൂറും ബ്രിട്ടീഷ് സാമ്രാജ്യം പിടിച്ചെടുത്ത് വൊഡെയാര് രാജകുടുംബത്തെ ഏല്‍പ്പിക്കുകയായിരുന്നു. 1881 ഓഗസ്റ്റില് മൈസൂര് രാജാവ് ചാമരാജ വാഡിയാര് പത്താമന്റെ കീഴില് ദിവാനായിരുന്ന സി വി രംഗചാര്‍ലുവാണ് ഇവിടെ രാജ്യത്തെ ആദ്യ പ്രജാ പ്രതിനിധി സഭ രൂപീകരിച്ചത്.\nകര്‍ണാട് സദാശിവറാവു, എസ് നിജലിംഗപ്പ, കെംഗാള് ഹനുമന്തയ്യ, നിട്ടൂര് ശ്രീനിവാസറാവു തുടങ്ങിയവരുടെ നേതൃത്വത്തില് ബ്രിട്ടീഷുകാര്‍ക്കെതിരെ ശക്തമായ സ്വാതന്ത്ര്യസമരമായിരുന്നു പിന്നീട് കര്‍ണാടകം കണ്ടത്. സ്വാതന്ത്ര്യത്തിനുശേഷം മൈസൂര് ഇന്ത്യയോട് ചേര്‍ത്ത് 1950ലാണ് മൈസൂര് സംസ്ഥാനം രൂപീകരിച്ചത്. 1973 ല് മൈസൂരിനെ കര്‍ണാടക എന്ന് പുനര്‍നാമകരണം ചെയ്തു.\nഅവിടന്നിങ്ങോട്ടുള്ള കഥ വേറെ. യുദ്ധത്തില് നിന്നും പടയോട്ടത്തില് നിന്നും കുതിരക്കച്ചവടത്തിന്റെ തേരോട്ടത്തിലേക്ക് കര്‍ണാടകയെ വഴിതിരിച്ചത് 1984 ല് കോണ്‍ഗ്രസ് നേതാവ് വീരപ്പ മൊയ്‌ലിയാണ്. കോണ്‍ഗ്രസിലേക്ക് കൂറുമാറാന് രണ്ട് ലക്ഷം രൂപ മൊയ്‌ലി വാഗ്ദാനം ചെയ്തായിരുന്നു തുടക്കം. പിന്നെ ഓരോ ഘട്ടത്തിലും കര്‍ണാടകയുടെ രാഷ്ട്രീയ കച്ചവടത്തിന്റെ രൂപവും ഭാവവും മാറിമാറിവന്നു. ഒടുവില് അവിടത്തെ ആ രാഷ്ട്രീയ കൗതുകം റിസോര്‍ട്ടുകളിലേക്കും റിമോര്‍ട്ടുകളിലേക്കും എത്തിനില്‍ക്കുകയാണ്.\nഇന്ന് മുഖ്യമന്ത്രി എച്ച് ഡി കുമാരസ്വാമിയാണ് കര്‍ണാടകയുടെ രാഷ്ട്രീയക്കളിയില് വെള്ളം കുടിക്കുന്നത്. ഒരിക്കല് സ്വന്തം പിതാവായ എച്ച് ഡി ദേവഗൗഡയെ അവഗണിച്ച് പാര്‍ട്ടി പിളര്‍ത്തിയാണ് കുമാരസ്വാമി 41 എംഎല്‍എമാരുമായി ബിജെപിയെയും കൂട്ടി സര്‍ക്കാരുണ്ടാക്കിയത്. ഈ കച്ചവടത്തിലും കുമാരസ്വാമി വെള്ളം ചേര്‍ത്തു. ധാരണപ്രകാരം തങ്ങളുടെ ഊഴത്തിനുശേഷം അടുത്ത 20 മാസത്തേയ്ക്ക് മുഖ്യമന്ത്രിപദം ബിജെപിക്കായി ഒഴിഞ്ഞുകൊടുക്കാന് കുമാരസ്വാമി തയ്യാറായില്ല. രാഷ്ട്രപതിഭരണത്തിലാണ് ഈ പോര് കലാശിച്ചത്.\nബിജെപി ദേശീയ രാഷ്ട്രീയത്തില് പച്ചപിടിക്കാന് തുടങ്ങിയതോടെ ജനാധിപത്യം അതിരുകടന്ന കച്ചവടത്തിലെത്തി. കര്‍ണാടക ഇക്കാര്യത്തില് ഒരുപടി മുന്നിലുമെത്തി. തെക്കേ ഇന്ത്യന് രാഷ്ട്രീയത്തിലേക്കുള്ള കവാടമായാണ് ബിജെപി കര്‍ണാടകയെ അന്നും ഇന്നും കാണുന്നത്. 2008 ല് ബിജെപി ഓപ്പറേഷന് താമരയ്ക്ക് തുടക്കമിട്ടതും ഇവിടെ നിന്നുതന്നെയാണ്.\n2018 മെയ് 15 ലെ നിയമസഭ തെരഞ്ഞെടുപ്പില് ബിജെപി 104 സീറ്റും കോണ്‍ഗ്രസ് 78 സീറ്റും ജെഡിഎസ് 37 സീറ്റും നേടി. ബിജെപിയെ ഭരണത്തില്‍നിന്ന് അകറ്റി നിര്‍ത്താനാണ് കോണ്‍ഗ്രസ് ജെഡിഎസുമായി സഖ്യം രൂപീകരിച്ച് എച്ച് ഡി കുമാരസ്വാമിയെ മുഖ്യമന്ത്രിയാക്കാന് തീരുമാനിച്ചത്. പക്ഷെ മെയ് 16ന് ഗവര്‍ണര് വാജുഭായ് വാല ബിജെപിയെ സര്‍ക്കാരുണ്ടാക്കാന് ക്ഷണിച്ചത് ബിജെപിയുടെ രാഷ്ട്രീയ നീക്കത്തിന്റെ തുടക്കമായി. ഗവര്‍ണറുടെ തീരുമാനത്തിനെതിരെ കോണ്‍ഗ്രസ് കോടതിയെ സമീപിച്ചു.\nസുപ്രീംകോടതിയുടെ ചരിത്രത്തില് അര്‍ദ്ധരാത്രി വാദം കേട്ട് വിധി പ്രഖ്യാപിച്ച കേസായിരുന്നു അത്. ബി എസ് യെദ്യൂരപ്പയുടെ സത്യപ്രതിജ്ഞ തടയണമെന്ന ഹര്‍ജി സുപ്രീംകോടതി തള്ളുകയാണ് അന്നുണ്ടായത്. മെയ് 17ന് യെദ്യൂരപ്പ മുഖ്യമന്ത്രിയായി സത്യപ്രതിജ്ഞ ചെയ്തു. വിശ്വാസം തെളിയിക്കാന് ഗവര്‍ണര് 15 ദിവസത്തെ സമയം നല്‍കി. മെയ് 19ന് സഭയില് വിശ്വാസവോട്ടെടുപ്പ് നടത്താന് സുപ്രീംകോടതി ഉത്തരവിട്ടു. കെ ജി ബൊപ്പയ്യയെ ഗവര്‍ണര് പ്രോട്ടെം സ്പീക്കറായി നിയമിച്ചത് ചോദ്യം ചെയ്ത് കോണ്‍ഗ്രസ് സുപ്രീംകോടതിയെ സമീപിച്ചു. പ്രോട്ടേം സ്പീക്കറെ മാറ്റേണ്ടി വന്നാല് വിശ്വാസ വോട്ടെടുപ്പ് നീട്ടേണ്ടിവരുമെന്ന് പറഞ്ഞ കോടതി, സുതാര്യത ഉറപ്പാക്കാന് വിശ്വാസവോട്ടെടുപ്പ് തത്സമയം സംപ്രേഷണം ചെയ്യാനും ഉത്തരവിട്ടു.\n2018 മെയ് 19 ന് വിശ്വാസ വോട്ടെടുപ്പിന് തൊട്ടുമുമ്പ് യെദ്യൂരപ്പ നാടകീയമായി രാജി പ്രഖ്യാപിച്ചു. മെയ് 23 ന്–അധികാരമേറ്റ എച്ച് ഡി കുമാരസ്വാമി സര്‍ക്കാരിനേറ്റ ആദ്യ തിരിച്ചടി 2018 ഒക്ടോബര് 11 ന് മന്ത്രിയായിരുന്ന ബിഎസ്പി എംഎല്‍എ എന് മഹേഷ് രാജിവച്ചതാണ്. പിന്നീടിങ്ങോട്ട് കര്‍ണാടകത്തിലെ മന്ത്രിസഭ ആടിയുലഞ്ഞു. ഒരുരാത്രി വിധാന് സൗധത്തില് അന്തിയുറങ്ങിയിട്ടും ബിജെപി പ്രതീക്ഷിച്ചതൊന്നും നടന്നില്ല. രണ്ട് അവധിനാള് കഴിഞ്ഞുകാണാം കരിനാടിന്റെ പുതിയ അങ്കം. അതുവരെ ബിജെപിയും വിമതരും രാജിവച്ചവരും പിന്തുണപിന്‍വലിച്ചവരും മാറിനിന്നവരും ജാഗ്രതൈ.\nഒരു മഹാശില്‍പത്തിന്റെ അരനൂറ്റാണ്ട്\nHidayath / Aug 18


KT Baburaj's children's novel, Part 9-ഭൂതത്താന് കുന്നില് പൂപറിക്കാന് പോയ കുട്ടികള് ഭാഗം 9\nMarch 16, 2019 11:42:51 am\nവളഞ്ഞുപുളഞ്ഞുപോയ ഇടവഴികള് ഒടുക്കം മെയിന്റോഡില് ചെന്നു ചേര്‍ന്നു. അവനിക്ക് തെല്ലാശ്വസമായി. അവള് പതുക്കെ സൈക്കിള് നിര്‍ത്തി നെറ്റിയിലെ വിയര്‍പ്പുതുടച്ചു കളഞ്ഞു.\nഅനന്തു അതേ ഇരിപ്പാണ്. അവളെ മുറുകെ പിടിച്ച്. അവന്റെ ശരീരത്തിന് ചെറിയ വിറയലുണ്ട്. ക്യാമറയ്ക്ക് ഒന്നും പറ്റിയില്ലല്ലോടാ.. അവള് ചോദിച്ചു.\nഇല്ല.. അവന് പറഞ്ഞു.\nചേച്ചി ഇത് അമ്മയോട് പറയണ്ടാട്ടോ… തല്ലുറപ്പാ.\nവയലില് പിള്ളേരൊപ്പം കളിക്കാന് പോയതാണെന്നു പറഞ്ഞാല് മതി. അല്ലെങ്കില് അമ്മ നിന്റെ ക്യാമറ തല്ലിപ്പൊട്ടിക്കും. എന്റെ സൈക്കിളും.\nമ്ഉം.. അവള് മൂളി\nകോലായില് തൂണുപിടിച്ച് നിന്ന അമ്മയെ ദൂരെനിന്നേ കണ്ടു. പേടിച്ചുപേടിച്ചാണ് അവനി മുറ്റത്തേക്ക് സൈക്കിള് കയറ്റിയത്. സൈക്കിള് സ്റ്റാന്‍ഡിലിട്ട് നിവര്‍ന്നപ്പോഴാണ് കൈയിലും കുപ്പായത്തിലും തലയിലുമൊക്കെ പറ്റിപ്പിടിച്ച മണ്ണും കച്ചറകളും കണ്ടത്. കൈമുട്ടിന്റെ തോലുരിഞ്ഞ് ചോരപൊടിഞ്ഞിട്ടുണ്ട്.\nഅമ്മ ഒന്നും ചോദിച്ചില്ല. കുറച്ചുനേരം തുറിച്ചുനോക്കുക മാത്രം ചെയ്തു. തിരിഞ്ഞ് അടുക്കളയിലേക്കു നടക്കുമ്പോള് എന്തോ പിറുപിറുക്കുന്നതു കേട്ടു.\nഎന്താടാ അമ്മ പറഞ്ഞത്.\nഅവനി അനന്തുവിനോട് ചോദിച്ചു.\nമ്ഉം… ഞാന് കേട്ടില്ല.\nഅവനി അനന്തുവിന്റെ കൈയില് നിന്നും ക്യാമറയും വാങ്ങി അവളുടെ മുറിയിലേക്ക് നടന്നു. അനന്തു കാലും മുഖവും കഴുകുവാനായി പൈപ്പിന്റെ ചുവട്ടിലേക്കും.\nകുളി കഴിഞ്ഞു വന്നിട്ടും, അമ്മ അവരെ ഊണുകഴിക്കാന് വിളിച്ചില്ല.\nഅമ്മേ ചോറ് തര്വോ.. അനന്തു ചോദിച്ചു. വെശക്ക്ണു.\nമേശപ്പുറത്തുണ്ട്. വേണമെങ്കില് എടുത്തുകഴിച്ചോ.. സ്വരത്തില് ഒരു ഭീഷണിയുണ്ട്. സങ്കടവും.\nഅവനി രണ്ട് പ്ലേറ്റുകള് കഴുകിയെടുത്ത് മേശപ്പുറത്തുവച്ചു. ചോറു കോരിയിട്ടു.\nചോറു കഴിക്കുന്നതിനിടയില് അമ്മ വന്ന് അനന്തുവിന് പിന്നില് നിന്നു. രണ്ട് ഗ്ലാസെടുത്ത് അതില് കുടിക്കാനുള്ള വെള്ളമൊഴിച്ചുകൊടുത്തു.\nഎവിടെയായിരുന്നു രണ്ടാളും ഇത്രേം നേരം.\nഅത് അമ്മേ… അവനി പറയാന് തുടങ്ങുകയായിരുന്നു. അപ്പോള് അനന്തു കണ്ണുകൊണ്ട് വിലക്കി.\nവയലില്… വയലില് കളിക്കാന് ഒരുപാട് പിള്ളേരുണ്ടായിരുന്നു. അനന്തു കയറിപ്പറഞ്ഞു.\nപക്ഷേ, ചിലരുടെ കൈയൊക്കെ പൊട്ടി ചോരയൊലിക്കുന്നുണ്ടല്ലോ…? സൈക്കിളീന്ന് വീണോ…?\nഞാന് വീണില്ല. ചേച്ചി വീണു.\nഅപ്പോള് ആ ക്യാമറയും വീണു കാണ്വല്ലോ..\nക്യാമറ വീണില്ല. അത് എന്റെ കയ്യിലായിരുന്നല്ലോ..\nമ്ഉം… അമ്മ ഒന്നമര്‍ത്തിമൂളി. പിന്നെ കുറച്ചുകൂടി ചോറെടുത്ത് രണ്ടുപേരുടേയും പാത്രത്തിലിട്ടു. കഴിക്ക്… നല്ല വിശപ്പുകാണും. വലിയ അധ്വാനം കഴിഞ്ഞിട്ട് വരുന്നതല്ലേ.\nഅവനി അമ്മയെ ഇടംകണ്ണിട്ടു നോക്കി. പിന്നെ പെട്ടെന്ന് ഭക്ഷണം കഴിച്ച് പാത്രവുമെടുത്ത് അടുക്കളയിലേക്ക് നീങ്ങി.\nഅവള് അച്ഛന് വരാന് കാത്തുനിന്നു.\nഅച്ഛനിന്ന് ഷൂട്ട് ഉള്ള ദിവസമാണ്. ക്യാമറബാഗും ചുമലിലിട്ട് അതികാലത്തെ പുറപ്പെട്ടിരിക്കും. ഏതു നേരമാണ് വരിക എന്നറിയില്ല.\nഅവള് പതുക്കെ അടുക്കളയിലേക്ക് നീങ്ങി. മേശപ്പുറത്ത് അമ്മയുടെ ഫോണിരിപ്പുണ്ട്. അമ്മ കാണാതെ അവള് ഫോണെടുത്ത് പുറത്തുകടന്നു.\nഒന്നുരണ്ട് തവണ വിളിച്ചപ്പോഴാണ് അച്ഛനെ കിട്ടിയത്.\nഅച്ഛന് എവിടെയാ… അവള് ചോദിച്ചു.\nഞാന് മടങ്ങി… ഡ്രൈവിംഗിലാ..\nഭാഗ്യം.. അവള് മനസ്സില് പറഞ്ഞു.\nഎന്താ മോളെ കാര്യം..\nഅത് പിന്നെ അച്ഛാ… അച്ഛന് വേഗം വാ. എന്നിട്ടു പറയാം..\nഅവനി ഫോണ് കട്ട് ചെയ്തു. അടുക്കളയിലെ മേശപ്പുറത്തുതന്നെ കൊണ്ടുവെച്ചു.\nഅവള് വീണ്ടും ക്യാമറയെടുത്ത് താന് പകര്‍ത്തിയ ചിത്രങ്ങള് ഓരോന്നായി മറിക്കാന് തുടങ്ങി.\nതനിക്കു നേരെ താണുവരുന്ന ജെസിബിയുടെ ഇരുമ്പ് കൈകളെ കൂട്ടാക്കാതെ നിര്‍ഭയനായി നിലത്ത് നീണ്ടുകിടന്ന് പ്രതിഷേധിക്കുന്ന ഒരു മനുഷ്യന്…\nഇതാണ് ഒറ്റയാള് പട്ടാളം.\nഅവനി ഉള്ളില് പറഞ്ഞു.\nഞെട്ടിപ്പിച്ച ഒരു വാര്‍ത്താചിത്രവുമായാണ് നേരം പുലര്‍ന്നത്. മിക്ക പത്രങ്ങളിലും ആ ഫോട്ടോ ഉണ്ടായിരുന്നു. ഒരു ഇംഗ്ലീഷ് പത്രത്തിലുമുണ്ടായിരുന്നു.\n‘ഭൂതത്താന് കുന്നിനുവേണ്ടി ഒരു ഒറ്റയാള് പോരാട്ടം’ എന്നായിരുന്നു ഒരു പത്രം ചിത്രത്തിനു കൊടുത്ത അടിക്കുറിപ്പ്.\nപോലീസിനേയും പത്രക്കാരേയും വിളിച്ചറിയിച്ചിട്ടാണ് ഭദ്രന്‍സാര് ഭൂതത്താന്‍കുന്ന് ഇടിച്ചുകൊണ്ടിരുന്ന ആ യന്ത്രരാക്ഷസനു മുന്നില് പ്രതിഷേധിച്ച് നീണ്ടുനിവര്‍ന്ന് കിടന്നത്.\nപത്രക്കാരും പോലീസുകാരും ഓടിയെത്തുമ്പോഴേക്കും കുന്നിടിക്കുന്നവര് ഭദ്രന്‍സാറിനെ തൂക്കിയെടുത്ത് ദൂരെ എറിഞ്ഞിരുന്നു.\nപിന്നാലെ വന്ന ആംബുലന്‍സില് ഭദ്രന്‍സാറിനെ ആസ്പത്രിയിലേക്ക് കൊണ്ടുപോയി.\nകുന്നിടിച്ചുകൊണ്ടിരുന്നവരേയും അവരുടെ വാഹനങ്ങളും പോലീസ് കസ്റ്റഡിയിലെടുത്തു.\nപത്രക്കാര്‍ക്ക് വലിയ നിരാശയുണ്ടായിരുന്നു. ആ ചിത്രം കിട്ടാതെ പോയതില്. അച്ചടിച്ചുവന്നതാവട്ടെ അവനിയുടെ ചിത്രവും.\nപൂങ്കാവ് യു.പി സ്‌കൂള് വിദ്യാര്‍ത്ഥിനി അവനി എസ് പകര്‍ത്തി അയച്ചുതന്ന ചിത്രം എന്ന് ചിലര് കൊടുക്കുകയും ചെയ്തു.\nഅന്ന് അച്ഛന്റെ ഫോണിന് വിശ്രമമുണ്ടായില്ല. അമ്മയേയും ചിലരൊക്കെ വിളിച്ചു.\nആളുകള് വിളിക്കുമ്പോഴൊക്കെ അമ്മയുടെ മുഖത്ത് ഒരു ഭയം കനക്കുകയും, ഇതൊന്നും വേണ്ടായിരുന്നില്ലപ്പായെന്ന് ആരോടെന്നില്ലാതെ പറയുകയും ചെയ്തു.\nചിലര് വിളിച്ച് അച്ഛനെ ഭീഷണിപ്പെടുത്തി. സൂക്ഷിച്ചിരുന്നോ എന്ന്.\nസുധാകരന്‍മാഷും, നന്ദന്‍മാഷും അച്ഛന്റെ ഫോണില് വിളിച്ചിരുന്നു.\nഅഭിനന്ദനങ്ങളായിരുന്നു ഏറെയും. മകളോട് ശ്രദ്ധിച്ചോളണമെന്ന് ചിലര് മുന്നറിയിപ്പും നല്‍കി.\nഅച്ഛന്റെ മുഖത്ത് പ്രത്യേകിച്ച് ഭാവഭേദങ്ങളൊന്നുമുണ്ടായില്ല.\nഒരു പക്ഷേ, അച്ഛനത് കാണിക്കാത്തതായിരിക്കും.\nഒരു ഫോണ് വന്നപ്പോള് അച്ഛനത് അവനിക്കുനേരെ നീട്ടി. ആരാണ് തന്നെ വിളിക്കുന്നതെന്ന് അവള് അമ്പരന്നു.\nഎടീ അവനീ ഇത് ഞാനാണ് അബുസലീം.\nഅബു… എന്താടാ അബു.\nഎന്റെ ഒരു ഫോട്ടോ എങ്ങനെയാണ് പത്രത്തില് വരുത്തുകയെന്ന് ഒന്നു പറഞ്ഞുതാടി.\nഅവള്‍ക്ക് ചിരിവന്നു. അവന്റെയൊരു കാര്യം..\nപിറ്റേന്ന് അച്ഛന്റെ ബുള്ളറ്റിലാണ് അവനിയും അനന്തുവും സ്‌കൂളിലേക്ക് പോയത്. പിള്ളേരെ ഇന്ന് സ്‌കൂള് ബസ്സില് വിടണ്ട നിങ്ങള് കൊണ്ടാക്കിയാല് മതിയെന്ന് ഉറങ്ങിയെഴുന്നേറ്റതു മുതല് അമ്മ അച്ഛനോട് പറഞ്ഞുകൊണ്ടേയിരിക്കുന്നത് അവനിയും അനന്തുവും കേട്ടു. അനന്തുവിന് സന്തോഷമായി. അവന് ഓടിച്ചെന്ന് അച്ഛന്റെ കൈയില് പിടിച്ചു.\nശരിയെന്ന അര്‍ത്ഥത്തില് അച്ഛന് തലയാട്ടി.\nഅങ്ങനെയാണ് അച്ഛന്റെ വണ്ടിയില് അവര് സ്‌കൂളിലെത്തിയത്. സുധാകരന്‍മാഷ് ഓടിവന്നു. മാഷ് അവനിക്കൊരു ഷെയ്ക്ക്ഹാന്റ് കൊടുത്തു. അനന്തു നീട്ടിയ കൈ മാഷ് കണ്ടില്ല. മാഷ് അച്ഛനോട് പറഞ്ഞു. ഹെഡ് ടീച്ചറെ ഒന്നു കണ്ടിട്ടുപോയാല് മതി.\nസുധാകരന് മാഷുടെ കൂടെയാണ് എല്ലാവരും ഹെഡ്ടീച്ചറുടെ മുറിയിലെത്തിയത്. ടീച്ചര് അച്ഛനോട് ഇരിക്കാന് പറഞ്ഞു. അവനിയും അനന്തുവും അച്ഛന്റെ പിറകില് നിന്നു. ടീച്ചര് പറഞ്ഞു; ഇന്ന് ഒരു പ്രത്യേക അസംബ്ലി കൂടുന്നുണ്ട്. അതില് സാറും ഉണ്ടാവണം.\nഞാനോ… ഞാനെന്തിന്. അച്ഛന് ചിരിച്ചുകൊണ്ടാണ് ചോദിച്ചത്.\nചില പ്രത്യേക കാര്യങ്ങള്.. സാറ് തീര്‍ച്ചയായും ഉണ്ടാവണം.\nഅസംബ്ലി തുടങ്ങി… നിരനിരയായി നിശബ്ദരായി കുട്ടികള് കാതോര്‍ത്തു. അധ്യാപകര്, ചില രക്ഷിതാക്കള്, പി.ടി.എ പ്രസിഡന്റ്, മദര് പിടിഎ, സ്ഥലത്തെ ചില പൗരപ്രമുഖര് അവരെല്ലാം സ്‌കൂള് വരാന്തയില് നിരന്നുനിന്നു. ഹെഡ് ടീച്ചറുടെ പ്രസംഗത്തിനുശേഷം സുധാകരന് മാഷാണ് കാര്യങ്ങള് വിശദീകരിച്ചത്.\nകഴിഞ്ഞ ദിവസം പത്രങ്ങളില് വന്ന നമ്മുടെ വിദ്യാര്‍ത്ഥിനിയായ അവനി എസ് എടുത്ത ഒരു ഫോട്ടോയും അതുണ്ടാക്കിയ കോലാഹലങ്ങളും നിങ്ങളറിഞ്ഞിട്ടുണ്ടാവുമല്ലോ… മാഷ് ലളിതമായാണ് കാര്യങ്ങള് വിശദീകരിച്ചത്.\nവരുംകാലം ദുരിതങ്ങളുടെ കാലമായിരിക്കും. കൊടുംവരള്‍ച്ചയും, വെള്ളപ്പൊക്കവും ഉരുള്‍പൊട്ടലും പ്രകൃതിദുരന്തങ്ങളും ആവര്‍ത്തിച്ചുകൊണ്ടിരിക്കും. കുടിവെള്ളത്തിനും ശ്വസിക്കുന്ന വായുവിനുപോലും നമ്മള് ബുദ്ധിമുട്ടും. പച്ചപുതച്ചു നില്‍ക്കുന്ന നമ്മുടെ ഗ്രാമങ്ങള് ചിലപ്പോള് മരുഭൂമികളായി മാറും. അതിനാല് നമുക്ക് നമ്മുടെ ഭൂമിയെ നഷ്ടപ്പെടാതെ കാക്കണം. നമുക്കാദ്യം നമ്മുടെ നാട്ടിലെ കുന്നും പുഴയും വയലും സംരക്ഷിക്കണം. അതിന്റെ തുടക്കമായി, നമ്മുടെ സ്‌കൂളിന്റെ നേതൃത്വത്തില്, നമുക്ക് ചുറ്റുമുള്ള പ്രദേശത്തെ മുഴുവന് സ്‌കൂളുകളിലെ വിദ്യാര്‍ത്ഥികളേയും അധ്യാപകരേയും രക്ഷിതാക്കളേയും ഒക്കെ ചേര്‍ത്ത് നമ്മുടെ നാടിന്റെ ഐശ്വര്യമായ ഭൂതത്താന് കുന്നിന് ചുറ്റും ഒരു മനുഷ്യചങ്ങല തീര്‍ക്കണം.\nഅസംബ്ലി പിരിച്ചുവിട്ട് ക്ലാസ്സിലേക്ക് നടക്കുമ്പോള് അബുസലിം അവനിയോടു പറഞ്ഞു.\nചങ്ങല പിടിക്കാന് ഞാനുണ്ടാവില്ല.\nഅതെന്തേ… അവനി അവനെ തുറിച്ചുനോക്കി.\nഎനിക്ക് ചങ്ങലയുടെ ഫോട്ടോ എടുക്കണം. അപ്പോള് ചങ്ങല പിടിക്കാന് കഴിയില്ലല്ലോ…\nഓ.. അങ്ങനെ… നീ പോടാ മണുക്കൂസേ.. അവള് അവന്റെ തോളില് ഒരടിവെച്ചുകൊടുത്തു.\nWeb Title: Bhoothathankunnil pooparikkan poya kuttikal novel part9kt baburaj


കോലിയോട് പ്രണയാഭ്യര്‍ഥന നടത്തിയ വനിതാ ക്രിക്കറ്റ് താരം അര്‍ജുനോടൊപ്പം; സച്ചിന് കുഴപ്പത്തിലാകുമോ? - myKhel Malayalam\n» കോലിയോട് പ്രണയാഭ്യര്‍ഥന നടത്തിയ വനിതാ ക്രിക്കറ്റ് താരം അര്‍ജുനോടൊപ്പം; സച്ചിന് കുഴപ്പത്തിലാകുമോ?\nUpdated: Tuesday, August 7, 2018, 17:36 [IST]\nലണ്ടന്: ഇന്ത്യന് നായകന് വിരാട് കോലിയോട് പ്രണയാഭ്യര്‍ഥന നടത്തിയ ഇംഗ്ലീഷ് വനിതാ ക്രിക്കറ്ററും സച്ചിന് ടെണ്ടുല്‍ക്കറുടെ മകന് അര്‍ജുന് ടെണ്ടുല്‍ക്കറും തമ്മിലുള്ള ഫോട്ടോ വൈറലാകുന്നു. ഇംഗ്ലീഷ് സുന്ദരി ഡാനിയേല വൈറ്റാണ് സച്ചിന്റെ മകനൊപ്പമുള്ളത്. അര്‍ജുന് തന്റെ ഇന്‍സ്റ്റഗ്രാമില് ഡാനിയേലയ്‌ക്കൊപ്പം ലഞ്ച് കഴിക്കുന്ന ചിത്രം പോസ്റ്റ് ചെയ്തു.\nപ്രീമിയര് ലീഗ് ട്രാന്‍സ്ഫര് ജാലകത്തില് കുടൂമാറാനൊരുങ്ങി ഒമ്പത് താരങ്ങള്; പട്ടികയില് പ്രമുഖരും\nഅടുത്തിടെ ഇന്ത്യയുടെ അണ്ടര് 19 ടെസ്റ്റ് ടീമില് ഇടം പിടിച്ച അര്‍ജുന് പക്ഷെ ഏകദിന മത്സരങ്ങളില് സ്ഥാനം ലഭിച്ചിരുന്നില്ല. അതുകൊണ്ടുതന്നെ തന്റെ മത്സരശേഷം ഇംഗ്ലണ്ട് ചുറ്റക്കറങ്ങുകയാണ് യുവ ക്രിക്കറ്റ്താരം. ഇതിനിടയിലാണ് ഡാനിയേലയുമായി കണ്ടുമുട്ടിയതും സൗഹൃദത്തിലാകുന്നതും. ഇംഗ്ലീഷ് വനിതാ താരമാണെങ്കിലും ഡാനിയേല ഇന്ത്യന് ആരാധകര്‍ക്കും സുപരിചിതയാണ്.\nവിരാട് കോലിയുടെ തകര്‍പ്പന് ബാറ്റിങ് പ്രകടനം കണ്ട് 'കോലി മാരി മി' എന്ന് പരസ്യമായി ചോദിച്ച താരമാണ് ഡാനിയേല. തന്നോട് പ്രണയമുണ്ടായിരുന്ന താരത്തിന് കോലി പിന്നീട് തന്റെയൊരു ബാറ്റ് അയച്ചുകൊടുത്തിരുന്നു. എന്തായാലും വിരാട് കോലിയുടെ വിവാഹത്തിന് ഡാനിയേലയുടെ ആശംസാ സന്ദേശവും പിന്നീടെത്തി.\nഇത്ര പരസ്യമായി വിവാഹാഭ്യര്‍ഥന നടത്തിയ ഡാനിയേലയോട് അങ്ങിനെ ചെയ്യരുതെന്ന് കോലി പിന്നീട് പറഞ്ഞിരുന്നു. അത് ആരാധകര് ഗൗരവമായി എടുക്കുമെന്നായിരുന്നു കോലിയുടെ ഉപദേശം. കോലിയെ വിട്ട് അര്‍ജുനുമായി കൂട്ടായതോടെ അച്ഛനെ പോലും അര്‍ജുനും പ്രായക്കൂടുതലുള്ള കാമുകിയെ വധുവാക്കുമോ എന്നാണ് സോഷ്യല് മീഡിയയുടെ സംശയം.\nRead more about: virat kohli arjun tendulkar england cricket india വിരാട് കോലി ക്രിക്കറ്റ് ഇംഗ്ലണ്ട് അര്‍ജുന് ടെണ്ടുല്‍ക്കര്\nStory first published: Tuesday, August 7, 2018, 17:32 [IST]